
П 2013 al rispuint 


tral 2766 de fondazion di Rome 
tral 5773 dai Ebreus 

Жа! 1434 dai Maometans 

tral 1391 dai Persians 

fral 2194 de fondazion di Aquilee 
ral 936 dal Stát patriarcjal furlan 
fral 67 de Republiche taliane 


2013 de vignude di Crist 





Нове che а cambin 


» la Cinise (13 di Fevrar) 
il miercus denant de prime domenie di Coresime 
«la Domenie Ulive (24 di Marc) 
fr Pasche di Ulif (31 di Marc) 
la prime domente dopo dal pleniluni 
dal ecuinozi de vierte 
frla Sense di Nestri Signòr (12 di Mai) 
40 dîs dopo de Resurezion 
fr lis Pentecostis (19 di Mai) 
50 dis dopo de Pasche di Ulif 
*ril Corpus Domini (2 di Jugn) 


Fiestis di precét 


ў dutis lis domeniis 
Жі! Prin dal an 
S.me Mari dal Signòr 
yrla Pifanie (6 di Zenar) 
Pasche Tafanie 
frla Madone di Avost (15 di Avost) 
la Assunzion in cil di Marie Vergjine 
Jt Fieste dai Sants (1 di Novembar) 
Pasche dai Muarts 
la Madone Imaculade (8 di Dicembar) 
Ж Nadál dal Signòr (25 di Dicembar) 





2013 de vignude-di Crist 


bla Liberazion (25 di Avril) 
yrla Fieste dal Lavòr (1 di Mai) 
frla Istituzion de Republiche (2 di Jugn) 


Ricorincis furlanis 
t Riviel dal Carnaval dal 1511 (27 di Fevrâr) 
la Joibe Grasse 

ft Aprovazion de leg 15 dal 1996 (22 di Marg) 
Ricognossiment regjonál de lenghe furlane 

YrCostituzion dal Stát Patriarcjál intal 1077 (3 di Avril) 
Fieste de Patrie dal Friúl 

fr Aniversari dal Taramot dal 1976 (6 di Mai) 

Я Aniversari de muart dal Patriarcje Bertrant 
intal 1350 (6 di Jugn) 

Kr Sants Ermacure e Fortunát, Patrons dal Friùl 
(12 di Lui) 

Sant Martin Vescul (11 di Novembar) 

frt Aniversari de fonde de Filologjiche intal 1919 
(23 di Novembar) 

“r Sante Catarine di Alessandrie (25 di Novembar) 
Presentazion dal Strolic Furlan 

ў Sante Luzie (13 di Dicembar) 

fr Aprovazion de leg 482 dal 1999 (15 di Dicembar) 
Ricognossiment statàl de lenghe furlane 


2013 de vighude di Crist 





Preamp! 


Ducj a san, o se no ducj almancul la plui part, ce 
che e vil di la peraule che e da il non a chest librut. 
Strolic, di fat, come prin significat, al corispuint al talian 
astrologo, po però al vil di ancje lunari, o miór ancjemo, 
il Strolic che e stampe in di di vuè la Filologjiche al è 
plui un almanacco che un lunari cu lis previsions dal 
timp come che lu veve creát Corut. Po ben, cuant che si 
à di strolegá, bisugne alcà i voi adalt e сјаја cun atenzion 
il cil, massime chel di gnot plen di stelis. Ve alore, che 
propit su la fonde di chest, о vin pensát di dedica il 
Strolic pal 2013, ancje cun ché di contradi i pronostics 
dai Maya, a la sience che e studie il cil, o miòr lis stelis, 
i planets, lis galassiis e tante altre robe, come che o 
viodarès tes pagjinis culi daùr, e in particolar si sin 
concentrats sui osservatoris astronomics che o vin te 


nestre regjon. 

Ogni més si vierg cuntune fotografie astronomiche 
in relazion cul osservatori tratat in chel més. Subit daùr 
o cjatarès la descrizion dal osservatori e po ché de 
associazion di astrofii peade cun chel osservatori. Come 
l'an passat, ancje in cheste edizion o vin metùt ducj i 





riferiments dal cas par podè metisi in contat cui 
osservatoris e cu lis associazions. Stant che l'argoment 
nol è facil di tratà e che dispès si cjatin peraulis 
specialistichis, o vin pensat di meti ae fin de publicazion 
un picul glossari par judà miór la comprension. Simpri 
pal stes motif dutis lis parts sientifichis, o ben la 
descrizion dai osservatoris e des associazions di astrofii, 
cul lòr assens, a son stadis fatis di un grant passionat di 
astronomie e une vore competent in materie, Beppino 
Ponte che al à dät un fondamental contribút ae edizion 
di chest an. Beppino, dongje dal fat che al è une vore 
preparát in materie (tant che di lui o al imparát un grum 
di robis), al a colaborát in maniere significative a pro dal 
Strolic e só e je ancje la introduzion. 

Tra lis novitáts di chest an, une e da subit tal voli, 
o ben il fat che chest an il Strolic al e dut a colórs; chest 
nus a permetùt di “pitura” in mát diferent ogni 
rubriche, rindint cussì ricognossibile ognidune rispiet a 
ché altre. 

Altris novitàts a son la rubriche di Mario Martinis 
che nus sclaris il leam tra la astronomie e la culture 
popolar; lis barzaletis di Luigino Fantin di Tisanote di 
Tisane, cognossút come “el loco”, e lis poesiis di autòr 
su lis stelis, la lune e il soreli ripuartadis te lòr version 
origjinal. E po come par tradizion no mancjaran lis 
contis e lis poesiis scritis o tal furlan uficiál o tai tancj e 
diferents furlans che a rindin siore e vive la nestre 
marilenghe. 


Bon 2013 a duc, 
La Strolegante 





Il calendari 
dai Maya 


Cuissà se dopo vé scrit e stampat il Strolic Furlan 
pal 2013 o rivarin a dalu fúr, cuissa se o sarin ancjemò 
ca a contàse dopo dai 21 di Dicembar dal 2012, stant a 
dutis chés disgraciis che a vegnin previodudis propit 
par chel dì li, se o sarin muarts o vifs, malàts o sans, 
dentri o fùr di cjaf e soredut se il Mont al sarà ancjemò 
dut intir daspò de só fin, sint che il calendari dai Maya 
nol vol lâ indenant plui inlà di ché date li, nancje а 
sburtalu. E come se nol bastàs, il guvier e i gjornai nus 
tormentin simpri plui cun peraulatis menagosis, ven a 
stài: crisi economiche, IMU, default, downgrading, 
spread, e altris sacrabolts par inglés che i politics e i 
economiscj a doprin a pueste par no fasi capî de puare 
int. Fossial finît dut li no sarès tant brute la robe, jessint 
che crolos da la monede e in borse, vueris, cjaristiis e 
tassis di ogni sorte lis vevin bielzà viodudis, ancje se 
bisugne dilu, zontant sglavins in Ligurie, frèt e néf tal 
Centri Italie, nafs che a fasin la riverence e po dopo si 
ribaltin, bisugne ameti che tantis peulis come intai 
prins més dal 2012 a jerin une vore di agns che no si 
sintivin. 


Il cálendari dai Maya 





E alore ce varessino di spietàsi di piès pai 21 di 
Dicembar secont i Maya? Lór par di il vèr no an dit un 
biel nuie in merit, parcè che a àn dome fat finî, come 
simpri, il lòr calendari in ché date li — il Solstizi di 
Invier — e po stài che no vedin vòt timp avonde par la 
plui indenant cui calcui, stant che cu la concuiste 
spagnole a an scugnút dopra par fuarce il calendari 
gregorian che al sarès chel usat ancje dal Strolic furlan. 

Ma cui jerino chescj Maya, e ce cognossincis di 
astronomie vevino par rivà a fà calcui tant precis fin a 
cuvierzi plui di 25.625 agns dai nestris? Parcè che a tant 

al rive il lôr 

AAA calendari di lungje 

juscj, si scugnares 

ameti che lór a 

cognossevin il cicli 
da la precession dai 
ecuinozis che al è 
propit di 25 mil 
agns e rots, ancje se 
al è une vore dificil 
pensá che cui 
miecs che a vevin si 
puedi іп prin 
figurási che la Tiere 
e je taronde, e po 
dopo che intant che jé e zire intor dal Soreli e zire ancje 
intor dal so as, che nol e dret ma al e inclinát di 23 
grats in rispiet de só orbite. A son robis complicadis 
ancje par noaltris che o vin cualchi an di storie in plui. 
E alore al ven di domandási: ma a lór cui ur e vevie 

Il calendari dai Maya 





contade ché storie li? E chi si va intal dificil, e inalore 
al è miòr fermasi in timp par no sconfinà inta 
fantasience. 

A son agns che cheste liende e je in bal, tant di fà 
vignî il suspiet che intal passag dal lôr calendari al 
nestri al sedi stat fat cualchi brut fal di segnà cul lapis 
blu. Cun di plui cualchi strolic dai nestris timps ala 
tirat fúr la gnove che in ché di li il sisteme solàr si 
cjatarà in linie cul centri de nestre galassie indulà che 
si cjate une besteate come il bus neri che al fas zirà ator 
di lui dute la galassie, e chè cumbinazion li e varès di 
puartà ogni sorte di flagjel chi su la Tiere. Ma bisugne 
di che la Tiere e il Soreli si cjatin ogni an in ché linie li, 
cence che al sedi mai capitàt il montafin. Se po dopo o 
pensin che il nestri sisteme solàr al met dai 225 ai 250 
milions di agns par fa il zir complet de galassie si po 
ancje vé cualchi scrupul su la justece dai calcui. 

Chel spiron di tiere clamade Yucatàn insom dal 
Messic al è stàt popolat fin prin di Crist de bande di 
tancj popui oltri ai Maya che si son bataiáts, copàts e а 
la fin misturáts insiemi. Pecjat che cuasi дис] i lôr scrits 
а sedin lats pierdúts intal timp de concuiste spagnole 
e chel che al è restát al è stat voltat, a mát lôr, dai 
religjòs al seguit dai conquistadores. Fevelant po de lòr 
religjon si pues dî che по jerin mighe farine di fà ostiis 

i Maya, parcè che par ingraciasi lis divinitats a rivavin 
a faur sacrificis umans di une barbaritàt di no crodi, 
tant di gjavai fùr il cùr di vivis a lis puaris vitimis. Ma 
al è póc di maraveasi, parce che inta chei timps là 
cerimoniis dal gjenar, che cumò nus fasin sgrisula, a 
vignivin fatis in dutil mont ancje inta chel plui civilizat. 
Lis lòr divinitats a pretindevin i sacrificis di umans par 
podé manda indenant il Mont che, in cas diviers, al 
sarès colassát a la fin di ogni cicli di calendari par torna 
a rigjenerasi. 

E alore vino di crodi che ai 21 di Dicembar dal 
2012 al finissi dut e fà di mancul di preparà il Strolic 
pal 2013? Jo par no savé ni lei ni scrivi mi fidarès de 
nestre Strolegante che e sa lei e induvinà l'avigni e se, 
come che mi disin, e à lavoràt tant di buine uce pal 
gnùf Strolic, o podin durmi cuiets. Mandi е bon 2013. 


Beppino Ponte 


П cálendari dai Maya 

S.me Mari dal Signór - Prin dal an 

S. Basili il Grant 

Non dal Signòr 

S. Ermis Martar 

S.te Melie Martare € 
Pifanie di Nestri Signór 

5. Luzian Martar 

S. Severin Vescul 

S. Julian Ospedalîr 

S. Aldo Rimit 

S. Paulin di Aquilee @ 
5. Modest Martar 

S. Ilari Vescul - Batisim dal Signòr 

B. Duri di Pordenon 

S. Maur Abat 

S. Marcel I Pape 

S. Antoni dal Desert Abat 

S.te Prische Martare 

S. Mario Martar D 
S.ts Bastian e Fabian Martars 

S.te Gnese Vergjine 

5. Vincens Diacun 

S.te Merenziane Vergjine 

5. Francesc di Sales Vescul 

Conversion di S. Pauli 

5.ts Tito e Timoteu Martars 

S.te Agnule Merici Muinie Q9 
5. Tomas di Aquin Predi 

5. Costant Vescul 

5.te Martine Vergjine 

S. Zuan Bosc Predi 

Metùt in funzion tal 1989, al è gjestit de 
Associazion Furlane di Astronomie e Meteorologjie cu 
la poie dal comun di Remanzas, al dispon oltri a la 
cupule ancje de sede de Associazion, di une sale 
multimedial furnide di ducj i imprescj plui modernis 
par fa conferencis e fintremai di une biblioteche plene 
di libris — plui di tresinte — cun documentazion in 
materiis sientifichis massime di astronomie е 
meteorologjie. La strumentazion astronomiche a 
disposizion e je fate di un telescopi rifletòr Newton di 
450 mm di diametri 
furnît di machine 
fotografiche CCD e 
filtris fotometrics, un 
altri telescopi 
MEADE LX200 di 
250 mm di diametri 
destinat a lis seradis 
publichis, un binocul 
MIyauchi 20x100 e 
un telescopi portatil 





Osservatori Astronomio di Remanzás 


Dobson di 400 mm di diametri pes osservazions in 
montagne. 

Tal osservatori al è in funzion ancje un sisteme 
automatic che al lavore tes ondis radio par pandi la 
presince di meteoris — i trisponts — e segnà il lúc аша 
che a colin. I socis de A.F.A.M., di cualchi an inca, а 
doprin ancje i telescopis automatics in rimit de rét 
A.S.C. (Astro Space Centre) е R.A.S. - Russian 
Accademy of Science — (in Gnùf Messic, Australie, 
Israèl), pilotàts cul computer, pes lòr ricercjis sui 
cuarps plui picui dal sisteme solar — asteroits, cometis, 
e meteoris — al fin di ingrumà tantis informazions sui 
lòr moviments e tigniju sot control. 

Parcè vegnie dade cetante atenzion a chescj 
claputs o balis glacadis che a navighin ator pal spazi, 
robis che une volte nancje si insumiavisi di fa? Il fat al 
è che cognossintilòr moviments si pues protezi la rèt 
di satelits artificidi des telecomunicazions, lis sondis 
meteorologjichis, lis stazions spaziáls e dute la 
marcjanzie tecnologjiche che nus zire sul cjaf e che e 
coste miliarts di bècs, cence trascurà i cuarps une vore 
pericolòs come chei clamats N.E.O. — Near Earth 
Objects — dai americans, val a di cuarps che a zirin une 
vore dongje de Tiere e che a podaressin vigninus intor. 

E l'osservatori di Remanzas а! à un altri svant di 
mostra, parce che tal 2005, cu la sò strumentazion e i 
siei socis, al а colaborát cui americans da la N.A.S.A. 
a la mission “Deep Impact”, che e a spedit cuntune 
precision di no crodi un proietil intal nucli de comete 
Tempel; i socis, a turni, a an tignút di voli a lunc la sò 

orbite tant di meretà un preseament dai sienziats de 
Universitàt dal Maryland che a jerin i responsabii dal 
progjet. 

Lesperiment al a mostrát la composizion dal 
nucli de comete e furnit informazions preziosis su la 
pussibilitat di fa muda la orbite ai cuarps pericolòs, 
tignintju lontans de Tiere. Infin, la A.F.A.M. e à in 
gjestion a parti dal 2008 ancje l'Osservatori de mont 
Mataiúr che al è ancjemo in costruzion. 














Furl di Ast 
BE ec 


La A.F.A.M. e je une associazion amatorial 
fondade tal 1970 che si dediche a la divulgazion e a la 
ricercje in materie di astronomie e siencis someantis; e 
je vierte a ducj i amadòrs che a àn la passion e la 
curiositat di scuvierzi lis bielecis dal Cil. La divulgazion 
de materie sul teritori al è un dai fins plui impuartants 
dai socis fondadòrs che a puedin disponi di une sale di 
conferencis, une biblioteche cun plui di tresinte libris e 
une strumentazion ae avanvuardie. I plui autorevui 
sienciats e i esperts navigats di chest cjamp a vegnin 
invidats de associazion par tignî lezions, conferencis e 
seminaris vierts a duc], sedi ai novei, dal dut a dizun, 
sedi a cui che al vol aprofondi o rionzi lis sòs 
cognossincis; cence di po dal osservatori permanent, 
dotat dai struments plui modernis no dome pe 
osservazion visual, ma ancje pe Radioastronomie. Par 
dai une spiegazion ae radioastronomie si podarès di che 
al e un mát di viodi lis stelis сепсе doprà i voi, parce che 
ducj i astris dal Cil a mandin für tal spazi, oltri a ondis 
tal cjamp visif come la lis che nó o viodin cui voi, ancje 
altris segnái, une vore flaps, che si puedin ricevi dome 
cun grandis antenis come pe radio e pe television; chei 
segnái li ur dan ai astronoms dutis lis informazions 
pussibilis sul gjenar di stele che ju a mandáts für. La 

ativitàt divulgative de A.F.A.M., divers di altris 
associazions, e tint a favorî la informazion sientifiche 
plui di chè amatorial, tant che a vegnin organizadis 
manifestazions une vore impuartantis come il Congrès 
Nazional de Societat di Astronomie Taliane o chel de 
U.A.I. — Union Astrofii Talians, o dai Circui Astrofii de 
Alpe Adria; robis indregadis ancje a lis Scuelis Superiòrs 
de regjon che ur permetin ai zovins interessats di 
preparà piculis tesis in materie di astronomie. No 
vegnin lassáts di bande nancje i apontaments cu la int 
mancul preparade, ma che e à voie di capi alc di plui di 
ce che al sucét intal Cil, e inalore a vegnin preparadis 
osservazions sedi fùr dal osservatori sedi in montagne 
cun telescopis portatii in cas di fenomens astronomics 
come eclis o ben coladis di meteorits che si puedin 
previodi par timp. La Associazion di cualchi an incà e 
ten ancje une rubriche bimensil di divulgazion 
astronomiche sul gjornal Il Messaggero Veneto e cun di 
plui e à un so sît e un blog su internet. Ma al è tal cjamp 
de ricercje sientifiche che a vegnin i plui grancj 
apaiaments parcè che i struments simpri plui sofisticats 
e il snait dai socis, prin di ducj Giovanni Sostero, Luca 
Donato — president in cjarie — e Mario Gonano, a 
permetin di lavorà in parie a nivel di centris di 
osservazion automatics sedi americans sedi australians, 
tant di ricevi un grum di preseaments pe scuvierte, nuie 
di mancul, di tredis stelis Supernova - stelis grandonis 
che a sclopin a la fin de lór vite fasint un lusór une vore 
fuart fùr de nestre galassie — oltri a gnùfs Asteroits, 
confermis di Cometis e scuams di meteoris, che par un 
grop amatorial a son risultats che a meretin tant di 

cjapiel. I Asteroits, o Planets picui, a son pieris di dutis 
lis misuris — il plui grant al è Cerere che al val Pluton 
come grandece — che a zirin in orbite a miars tra Mart 
e Jupitar e une vore di lòr no son stats ancjemò 
scuvierts. A puedin jessi pericolòs massime chei che no 
si cognossin e alore al covente tigniju di voli par podé 
calcola la lór orbite e fà si che no si svicinin masse a la 
Tiere. Po ben i socis de A.F.A.M. ai 2 di Novembar dal 
1997 a an scuviert propri un claput gnúf e in onòr dal 
lôr país Іп an clamât 1997 VC1 = (27985) Remanzacco; 
no son tancj i pais tal mont che come Remanzas a 
puedin vanta di vé un non intal Cil. E alore tirin ju tant 
di cjapiel ai socis de A.F.A.M. che a son stats onorats tal 
2005 cul premi^Astroiniziative" dal U.A.I., tal 2006 cul 
premi “Meteorite d’oro”, tal 2007 cul prestigjós "Gene 
Shoemaker NEO Grant” e il“Moret d'Aur”, e tal 2008 
cul premi“Guido Ruggeri” dal U.A.I. Tai ultins agns, 
chescj astrofii fats in cjase, in colaborazion cun tancj biei 
nons de Astrofisiche, a son stats bogns di publica plui 
di cuindis articui in materie sientifiche su rivistis 
professionals. Ce si vuelie di plui! 


A.F.A.M. - Associazione Friulana di Astronomia е 
Meteorologia 

с/о Piazza Giordano Miani, 2 

33047 Remanzacco (Udine) 

tel. 0432/668176 ( Luca Donato) 


Email: afam.star@gmail.com - info@afamweb.com 


Sit Internet: www.afamweb.com | 
à blog: www.remanzacco.blogspot.com 


Rit, ma... sot vòs! 


Gjeografie astrologjiche - 


Mateu al é che al studie la gjeoastrologjie. In chel al jentre 
il pari che al torne di une bevude cui amis tal bar: lavri che 
al pendole, l'alfabet pierdùt. 

Mateu:“Papà! Puedio fáti une domande?" 

Il pari: “Sigar... Mateu!” 

Mateu:”Par te, ise plui lontane la lune о la Americhe?” 

Il pari, che nol stave cuasi nancje in pits, lu cjape par un 
brag e rabiòs lu mene fúr di cjase. 

Il pari: “Mateu!” 

Mateu:“Dimi, papa!” 

Il pari:“Cjale adalt... che jo no rivi par vie che o soi... ben, 
dimi, viodistu la lune?” 

Mateu:” Sigúr, papa!” 

pame 

Mateu:“No, papa!” 

Il pari, clopant, si sente là che al pues, al cjale Mateu... al 
fas une mieze bocje di ridi, pòc “analcoliche”e i dîs: 

wW alone” 


MI Гавпш 
N Doi cjocs indenant cui agns a tabain de femine. 

“O ai di dî la veretát... Іа mé femine e је un agnul 
“Tu sì che tu sés fortunat...! 
La mé femine e je ancjemò vive!” 


...di Luigino Fantin 


Il cil е. 


di Mario Martinis 








Se la culture furlane di prin trat e par cence di une 
complete concezion cosmogoniche e di une detaiade 
cognossince astronomiche, la indagjin des usancis e dai 
costums dal calendari nus da, invezit, la conferme di un 
ciert inlidrisament e di une pandude e sistematiche 
cognizion dal cil. 

La plui che milenarie osservazion de volte dal cil 
e des sós regulis no dome e a straneát e maraveát i 
nestris vons, ma e a contribuît a formà tal popul furlan 
une concezion proprie dal cosmi che, ancje se estranie 
a une cosmografie organiche e sofisticade, tipiche di 
altris civiltàts evoludis, e je une des fondis principàls de 
culture e de tradizion dal nestri popul. Il cicli articolàt 
dal timp religjòs, magjic e popolar imprimit tal 
calendari furlan no dome al conferme il natural e strent 
leam sincronic cul moviment celest dal soreli, midiant 
di un insiemi di tradizions, ritudi e usancis peadis al cicli 
dal astri, ma а паі marche in maniere fuarte la aderence 


Il cil te tradizion furlane- 





vital cu lis fasis de nature e cu la stesse vicende 
esistenzial dal om. Ancje se fin dal antîc al tignive un 
rapuart intim cul cil, almancul fin ae fin dal Votcent 
buine part dal popul furlan e veve però dome une idee 
indefinide di ce che e fos la volte dal cîl, tignude tant 
che une grande cjalderie ribaltade, o miòr tant che une 
badial padiele foropade (compagne a ché li che si 
brustulavin lis cjastinis), di dulà che dai siei bùs vierts 
sul paviment dai cîi si slargjave il sflandòr dal tron di 
Diu. 

Ancje se a тапсіп tradizions specifichis 
astrologjichis, e jere la crodince difondude jenfri i 
furlans che lis stelis e lis costelazions (che a jevavin sù, 
a traviersavin l'arc dal cil e po a tornavin a polsa come 
ducj i astris e i cuarps dal firmament) a vessin une 
influence direte su la tiere e duncje su cjossis, animái e 
personis e a fossin buinis di indica, predi, strolega. 





Rinunzia aifamor ` 
‘di ЕШ 


di Ermes di Colorèt, 


1...] JO saress ben stimat un pampambeo, 
Se in cil lass cu l'ochial cerchiand lis stelis, A 
Se in ta 'l to front in puess vedè dos bielis, 
Che al non vedè dos tals il Galiléo. 





No che a no l'è, nè mai sarà il mio fin 

Di cerchià il miò planet cun sì gran stent, 
Se son ju tiei doi voi lu miò ascendent, 

E sot di lor pindùle il miò destin. 


In chel lum, in chel moto e' son ju influss, 
E par me cheste jè l'astrologie; 

In rest no mi entri mai par fantasie 
Di fami strolic manch' par un patuss. 


% 


Jò lassi che altris speculin chel arc, , . 
Che a vedelu al fòs la biele voje, * e 
Il qual al sòl vignì dopo la ploje, 

E no' altris lu clamìn arc di San Marc * 





Las maraveos dal cîl 


di Novella Del Fabbro 
Furlan di For Davüatri 


Dopo uno bielo neveado dal mios di Genàr, lu cil 
di sero al è alc e ce: clar, limpit, iluminat dal lusùor de 
luno e puntinat di miárs e miars di stelos. E propi tar 
chés notolados d'Invier gno pari al cjatavo lu timp e la 
paziencio d'insegnami ju misteris dal cil. La sò grando 
passion i ero ju cjars. Lu cjar grant, cul so sorto tamon, 
al vignivo clamat cussì — mi spiegavo — par vio che las 
stelos es ero disponudos in formo gjeometrico, tant da 
forma uno specio di cjar. Lu cjar pigul, invezo, al vevo 
mancul stelos a disposizion, ma metudos simpri cu la 
stesso strategjio. Cuant che su la cjero a slavinavo cu 
Diu la mandavo, chescj cjars si scontravo produsint un 
sorto fracas di tons e lamps... Cussi gno pari al cerevo 
di dame da intindi par fami passa las pòros dal trist 
timp! Ma lu pu biel al vevo da riva, al mi disevo dut 
content. Dopo un burlag, tal cil al comparivo l'arc di San 
Marc, ch'al abragavo cun miec cercli las monts di Vas e 
dal Talm. Ai mo lu spetacol al ero unic, cui sio calùors 
sflandorùos che i risaltavo cui verts di ogni sorto dal 
bosc e las cretos indarintados des monts... Se oro di 
vuio, cun dutos las tecnologjios ch'i vin, i pierdessin un 
tic dal nestri timp a contàur ai fruts las bielecos dal cîl, 
cuissà, forci ju fasaressin insumiá e durmi pi serens vio 
pe not. 


Las maraveos dal cil 








La net un miracul 


di Mario Milanese. 


Dut al jere îr 
plui scùr 
plui gréf 


plui muart. 


Chest lusòr 

cressút da la Неге 

al è tornát a dá une anime 
a lis robis. 


Rivis mai cognossudis 
come alis blancjis 
poiadis dentri un sium. 


La néf un miracul. 


Ancje lis pieris 

a son inteneridis 
sblancjantsi 

di inocence. 


La néf un miracúl 





Ecdis di Luna 
9 di Zenàr dal 2001:Ja DA o 
rossa a saluda il ters 


di Angelo Bertoia 
Furlan di San | 





Lusour (plenilunio) 
tra li” stelis 





stasera... 

La^clocja" 

a passona 

sui pràts 

infinits 

dai cèi, 

ma 

la Tiara Dibant 

invidiosa... a bain i cjans... 

Ghi roba E intant, 

i rais dal Soreli il vuli rapit 
al osserva 

e plan plan un fum liseir 

su la Luna ch'al incensa 

acala il conturbant 

una ombra incjant: 

orlada di ros. (incuinamint...) eclis! 








Stele, stells e stelutis 


di Fabio Boltin 


Une publicitàt dai agns ‘80 e diseve che “lis stelis 
a son tantis, milions di milions...” e di fat a son cussi 
tantis e bielis che la peraule, la forme e il concet di stele 
nus compagnin di simpri, di cuant che l'om al è 
comparit su la Tiere; ma no dome nus compagnin, a son 
pardut te nestre vite. Par television o viodin une di sì e 
ché altre ancje cines là che a son“stelis” (plui o mancul 
veris) e ancje trasmissions la che a balin altris “stelis” 
(tantis voltis cussì stelis che a son di une altre galassie 
e nissun al sa cui che a son... e se a son tal principi de 
cariere a son starlet, nuie ce fà, par fortune, cu lis nestris 
amadis stelutis alpinis). Za che o sin o podin fà une 
parentesi su parcè che si dopre cheste peraule (soredut) 
par personacs dal cine consideráts une vore brafs. In 
linguistiche chest si clame calc semantic, ven a stài si 
cjape une peraule foreste, in chest cas l'inglès star, e si 
zonte un secont significat presint tal model forest ancje 
te lenghe che e ricèf (di fat l'inglés al veve za i significáts 
di “astri” e “persone impuartantone tal cine, musiche, 
sport e v.i.”). Diferent duncje dal calc formal, ven a stài 
cuant che si riprodùs la struture di peraulis di une altre 
lenghe: pensin al cas classic di skyscraper (sky = сї, 
scraper = cui che al grate) che par furlan al devente 
gratecil cu la mediazion dal talian grattacielo. 

Ma tornin a lis stelis (puest considerát plui di 
sodisfazion rispiet a lis stalis, o almancul cussi al dis il 


Stele, stelis e stelutis 





famós mit di di): fortunáts дис] chei che si son sintúts 
clama stele da la mari o ancjemò di plui da la none (une 
espression di afiet, cheste, come pocjis altris). 

Daspò chestis amorevulis peraulis si leve salacor 
für a zuià di “1, 2, 3, stele" o si cjalave par television cun 
grant interes lis vueris stelárs. Lis stelis, cheste volte in 
“salse inglese”, si cjatin pardut, dal dat che si dopre par 
dai savór a la mignestre, a programs par ordenadór 
(cualchidun sigurementri al a үйі doprat chel office cu 
la stele denant) o a la compagnie di linie de stele blancje 
(White Star) parone dal purtrop famòs Titanic. 

E par sierá cheste curte e incomplete carelade, 
parcè cjalino lis stelis (par solit se lis viodin nus è colat 
alc sul pit...)? Lom di simpri al cjale la sù, di plui la gnot 
di Sant Lauring, ma ancje ca e là vie pe vite. Par cirî 
rispueste а lis sòs domandis esistenziáls, par cjatà une 
spiegazion al nestri svelt passag su chest planet, par 
rindisi cont, suspirant, di cetant picui che o sin. Mi visi 
za di frut cuant che o levi cui scout in escursion e al 
capitave di durmi sot lis stelis cuntun ricet di fortune: 
ce spetacul isal plui maraveòs di chest? Se un al vul 
provalu сепсе inglacási i cjavei, o consei di la in Austrie 
a pene fur di man, la che l'intosseament luminòs nol 
esist, e distuda lis lûs de machine: cun chel scúr la vision 
sflandorose e je sigurade (se lis stelis si movin masse a 
la svelte... ben, alore a son UFOs, ma chei al è di sperà 
di no viodiju, se no nus cjapin par mats...). 

In sumis, stelis di dutis lis bandis. E nò furlans no 
vin di dismenteasi ancje dal innomenát spilimberghés 
Eusebi, Stele de leterature furlane di non e di fat. 


Stele, stelis e stélutis 

S.te Brigjide di Irlande Badesse 

La Madone Cereole ( 

5. Blas Vescul 

5. Gjilbert Abat 

S.te Aghite Vergjine 

S.ts Martars Gjaponés 

S. Ricart Re de Ingletiere - Joibe Grasse 

S. Jaroni Emiliani Predi 

S.te Polonie Vergjine 

S.te Scolastiche Vergjine (0) 
La Madone di Lourdes 

S.te Lalie Martare 

S.te Foscje Martare - La Cinise 

S.Valantin Martar 

S. Faustin Vescul 

S.te Juliane Vergjine 

S.ts Martars di Concuardie - I di Cuaresime D 
S. Simeon Vescul 

5. Conrat Rimit 

S. Zenobi Martar 

S.te Nore Regjine 

Catidre di S. Pieri 

S. Livi Martar 

S. Sergjo di Cesaree Martar - II di Cuaresime 

S. Cesari Martar 69 
5. Sandri di Alessandrie Vescul 

S. Gabriél da la Dolorade 

S. Roman Abat 








Eclis parzial di Soreli fotografade ai 4 Zenar 2011 dal C.C.A.F. 





Il Centri Osservatif di Fare, o Fara par furlan di 
Gurize, al ven sù in localitàt Colombere su la strade che 
e lee Fare cu la 
frazion di Vilegnove a 
10 Km di Gurize. Al è 
un fabricat unic tal so 
gjenar par vie che ala 
ben dòs speculis a 
forme di cupule tant 
di someà a une glesie 
ortodosse russe. Une specule, come che le clamavin une 
volte, e je un lúc adat par contempla lis stelis, che al sarès 
po un Osservatori astronomic di chei di vuè. DÒs speculis 
o vin dit, ma ancje une terace che e pues tigni il pès di 
telescopis e di int par osservazions a viert, une sale di 
control par manovrà i telescopis, une sale pes conferencis, 
une sale oficine pes piculismanutenzions e fintremai une 
cusine e tant di servizis e bagn. Un picul apartament, 
insume, cun doi voi sul Cil che cuant che si vierzin a 
mostrin une potence otiche di prin ordin. Di fat, inte 
cupule principal, dedicade massime a lis ricercjis, si cjate 
un Telescopi Rifletór principal, “il 40" come che lu clamin 
chei dal C.C.A.F., o ben un Rifletór, comprát tal 1985, cul 

spieli di 40 cm di diametri e un scheme otic Newton- 
Cassegrain, focal 1800 mm f/4,5 (Nw) e 7000 mm #/17 (С), 
otiche Marcon di San Donà di Piave, montadure 
Pellegrini di San Denél, motórs сепсе bruschins Lanfert 
di San Donà di Piave pal pontament automatic des stelis, 
e si pues montài parsore ancje une cjamare fotografiche 
CCD — SBIG-STL 1001E. Chel chi al è un imprest une 
vore impuartant parcè che ur à permetùt ai socis dal 
C.C.A.F. di scuvierzi un grum di gnúfs Asteroits. In 
paralèl al è montát un Telescopi Rifratòr di 150 mm, cun 
focal 2250 mm f/15, otiche ZEN di Mestre, cun cjamare 
fotografiche CCD SBIG ST-4, plui un pontadòr automatic 
di stelis di tip flip mirror. Chest culi si doprilu massime pe 
osservazion dai Planets. 

Inte cupule secondarie, invezit, al è un Telescopi 
Rifletòr Newton, “il 30"cussi clamát, cul spieli di 300 mm, 
focal 1200 - f/4, otiche e montadure Marcon di San Donà 
di Piave, motòrs cence bruschins Lanfert di San Donà pal 
pontament automatic des stelis e cjamare CCD SBIG ST - 
6. Chest telescopi al è stàt comprát tal 1999 in gracie dai 
contribúts de Fondazion Casse di Sparagn di Gurize e de 
Casse Rural e Artesanal di Lucinîs, Fare e Caprive. Po, te 
cupule secondarie, si cjate ancje un telescopi Dobsonian 
Rifletòr Newton di 250 mm, focal 1250 mm - f/5, otiche 
Marcon, montadure altazimutal fate dai socis. 

EOsservatori al è gjestit dal C.C.A.F. — Circul 
Cultural Astronomic di Fare - e al pues svanta di vé 
mostrat il Cil a plui di 42.000 visitadòrs a parti di cuant 
che al è stàt inaugurát tal 1985; altris 5.000 visitadòrs a an 
podùt rimirà lis costelazions tal planetari inaugurat tal 
2009. A son numars che a fasin vigni i sgrisui e che si 

puedin tira für dome cul grant dài dentri e la passion di 
ducj i socis che, come dit, a son amadòrs dal Cil 
volontaris. 

Limplant al è viert al public ogni prime joibe dal 
mès, se al è biel timp; ogni ultime joibe dal mès al è 
risiervat dome ai socis. La struture no pues jessi 
riscjaldade e massime di Invier si racomande di vistisi ben 
cjalts. 

Si pues la li dal osservatori di plui bandis: rivant di 
Carvignan pe SS 351 prin di Gurize si jentre a Fare e plui 
indenant si zire a man drete viers Vilegnove e dopo 300 
metris si zire a man gampe viers Colombere. De bande 
de autostrade A4 si à di la für a Vilès e cjapá la SS 351; de 
bande di Triest e Monfalcon, invezit, si à di cjapà la SS 14 
e la SS 15 par Gardiscje e po dopo la SS 351. Infin de 
bande di Udin e Cormons, si cjape la 55 56 fin a San 
Luring e si va indenant in direzion di Fare. 





CC AE - Circdl 


Culturál Astronomio” 
di Fare. 





Come par dutis lis associazions e i circui di astrofii 
dal mont, il fin primari dal C.C.A.F. al è chel di spandi 
il propri savè in materie di astronomie e des siencis 
leadis al Univiers a tante plui int pussibil cence 
distinzion di etàt, mistîr o culture, baste vé voie e 
passion di capî alc di plui di ce che al sucét là sù tal Cil. 
Par jentra intal C.C.A.F. no covente vé nissune 
competence o preparazion particolàr, stant che il Circul 
al met a man i struments, i libris e dute la 
documentazion che i vül par ogni materie e, cun di plui, 
a vegnin fatis lezions specials sui sogjets plui atratîfs e 
di interés gjeneral. Ma jessint che la astronomie e viere 
la puarte de ricercje no dome ai professioniscj, ma ancje 
ai amadòrs e passionáts come i astrofii, che dal 
C.C.A.F. a an pensât ben di meti a fúc il cjamp de 
Astrometrie dai cuarps plui pigui dal Sisteme Solar, vint 
a disposizion il telescopi di 40 cm, compràt tal 1985, e 
un osservatori cun dòs cupulis e une des dòs dedicade 
propit a la ricercje. 

La Sience Uficial si val di ducj i miegs pussibii par 
ingruma dats e informazions utii ai siei fins, parcè che 

il Cil al è tant grant e al ten dentri tantis di chès robis 
che nangje se i sienziáts a fossin a milions no rivaressin 
a stài daùr a dut. 

Astrometrie al vùl dî “misure dai astris” e i socis 
dal C.C.A.F. ur cjapin lis misuris, come i sartòrs, 
massime ai asteroits (o planets picui) de fasse tra i 
planets Mart e Jupitar che e je la fasse principal. A son 
a centenárs di miars di dutis lis misuris, ma a son pòc 
plui di vincj mil chei che a son stats misuráts fúr par fúr, 
calcolant la lór orbite, la composizion e il moviment par 
podé viodi se а son di pericul pe Tiere. Po ben, il 
C.C.A.F. al lavore in chest cjamp di tancj agns e al a il 
svant di vé ricognossút ben 140 gnùfs asteroits. Il plui 
impuartant al è chel clamat 1997 AQ 18, che al è un 
N.E.O. (Near Earth Object), un cuarp une vore 
pericolòs, il prin scuviert in Italie di cheste classe. Altris 
scuviertis di valòr, simpri tal cjamp dai asteroits, a son 
stadis il 1996 AX1 e doi clamats Troians 9431 e 13387 
che a zirin suntune orbite ben dongje Jupitar. E po no 
si pues trascurà une des primis scuviertis di Fare, o ben 
l'asteroit che al è stàt clamat 1993 XD Isonzo e altris 
clamáts Gorizia, Udine, Farra, Rubbia e Mirano dal non 
di un dai socis fondadòrs dal Osservatori. 

Di cualchi an incà i N.E.O. a vegnin cjalats 
diretementri di Osservatoris professionai che a ristielin 
il Cil in mát mecanic a la scuvierte di cuarps misteriòs 
che, daspò il prin contat, a vegnin segnalats ai Circui di 
amadòrs che ju tegnin di voli. Il C.C.A.F. al è un dai 
circui che al fàs part dal N.E.O. Coordination Page, un 
centri internazional che al met dongje i dats di ducj i 
osservatoris dal mont e, tant par dà un esempli, tal 1999 

chei di Fare a àn fat 323 misuris di 64 N.E.O. par chel 
Centri li. 

A saressin tantis altris robis di contà su ce che si 
fàs tal osservatori di Fare, par esempli lis seradis 
osservativis di ogni prime joibe dal més, lis visitis 
compagnadis pes scuelis, la consultazion di libris in 
biblioteche e par ultin il Lunari pai astrofii cu lis fasi de 
Lune di tignî a ments par no lá a cjala lis stelis cu la 
Lune plene, stant che il so lusòr al svuarbe il rest dal 
Cil. Robis di fà vigni la aghe in bocje ancje ai profans е 
voie di cori a iscrivisi parcè che cun 30 euros al an si 


pues gjoldi di dut chel ben di Diu li. 


С.С.А.Е.- Circolo Culturale Astronomico di Farra d'Isonzo 
Strada Colombara, del | 

Rit, ma... sot vòs! 


Tra vecjos 
“Sastu che no pues plui bevi un cafè, la sgnape e no pues 
plui mangja bistechis...” 


“Eh... ma ce distu? Astu la pression alte?” 
“No... o ai la pension basse!” 


Il sugjeriment 


Une vecjute i domande a un siòr: 
“Che mi scusi, par la tal cimitieri il plui di corse pussibil, 


Kä dulà aio di cjapa il tram?” 
ч » ә 


“Diret in muse, siore!” 






„di Luigino Fantin 





\Lalune te. 
/ tradizion furlane. 


— di Mario Martinis 








La lune e a vit une part cetant impuartante tes 
culturis popolars e lis sòs diviersis fasis (zovin di lune, 
lune plene, vieri di lune e lune gnove) a jerin seguidis 
cun atenzion tes voris agrariis di ducj i popui. Ancje 
secont lis crodincis furlanis, la lune e influive sul 
semená e su la cressite des plantis, su la ploie e sul timp 
meteorologjic, sul vient fúr des malatiis e su la vuarison 
dal om, su la femine e su lis mestruazions, su lis stessis 
struturis psichichis, su la inseminazion, su la gravidance 
e sul part e, di consecuence, su la bondance e su la 
prosperitat dal grup e su tancj altris aspiets ancjemò. 

La lune e veve dis bogns e triscj, la lune gnove e 
jere il moment miòr massime pes operazions agriculis, 
che no vevin par nuie di jessi tacadis sul moment dal 
“fasi de lune” (“іп moto di lune”). Al esisteve un larc e 
precis catalic des voris agriculis di fasi in zovin di lune 
(semenade dai foracs, tosadure des pioris) e chés di tacà 
in vieri di lune (racuelte di jerbis pai filtris di amòr e 
medisinái, tais di fen, cerpidure des vits, tais dal len di 

brusá, vendeme, foladure e travas, meti a clucî i úfs, 
copament dal purcit e tratament des sòs cjars). L'ultin 
cuart di ore al jere indicát in maniere particolar par 
semená e traplantà ortaiis, rosis e incalms. 

La lune e influive ancje sul passag dai uciei, su la 
cressite dai cjavei e des ongulis taiadis, su la intensitàt 
dal frét dal Invier e dal cjalt dal Istàt, su la procreazion 
di oms e animái (lis feminis a jerin procreadis tal prin 
cuart e i mascjos tal ultin). 

La lune e stave in relazion strente ancje cu la 
meteorologjie (ogni lune gnove e segnave il timp fin tal 
noviluni seguitif), intant che superstizions a rivuardavin 
il rapuart che al jere jenfri la lune e cierts dis de 
setemane. Atenzion particolàr e jere dedicade aes lunis 
di més particolars: une vore impuartante e jere la lune 
di Setembar par vie che e influengave in maniere direte 
lis siet lunis che a vignivin daúr e duncje e condizionave 
la meteorologjie di dut l'Invier. A jerin po impuartantis 
ancje la lune di Dicembar e ché di Marg, di ché, fra 
l'altri, e dipendeve la date de Pasche e di chés altris 
fiestis mobilis a jé peadis (Sense, Pentecostis, Corpus 
Domini e gnúf Avent). 


Lalune te tradizion furlane. 





Caduna 


di Besnard Zaniek 


la luna a è inceada 
da banda ch'a nus cjala 


la luna a alca d 
cjera aga e tala 


la luna a smicja 


e 
sei barbon che inemorât 
ж 


la luna a lús . 
encja s'al e nulát 4 


la luna a esist 
par ducj encja pai vuarps 





la luna a indreca 
encja las galarias dai farcs 


la luna a scolora 
sei i neris che i blancs ӛ 


la luna a inziga 

NA de W 
di lupo”e cjans i flancs ^ 
la luna a è dì : 
pa zuvitas notai e gjats е 


la luna a svea қ 
ilsancilsemeimats 4 


Barba Bortul 
di Manià 
La pica 


di Aldo Tomè, 
Furlan di Manià 


Co vevin da maridasi, Barba Bortul e la sò Lussia 
no vevin palanchis a sbregabalon. Alora, par cuistà la 
mubilia da la cjamara a àn prufitàt di una ocasion e a 
та an toleta una di seconda man. Però, cuant ch'a l'an 
mituda adun a si son necuarts chi il jet, invessi da essi 
a dòs covis al era a una cova e miesa. Paraltri a lu an 
tignut lostès e no lu an pi cambiát, cuntinuant a аорта 
sempri chel. Nomi chi, co zevin a pognisi sot la pleta, a 
cugnevin tirasi cucjus un a redòs di ché altra cenga 
buliga pi di chel tant par no riscja da sbrissa four e cola 
dal jet. 

Una volta, lui, di duta not, alèstat dismot cuntuna 
tediosa piga intun zinoli e, tra la vea e il sum, incjamò 
inguchît, al à slungjat il brag e al si è mitùt a gratà 
smanious il prin zinoli ch'a i e capitàt a tiru. Russa e 
torna a russa fin ch'a si è dismota encja Lussia chi, 
rabiosa e sufistica, a i а mugnulat: “Alora! Parce mi 
gratistu il zinoli cun chès ongulatis lungjis comi scarpei 
chi ti as?”. E lui: “Ah, l esi cjo 1 zinoli chi stai russant? 
Adès i ai capit il parce ch'a no mi passava mai la piga!” 


Barba Bortul di Mania — La pica 








Veeja Fantana- 


di vega Minin Durat 
Furlan de Vil di SCH 


Tu ere il cùr de plagona 

Tu deve aga frescja 

ai cristianz е al nemai. 

Dulintor a ze fevelava 

dal pi e dal mancu 

e de dutez lez gnovez che po 

se sparnigavin pal paeis. 

I canaiz dopo giuiat ai laris, 

a clupadez, al pindol 

a corevin da te par distuda la seit. 
Al lustre scùr i fantaz 

A spietavin liz bilgitatez par moroza 
intant che i cjaldirz s'implinivin. 

Ce malinconie in dal cùr che a me ven 
a na vedeite pi. 

Ai te àn sdrumada par una gnova. 
Adez la plaga a è maitant biela, 
duta gnova, ma vueita 

de canaiz e de gent. 

Cundion fantanona. 





Il volt dal cil 
di Alberto Guerra 


Di gnot il ol si mostre tant che une cupule scure 
puntinade di cuarps celescj numeròs che mai, plui o mancul 
sflandoròs, par solit clamats stelis, che a slusin come polvar 
di arint o come diamants fissats suntune stofe di vilùt neri. 
Ben visibilis intune gnot serene, lis stelis si mostrin tant che 
pontuts minúts tacáts su ché cupule imense, clamade “volt 
dal cil" o “sfere celeste” o “firmament”, che e a une forme 
emisferiche e che e delimite il spazi parsore dal orizont. 

L'osservadór che al cjale il cil da la Tiere al a la 
impression di stà tal centri di cheste sfere. Il non “sfere 
celeste”al corispuint di fat dome a une aparence. Il volt dal cil 
al da la impression di jessi poiát suntun spazi terestri circolar 
clamát orizont. Se l'osservadòr al cambie posizion su la Tiere, 
l'orizont al cambie e tal stes timp e cambie ange la part di cil 
viodude, che dut cás e reste simpri in aparence emisferiche. 

Dutis lis stelis che a puntinin la distese smisurade dal 
firmament a an un moviment gjeneral di soreli jevat a soreli 
a mont e ancje chest, causat dal moviment di rotazion de Tiere 
ator dal so as, al è dome aparent. Lant daúr a une cualsisedi 
stele tal so percors, si le viót jevà a soreli jevat, lá sù fin a tocjà 
il massim e daspò cala a soreli a mont e tramonta. Il volt dal 
dil alè duncje une distese disconfinade popolade di une 
sdrume di astris, che si slargje in dutis lis direzions, lant daúr 
a orizonts che di lòr dome Diu creatòr al cognòs il centri e il 
tiermin e che dome il so voli al pues penetrà in dute la lòr 
estension. E tal mieg di cheste imensitàt che no par vé confins, 
tant che pulvin intun rai di soreli al flote minút il planet che 
nus ospite, la Tiere. 








Га otave corsie. 


di Gianfranco Pellegrini 


Di cuant che al jere stat assegnat al progjet par fà sù 
i pilons dal gnùf tubul di scoriment dai trens 
pneumomagnetics, daúr dal plan di disvilup des grandis 
oparis de macroregjon, resonant sul fat che di cualchi 
bande chei pilons a vevin ben di sei poiats, Maur si cjatave 
ogni tant a pensá al mont di difúr, che lui, tant che duc] 
chei che a vivevin al 3-ST, nol veve mai viodùt. Ma di ché 
di che, sul tren, de bussule ermetiche a flanc de sò, al 
puest dal solit student sbarlufit, e jere jessude jé e si jere 
peade su la sente a rimpet, il pinsir dal mont di difúr al 
jere deventat un carùl che nol fermave un moment di 
rosealu. Lu sticave di gnot e di dì, a cjase e sul lavòr, fin 
che al veve scugnút ameti che ché strussie lu veve cjapat 
parcè che lui, tal mont improibît di parsore tiere, al varès 
vude voie di là propit cun je! 

Maur al veve vincjenùf agns e di feminis al tignive 
di vènt cognossudis no pocjis. Inte zornade libare, sul tart, 
dopo cene, al jentrave dispes intun olobordel, viert di рос 
dongje dal Ipercom, juste daùr dal so apartament. Cualchi 
altre volte no i displaseve di la al Virtual: la sintetiche, in 
spiete sul marcjepît, lu cjapave pe man, o par alc altri, e lu 
puartave dentri, cisicantji inte orele... e lui al ridugave e 
nol rivave a dii di no. Ma fis intai voi, come che al faseve 
cun |6, lant e tornant di vore tal scompartiment dal 
pneumomagnetic, nol veve cjalade mai nissune. I varès 
plasút di motivai alc de sò intenzion di la difúr ma, fale 


La Gtave córsie- 





che а vore, par servizi, o in apartament, fevelá al jere 
improibit. Da rest, nol jere timp plui ni par fevelà ni par 
pensa. Une volte dispeats des sentis, i passizirs a vevin dis 
seconts par jeva sù e jentrà intes bussulis individuals, 
prime che chestis si sierassin e a puartassin ognidun fin 
sul puest di vore, daùr dal program de zornade. 

Ta ché di, Maur al doprà chei dis seconts par cori fin 
sul riplan di servizi dal pilon de stazion mezane in cuote, 
tira für de sachete la claf hardware che al veve cjapade sù 
di scuindon in ufici la sere prime e metile inte frissure 
juste de parét: cence bisugne di sburts, il portelon dongje 
si jere viert, mugnestri, cuntun scloc. Une glotude tal 
rindisi cont, intun marilamp, che jé e jere li, daúr di lui, e 
po... vie di corse, ducjidoi viers il mont libar di difúr! 

Il puiùl al 25-PT, di dulà che e partive la scjalete di 
servizi che e puartave ju par tiere, al jere a cent e cincuante 
metris di altece. Un aiar fuart di garbin ur sgardufave i 
cjavei. Parsore e sot di lòr a rivavin e a partivin di ogni 
bande altris tubui cui pneumomagnetics di dent a plui 
di sietcent a la ore. La ombrene di chel berdei si poiave, 
in bas, su lis gobis de largjure e e disegnave, parie, une 
stele grandonone a núf pontis. Dulintor, la plane e jere 
taponade dal mar vert de foreste salvadie, foropade ca e 
la dome des spicis dai tors plui alts, juste a ret dai pais la 
che une volte e viveve la int. Une ponte de stele e rivave 
a lenzi il flum di asfalt de autostrade viere, lassade in 
abandon cu lis sòs siet corsiis par bande, masse misaris e 
lentis, a confront cui tubons dai trens, par svelti la 
incressite de macroregjon. Plui indenant, si viodeve 
ancjemo il splac dal cantir аша che a vevin molát i lavórs 
imbastits par fa la otave corsie. 


la btave córsie> 

L'O.A.T., Osservatori 
Astronomic di Triest, al è 
notat te liste dai osservatoris 
astronomics talians fin dal 
1923 e al è stat tirât sù intal 
lúc de Scuele Nautiche che e 
jere stade fondade tal 1753 
di Marie Taresie, femine dal 
Imperadór di Austre е 
Ongjarie Francesc I; une 
storie lungje e gloriose che 
no si pues conta in cuatri 
peraulis. In timp di vuè l'osservatori alè afiliát cul 
LN.A.F. (Istitit Nazionál di Astrofisiche) e intal cjamp 
de ricercje i sta daùr a ducj i setòrs de Astronomie e de 
Astrofisiche, val a dî cosmologjie, fisiche des stelis, 
davuelziment des Galassiis e dal Univiers, passant pal 
studi di tecnologjiis astrofisichis e aereospazials. 
LO.A.T. al è part ative intai plui grancj progjets dal 
E.S.O. (European Southern Observatory), che al sarès 
la Organizazion Europeane pe Ricercje Astronomiche 

tal Emisferi Meridional de Tiere, che ur furnis ai 
astronoms i grancj telescopis e satelits pes lòr ricercjis. 
Si che duncje il Cjiscjel Basevi di vie Tiepolo a Triest al è 
deventatil sit principal de ativitat di ricercje dal LN AF, 
là che la stazion di Basovize e je il lùc des osservazions 
in visual, viertis ancje al public e massime a lis scuelis, 
e propit di ce che al è, e ce che si fas a Basovize si fevele 
di chi indenant. 

La specule, clamade Urania Carsica, e je une 
cupule di 9 metris di diametri, screade ai 12 di 
Novembar dal 1998, che e ten dentri nuie mancul che 
cinc telescopis, une biblioteche dute avodade a la 
astronomie, une sale computer e lis telecjamaris cui 
implants di proiezion. E je stade prontade di pòc 
fintremai une telecjamare cuntun visòr special tacat al 
telescopi par fái viodi il Cil ancje a int che e viót póc. 

I struments a son studiats a pueste par contentà 
lis voiis de int: se ti plas vogla Galassiis e Nebulosis tu 
as a disposizion il telescopi Rifletòr Zeiss cul spieli di 
50 cm e distance focal di 300 cm; se ti plas cjala la Lune 
e i Planets cun 300 ingrandiments, ve ca i Rifratòrs 
Marcon di 15 cm e distance focal di 210 cm; astu voie 
di dai un cuc al Soreli, a lis sòs maglis e prominencis, 
ve ca il Rifratòr solar di 10 cm e distance focal di 100 
cm; pai Grums e i cjamps di stelis invezit a son pronts 
Binocui di 7 cm di diametri cun 16 ingrandiments. 

La specule si pues visità par dibant, baste prenotà 
par telefon al 040 3199241 o ben par fax al 040 309418; 
tal moments di grant frèt o di manutenzion dai imprescj 
la specule e je sierade. Lis visitis a son vuidadis e 
feveladis par talian, ma si pues domanda ancje il todesc, 

il francés, l'inglés e il sloven, ma no il furlan. Po ben, 
tornant sul tart di une gjite in Slovenie, se al è biel timp 
e fúr la Lune plene, e val la spese di fà une fermade a 
Uranie Carsiche e dai un cuc a cheste specule. 


Rivant in machine: là fùr de autostrade A4 a Triest- 
Lisert e cjapà viers Triest, dongje la AREA Science Park 
(Padriciano), cjapá par Basovize, confin di Stát, jentrá in 
país a cjapá viers Pesk e daspò un Km o sés rivats. 











INAR - Istitàt 
Nazional di Astrofisiche 
Sît di Triest 


LI.N.A.F., l'Istitüt Nazional di Astrofisiche, che al 
ala Direzion Gjeneral a Rome, alèla primarie istituzion 
taliane tal cjamp dai studis sul Univiers che e opere in 
sintonie cui programs internazionài e de Union 
Europeane, metint in vore, tignint di voli e armonizant 
dutis lis ricercjis su la astronomie e la astrofisiche cul 
jutori sedi des Universitàts sedi di altris sogjets publics 
e privats. 

Cheste istituzion e puarte indenant ancje la 
progjetazion di struments, argagns e tecnologjiis gnovis 
pe esplorazion dal Cosmi. Ancje il Telescopi Nazional 
Galileo, che al è il telescopi solar plui grant in Europe e 
il tierc tal mont, al è stát fat e al sarà controlat dal 
LN.A.F.: lu an tirât sù tes isulis Canariis e a an metút 
dis agns par finilu. Par frontà dutis chès voris li, si aval 
di 16 centris in Italie e TO.A.T., l'Osservatori 
Astronomic di Triest, al è un di che Po ben, 
l'Osservatori al implee une schirie di ricercjadòrs e di 
personal di ausili che a son sparnicáts in trê sits diviers, 
val а di: Cjiscjel Basevi a Triest, Vile Bazzoni simpri a 
Triest e la Stazion di Osservazion di Basovize dongje 

Triest. A guvierna e tignî in rie dute chè int li no baste 
une esperience sientifiche, ma i vùl ancje une capacitàt 
managerial fúr dal normal e chest al è propit ce che ea 
уй Margherita Hack che dal 1964 al 1987 lu à indregat, 
puartantlu a nivel di cognossince mondial. Jé e je stade 
di sigar il plui famòs diretór che l'Osservatori al vedi 
үйі, e pensa che noaltris vué, che е а novante agns, le 
cognossin dome come astrofisiche, cuant che invezit e 
je stade une grande manager, come che si dis cumò. 

Come za dit, a son a dozenis i progjets che a 
meretin di jessi nomenáts e detaiáts e i vúl un libri intir 
par contaju ducj, ma doi di lòr no si puedin dismenteà. 
Il prin al e il “satelit Euclid", che al à juste үйі vie libare 
de E.S.A., la Agjenzie Spazial Europeane, pe sò 
costruzion al fin di rivà al lang tal 2020. Euclid al larà tal 
spazi cul so telescopi di 1,2 m di diametri e altris doi 
struments juscj par fà la mape in tré dimensions di 
cincuante milions di Galassiis e fotografa un tierc dal 
Cil, a la scuvierte de materie e de energjie scure che a 
son il 96% dal Univiers, stant che la materie 
cognossude e je dome il 4%. Po ben, la Italie e la France 
a son i doi socis plui grancj tal progjet e l' Osservatori 
Astronomic di Triest cu la S.I.S.S.A. (Scuele 
Internazionál Superiór di Studis Avanzáts), simpri di 
Triest, insiemi а altris Istitüts, Osservatoris e 
Universitàts talians, a implearan par agns plui di 
dusinte sienziáts te costruzion, lanç e studi dai dats 
otignúts di Euclid. Si pues jessi brauròs come furlans e 
come talians! 

Il secont progjet al trate la ativitat di divulgazion, 
massime intes scuelis secondariis di prin e secont grat, 

cun cuatri liniis di tratazion: lis Stelis a van a Scuele, o 
ben stant in aule i students a puedin doprà vie internet 
i telescopis dal osservatori di Basovize sot la vuide di un 
professór e di un astronom in osservatori; Osservatori 
virtudl, dulà che i students a puedin studia il Cil sul 
computer doprant programs studiáts a pueste e che si 
puedin discjama dibant di internet; Esplorecosmi, ven a 
stai un laboratori interatif che i arléfs a puedin dopra 
par sgarfà ancje tai archivis professionai; Olimpiadis di 
Astronomie, o ben garis tra arléfs di dutis lis scuelis dal 
mont che a an par teme la astronomie Ben, l'O.A.T. al 
fas la sielte dai plui brafs arléfs di dut il Nord Est de 
Italie di manda a competi cui plui bulos, prin de Italie e 
po dopo dal mont. Su la man i letórs dal Strolic che а 
savevin dutis chés robis chi! 


Osservatorio Astronomico di Trieste 


Sede Principale di Castello Basevi 
Via G.B. Tiepolo, 11 
34143 Trieste 


E-mail: infoats@oats.inaf.it - segreteria@oats.inaf.it 

Sit internet: www.ts.astro.it 

Sede di Villa Bazzoni 

Via Bazzoni, 2 

34124 Trieste 

Rivant in machine: in ducj i doi i cás la für de autostrade A4 a 


Triest-Sistiane e fa la strade costiere par 20 Km viers il centri 
citàt, l'Osservatori al è dongje il Cjiscjel di San Just. 


Rit, ma... sot vòs! 


In bangje 
Berlusconi in bancje. 

“Che al scusi, puedial cambiami chest assegn?” 

“Aial un document?” 

“Che mi consinti... jo o soi il President dal Consei, il 
Cavalir Silvio Berlusconi!” 

“Si, va ben, ma a mi mi covente un document!” 

“Che si moderi, par cortesie... o soi su ducj i gjornài e lis 
televisions... pussibil che no mi cognossi? Che mi clami il 
diretòr!” 

“Il diretòr nol è... o soi jo... dunge o mi dimostre che al 
èpardabon Berlusconi o al va intune altre bancje!” 
“Alèinaudit! Cemút fasio a dimostrai che o soi propit Jo, 
che mi consinti... cribio!” 

“No sai! Ché altre di al è vignút Roberto Baggio e come 
lui nol veve documents. Al a dovút palota par 405 oris par 
che jo i cambiàs l'assegn. Duncje, che al viodi Lui... se al 
pues dimi alc...” 

“Mah... no sai... mi vegnin tal cjaf dome monadis...!” 

" Perfet! Vuelial biliets di cinccent euros o tocs plui piqui?" 


In buteghe- 


Berlusconi al jentre te buteghe, 

al viót il Parmigiano e al domande: 

"Che mi scusi... chest al é chel che si grate?" 
“No, chest si paie... e ancje di corse!” 

Il soreli te. 
tradizion furlane 


di Mario Martinis 








Inte concezion cosmogoniche furlane, jenfri lis 
stelis e i planets a cjapavin il prin puest i doi luminárs 
maiórs, il soreli e la lune, un masculin, cjalt e sovran dal 
di, ché altre feminine, frede e siore de gnot, cun dutis 
lis conseguencis simbolichis, une vore celebradis ancje 
tal setór sutil des pratichis ocultis e de superstizion. 

Te interie ruede dal an, duncje, il vagolà dal soreli 
tal firmament al governave il cori des stagjons e il stes 
timp atmosferic, segnant il passag alternat de ombrene 
ae lús, dal frèt al cjalt, dal timp trist al biel timp. Il soreli, 
duncje, comandant il cil e la meteorologjie, al ordenave 
lis diviersis fasis de nature, dal disveasi lent ae plenece 
penze, dal impisuliment dolç al sium font, e duncje al 
vignive a paroná lis stessis oparis agrariis dal om, cussi 
fondamentáls pe só sorevivence. Propri par chest motif, 
il soreli (come la lune) al gjoldeve di une largje puartade 
tal panorame astronomic dai furlans, stant che fin dal 
antic plui lontan e jere valide la cussience dal so potent 


Il soreli te tradizion furlane- 





ream su cil e tiere, timp e nature, coltivazions, animai e 
oms. 

Sul ritmi solar e sul procès des stagjons, e duncje 
sul slargjasi e strenzisi alternat de 105 e dal scùr, nol ven 
inmaneat dome il cicli des oparis agrariis, ma al ven tiràt 
sù ancje il complicàt scheme dal calendari, cul timp di 
vore e de fieste e cul complès des usancis religjosis, 
magjichis e popolars che a cualifichin la sò durade. Tal 
grant zîr segnat an par an dal vagola dal astri intal 
firmament, ancje il calendari furlan al fisse tai doi 
solstizisi moments di ponte, no dome astronomics ma 
ancje culturài, dal cicli cosmic e dal cicli de nature. In 
Friùl si crodeve che il soreli, globi di fùc creat di Diu par 
scjalda la tiere e sogjet a disturps e malatiis come ogni 
creature vivente, al jevàs sù di buinore, al corès ogni dì 
la volte dal firmament e al les a mont la sere, par torna 
a fa il Zir contrari vie pe gnot. Tal so moviment eterni, il 
soreli si slontanave de tiere tal Invier e i si svicinave vie 
pal Istàt e propit cuant che si fermave tai doi solstizis, il 
timp atmosferic de tiere al jere sogjet al mudament. 

Muse blancje 


di lune- 


“di Dino Vireili 


‘E ven-sù da l'aghe, tai pôi, 
une lune rosse di marz: 

‘e rive fin su la tò muse 

a umilia lavris e vôi 

di un lum penz e pegri. 


Muse blancje di lune, 

‘O passavi cun te sul tfoi 
parmis di pói e di aghis... 

A cjantavin ben planc, lusint. 





di Nino Rodaro 


Penser pesans 

frute di sìuns 

come cjars di glerie 
in schirie a passin 
pes andronis crotis 
dal gno timp brusàt 
a ciri pas tai nui 

di une speranze clipe 
` ch'e sflamie di lûs 
· laju daúr dai roncs 
dentri 1 toi убі di lune. 


l cavalirs 
di Fanni Zorzenone- 


E varés podút clamasi une рісше industrie stagjonal 
domestiche al feminin che e durave, plui o mancul, une 
cuarantine di dis. I oms di cjase a puartavin dome la fuee: 
cul cjarug se i moràrs a jerin lontans o cu la cariole se a 
jerin dongje cjase, il rest al jere un lavòr di feminis. 

Mé none e comprave a Cividat une buste cun dentri 
un cartonut plen di puntinuts neris, che e conservave 
cuntune devozion scuasi religjose: a jerin i ùfs dai cavalirs. 
Le poiave sul tapon di une scjatule di scarpis e le meteve 
tal for cliput, plui bas di chel dal spolert; dilunc la gnot 
invezit le poiave dongje dal scjaldin da pîts dal jet. Daspò 
dis dis, fúr di chei puntins, a nassevin tancj vieruts gris, 
anzit cuasi neris, che subit a pretindevin di fà gulizion: 
fueis di morar taiadis finis finis. Biel che chescj vieruts a 
cressevin; a cressevin man a man ancje lis dimensions des 
taiadis des fueis, par rivà a chés interiis, e in fin a lis 
ramascjis completis, passant de prime a la cuinte puartade, 
tant che a fossin stats inglés. In ché volte cuant che lis 
comaris che, par cualchi motif, a vignivin par cjase nestre, 
a fevelavin dome di oncis, cuarts di once, otaf di once, no 
rivavi a capi ce che a volevin di; dome cumò mi soi rindude 
cont che a cjacaravin di misuris che si riferivin a la cuantitat 
di cavalirs che a vignivin tirats su. E propit une des misuris 
che a cjase nestre o podevin tigni e che biel comprant la 
buste e jere un otaf di once. Par cheste ocasion, tant mé 
none, mé mari e nó frutis o vignivin promovudis sul camp 
lavorantis di cheste fabriche domestiche e si devin di fà 





par faju mangja, par netàju e par puartaju a fila prin di chei 
di chés altris fameis dongje e cualchi volte o rivavin a faje 
e o vevin tante braure. 

I cavalirs no disturbavin plui di tant. A mangjavin cul 
cjaf alt e fer, daspò vé durmit a cambiavin la piel e le 
lassavin colà par tiere a sdavàs, come che o fasevi jo cui 
miei vistits cuant che o levi a durmi. Si diseve che a 
durmivin “de prime”,“de seconde" "de tierce", poiáts sui 
gradigs che, man a man che i cavalîrs a cressevin, si 
scugnive incjastraju un parsore chel altri fin a forma un jet 
a cjistiel di plui plans. Chescj viers dumiesteáts a podevin 
ancje inmalasi di dòs malatiis: “lá in bigat”e “chè dal stuc”. 

Ме none e veve simpri une grande рдге che lis sòs 
besteutis i cumbinassin alc di stuart. Cu la prime, a 
deventavin moi, scuasi trasparents e a mandavin fùr une 
puce che ti ingomeave. Se al capitave chest brut fastili, i 
puars nemaluts a vignivin butàts tal ledanar. Cu la seconde 
malatie, invezit, a deventavin blancs e dùrs e par eliminaju 
si devin di mangja a lis gjalinis: in ogni mit dut al jere 
pierdút. A Diu plasint, e cuant che i cavalîrs a vevin 
completàt il lôr cicli, si diseve che “a levin a 4”. Si poiaviju 
su des bachetis ben sutis, metudis come une tende 
canadese e lôr, lant sù e cjatant il puest just, a scomengavin 
a buta fùr la bave par fa lis bielissimis galetis zalis che nò, 
daspò vélis tiradis ju e netadis, lis puartavin inte filande di 
Cividat par vendilis. Cussi e finive, par chel an, la stagjon 
dai cavalirs cu la sò industrie. Par sierà dal dut chest lavòt, 
аис) si cjatavin al “Gelobar” par lecá un biel e bon gjelato, 
e la none e restave a cjase a spietà di contà chei cuatri 
carantans che a cjapavin cui cavalîrs e che a coventavin par 
staronzà lis jentradis di cjase nestre. 








La Tiende dal petaròs 


di Angela Del Bianco 


Intal aiar 

di chès zornadis 

come simpri 

tu svolavis, 

ma tu das une calumade: 
propit sore une cueline 
une cròs e je plantade, 
fra dòs altris di malfatòr 
al e mitút il Redentòr. 
Un grant dúl 

ti ingrope il cúr 

e tu ti pois sore chel len 
dongje il cjaf incoronát 
di grandis spinis martoriat. 
Un soléf ti ven di da, 
cul to bec une spine 

tu vuelis gjava. 

Bondant il sanc al còr 
sore ché muse benedete 
e une gote sul to pet 

e cole drete. 

Da chel dì 

i furlans ti an ricuardàt 
e pet-a-ros ti an clamàt. 


Laliende dal petaròs 





Sani ac 
EN SCH 


di Неве dhi di 


Il document caseari plui antic al è dal sigùr un rilêf 
sumeric аша che si viót cemáút che si faseve formadi in 
Mesopotamie: i casárs a forin i sacerdots e la materie 
prime il lat. In dutis lis tieris lenzudis dal Mediterani il 
formadi si lu faseve cul lat di piore e di cjavre. Omero 
al descrivè cemút che al fase formadi Ulisse inte sò isule 
di Itaca. I pastòrs a vevin un biel ce fà a fà‘ cagliare” il 
lat cul lat dai fics a pene cjapats sù: cussì al scrivè 
Aristotele. Inte ete dal Imperi di Rome, al vivè Lucio, 
roman di nassite, deventat cristian, che al passà la sò 
zoventùt framieg dai pastòrs e al fo grant difensòr de 
dutrine di Jesus Crist e de fede. Fat Pape tal an 252, al 
vigni esiliat dal Imperadòr Gallo insieme a tancj 
cristians. Muart l'Imperadór Gallo, sot l'imperi di 
Valerio, al tornà a Rome cun grande gjonde dal so 
popul. Sul tron di Pieri si sentà dome par vot més. Al 
muri ai 4 di Marg dal 254 e al vigni proclamát Sant. Sant 
Lucio al fo sielzùt tant che patron dai casars parcè che 
in zoventút, biel che al viveve cui pastòrs, al faseve ancje 
formadi e cun chel al judave i plui puars. 

Inte Pléf di Madone di Rose di San Vit, al pant dut 
chest un altàr dedicat a Sant Lucio I, Pape, fat sù daùr 

de volontát dai casars des Provinciis di Pordenon, Udin, 
Trevis e Vignesie intune, e inaugurát ai 4 di Marg dal 
1968. Di agnorums in cheste zornade si fasin dongje 
tancj casars par pandi il timp di ognidun passat intai 
nestris paîs, cu la int, spartint strussiis, gjondis e 
sperancis, simpri pronts a meti in vore la braure dal 
mistir. Cul passa dai agns lis latariis, une volte tant 
impuartantis pai lúcs, a son ladis simpri plui in mancul, 
scomengant di chès de mont, lis plui “svantazadis”. Dut 
al è gambiat. Ma l'impegn che di an in an si cjape al è 
chel di cjatasi la di dal “Patron”: al è simpri un biel 
moment e al capite simpri alc di gnúf! 

L'an passat, par esempli, dopo Messe, o sin lats a 
cene a Passarian. Cualchi vieli nol è plui, cualchidun nol 
pues, ma la clape dai zovins e cjape pit ogni an. I zovins 
a lavorin cumò intes grandis latariis cul lat furnît des 
aziendis agriculis di tancj país. Biel che si cene si contisi 
ricuarts di une volte e ancje fats resints, cualchidun al 
domande conseis di vore, cualchidun altri al spieghe lis 
gnovis tecnichis... A un ciert moment Lionello Floreani, 
che cul cav. Evelino Anese, President, e Franco Giavon 
Segretari de Associazion Tecnics Casearis, al è 
l'organizadòr de fieste, si fas dongje e mi presente une 
zovine, Manuela, che e sta cirint un casar par puartálu 
in Bolivie a insegna a ché int a fa formadi. Federico 
Ranieri, il casar, nol veve tant timp, al podeve disponi 
di une setemane. Jo, in pension, o podevi dà un més. 
Duncje si podeve la e ai 18 di Avril, lunis de setemane 
sante, cu la partence e scomence la nestre aventure in 
Bolivie, une tiere... altre. O sin rivats a Saavedra, un 
pais lontan 65 Km di S.Cruz, la di dopo. Il lúc alè 

“Hogar de Dios”, ven а stai“Fogolar di Diu”; une cjase 
аша che fruts dai 3 ai 17 agns, maláts, nassùts cun 
lesions cerebrals, a an necessitàt di vé curis par dutis lis 
lôr dibisugnis. In ché di andi jere 37 di lôr. Antonio 
(Toni) Ceccato e Marisa Galiazzo, om e femine, a son 
chei che a proviodin di fa la indenant cheste cjase propit 
tant che un fogolar di Diu par vie di cetante cure e afiet 
che a procurin di dá a chei fruts. La latarie e jere biele e 
grande, fate di un grop di volontaris talians za agns e 
mai metude in vore. Si procurin ce che al coventave par 
scomencá а fa formadi. Toni il lat lu prodús inte aziende 
e po lu vent ae central dal lat par pòc e nuie. Ma stant 
che lis dibisugnis par chei di “Hogar de Dios”a jerin 
cressudis, al veve pensat che cu la latarie a varessin vùt 
alc di plui par sostignîsi e no scugnî domanda simpri la 
caritat... 

Ben, tiradis sù lis maniis de cjamese o vin 
scomengat! Те zovins nus judavin e a scugnivin impara 
di corse parcè che a vevin di continuà a produsi co nò o 
saressin tornáts a cjase: Stella, Alicia, Carlos, brafs e 
inteligjents. Ur vin insegnát a fa formadi uso “latarie”, 
scuete, mozarele, formadelis, formadi cul pevar, cui 
pevarons... 

Al jere Vinars Sant: dut un altri Vinars Sant dai 
nestris! Intune famee puare al murì un frutin di tré 
agns. Jo no lu ai viodút ma o ai viodude a vai sò sur di 
vincj agns: no pues di se e valve tant parce che il frut al 
jere muart o parcè che il frut al jere muart prime di 
batialu, cence batisim. Il corot al jere fuart. O jeri cun 
Ranieri e si sin cjalats un cul altri. O vevin il cùr 
angossát e un pinsir:^ Ce sino vignúts a fa culi?!" 

Tal doman o vin condividude la gjonde e la biele 
fieste de vegle di Pasche cul batisim di cuarante frutins 
fin a vot agns, te messe de parochie di Saavedra. Une 
setemane, ancje se cun tant cefà, e sta pòc a fini e cussì 
par Ranieri e jere rivade la ore di torná a case Jo о vevi 
di restà un més par faur fa pratiche di casár inte latarie. 
Cussì o ai cognossude miòr la int e la realtàt di ché tiere: 
un altri mont... un altri vivi... 

Cumò Toni mi telefone ogni tant: lis voris no si son 
fermadis e chest alèbon, a van indevant planc planc e 
chest al fas ben spera. A Manuela e Ruggero, dòs 
personis specials, che nus an sburtats in cheste 
esperience di vite straordenarie e che a tegnin a cjar il 
Fogolar di Diu; a Toni e Marisa che nus an ospitats cun 
amicizie al vadi di dut cùr il nestri agràt, insieme a une 
grande stime e considerazion pal grant afiet e dedizion 
che ogni di a dan ai fruts che ur fidin, cul avòt che dut 
al vadi indenant seont il miòr. 

Se lant di lunc tes etis dai timps di Sant Lucio incà, 
passant pal secul stat, revocant la vite puare de int di 
une volte e ché di tante int pal mont in di di vué, ben si 
confas ce che al disè e al scrivè Pari David Maria Turoldo 
dal casar: “Se altris merits nol à, almancul di chest o vin 
di dài at: pardabon, se pùr nus à lassats te puaretàt, nus 
a gjavats de miserie!”. 


Ai 4 di Marc; Sant Lucio I, Pape. Fieste dai casars 

5. Ugo Vescul - Lunis di Pasche 

S. Francesc di Paule Rimit 

S. Ricart Vescul - Costituzion dal Stát Patriarcjál ( 
5. Doro di Sivilie Vescul 

5. Vincens Ferrer Missionari 

S. Celestin I Pape 

S. Zuan Batiste de la Salle - Otave di Pasche 

S. Redent Vescul 

S.te Marie di Cleofe Dissipule 

S.Terenzi Martar (0) 
S. Stanislau Vescul 

S. Juli I Pape 

B. Pauli Diacun 

S.Valerian Martar 

S.tis Basilisse e Nastasie Martaris 

S.te Bernardete M. Soubirous 

S. Nicét Pape 

S. Galdin Vescul B 
S.te Eme di Gurk Vedue 

S.te Sare di Antiochie Martare 

S. Anselm di Aoste Vescul 

S. Teodôr Vescul 

S. Zorç Martar 

S. Ermini Vescul 

S. Marc Vanzelist - Patron di Pordenon-Fieste de Liberazion 69 
5. Marcelin Раре 

S.te Zite Vergjine 

S.te Valerie Martare 


S.te Catarine di Siene - Patrone de Italie 
5. Piu V Pape 

Ponte di diamant dal Grup Astrofii Pordenonés, 
l'Osservatori Astronomic “Paola” al è stat fat a Lavorèt 
in ocasion dal svicinament de comete di Halley tal 1986 
su iniziative dal president de stesse Associazion, 
Demetrio Moras, che al è ancje il proprietari e che ala 
volùt dedicalu ae sò femine, Paola Viati. 

L'osservatori al à un strument principal rifletent 
Newton-Cassegrain di Virgilio Marcon di San Donà 
cuntun diametri di 40 centimetris. Dongje di chest 
imprest principal al а ancje strumentazions ausiliariis, 
un Celestron di 
20 centimetris 
come vuide, un 
spetrograf, une 
telecjamare par 
riprese direte 
cuntune potence 
di riprese che e 
permet di cjala 
diretementri su 
di un monitor i 

satelits galileans di Jupitar e il grant planet e po Saturni 
e lis stelis fin a la intensitàt di lusòr sîs. Daspò si pues 
ancje апта la superficie solár e ché lunar. 
Losservatori al ven metüt a disposizion par 
osservazions, ricercjis e visitis programadis e i socis si 
cjatin culi plui voltis al més par fà osservazions, 
confrontàsi e contribuî ae incressite de socie. Scuelis, 
Istitùts e Associazions a son cussì i prins a vé la 
pussibilitàt di usufruî des ativitàts interessantis che 
l'Osservatori Astronomic “Paola”al propon, che al basti 
pensà a lis putropis visitis programadis des scuelis e dai 
istitúts de citàt e di dute la provincie di Pordenon, 
dongje a chès dai Socis dal Grup Astrofii Pordenonés. 
Il President e i tecnics a son a disposizion par 
cualsisei domande, ancje par pure curiositàt, cun ché di 
fa cognossi lis bielecis dal Cil in gracie ancje des gnovis 
aparecjaduris che al à l'Osservatori. Lis osservazions 
pratichis cul telescopi a son stadis tantissimis, vuidadis 
di un grop formát dal President Demetrio Moras, dal 
Diretòr Daniele Negro, di Massimiliano Loca, di Luca 
Stradiotto, di Alessandro Fornasier, di Marco 
Santonocito, di Rino Francescato e di Renato Brusadin. 
Une vore a son stats, infin, lis ripresis fotografichis 
e i filmáts di planets, come par esempli Mart, Jupitar e 
Saturni, di Nebulosis, Galassiis, Cometis e Ogjets 
stelars, lis Eclis di Lune e di Soreli, il passag di Mercuri 
sul disc solar. 
Par riva al osservatori “Paola” si pues là massime 
par dòs bandis, o par Pordenon o par Davian. Di fat, di 
Pordenon, si va fùr de citàt e si cjape la provincial SP 7, 
si va indenant su la vie Consorziale e daspò si zire a 

man drete su la vie Castelfranco Veneto, si va ancjemò 
indenant su la vie Sant'Agnese, si zire a man drete su 
la vie XX Settembre e al numar 237 o sés rivats. Di 
Davian, invezit, baste cjapa la SP 7 viers Pordenon e la 
indenant fin a Lavorét, zirà a man drete in vie Mazzini, 
la indenant su la SP31 fin a Place Roma e po dopo su 
la vie XX Settembre fin al numar 237. 














Grup Astrofii 
Pordenonés 


Il Grup Astrofii Pordenonés al è stát fondát a 
Pordenon, dulà che cumo al à la só sede, ai 15 di Avril 
dal 1980 e nol è un cas che al è stàt sielzüt come so 
simbul la rapresentazion dal inliniament dal dut fùr dal 
ordenari dai planets, capitàt propit in chel an. 

Chest grup al è un centri di vite associative che al 
à come finalitàt principal ché di promovi iniziativis 
culturals e ricreativis tal cjamp social par miec de 
divulgazion e dal studi in forme amatorial de 
Astronomie e di altris siencis similis, come la 
Meteorologjie e la Sismologjie. Cun di plui, fin de 
Associazion al è ancje chel di ufrî servizis tes scuelis e 
tai istitúts scolastics, massime te provincie di Pordenon, 
e tes Associazions, contribuint cussì a la cressite cultural 
e civil dai siei socis. In particolar, par chel che al inten 
la opare di divulgazion tes scuelis, i oratórs si dan la 
volte tai diferents argoments sientifics sedi passonant 
tal cjamp astronomic e tes siencis colegadis, sedi in 
gracie di pigui telescopis e di un picul planetari che а 
permetin di fáur cognossi ai arléfs lis stagjons, lis 

costelazions principals, lis stelis plui impuartantis, il 
Soreli e il so Sisteme. 

La ativitat dal grup, duncje, e va des lezions 
scolastichis a lis conferencis, des riunions ai seminaris, 
dai dibatiments e scambis di ideis a studis e ricercjis 
fatis li dal Osservatori Astronomic “Paola” di Lavorèt e 
in chei altris osservatoris personai dai socis. 

Il grup al fas ancje une ativitat di ricercje di 
fenomens astronomics, che a stan sot dal president dal 
sodalizi Demetrio Moras, atif ricercjadòr di Cometis e 
detentór di imagjins regjistradis di grant valór sientific. 
E po e je la ativitàt continue, de bande dai socis, de 
osservazion dal Cil e dai fenomens che a interessin il 
Soreli (par esempli lis prominencis, la Lune e Jupitar). 
Un esempli tra i tancj al è chel dal soci Raimondo 
Sedrani, specialist di Astrofisiche, e des sòs ripresis in 
moviment di imagjins de Stazion Spazial Internazional 
sul Soreli e de Sonde Phobos-Grunt, che e varès уй di 
torná a puartà ju su pe Tiere parts di cret e campions 
dal teren dai satelits di Mart. Po ben Sedrani, par mieg 
di Paolo Corelli, coordenadòr dai astrofii de Alpe Adria, 
ala mandat imagjins de olme di lùs de sonde a la 
N.A.S.A.e ala E.S.A. (Agjenzie Spazial Europeane) che 
a vevin domandat jutori ai astronoms e astrofii di dut il 
mont, contribuint cussì al so salvament in extremis. 

Tal 1982 il Grup Astrofii Pordenonés al vier; un 
setòr dedicat a la Meteorologjie e al met tal n° 21 dal 
notiziari mensil (che in di di vué al conte plui di 380 
numars), la Sezion Meteorologjie che е a tant che 
diretòr Bruno Furia, che al fo al servizi de Aeronautiche 
Militar a Davian e arléf di Edmondo Bernacca, 

l'innomenát colonel meteorolic dal Centri Nazional di 
Meteorologjie de Aeronautiche di Rome tai agns ‘50. 
Fin in vué la Meteorologjie e da ogni di, tal arc mensil 
dal an, ducj i valòrs di temperadure, pression e v.i. tirats 
ju de ARPA di Pordenon, de Stazion "Udine Ovest" di 
Augusto Burello e de Stazion dal Presidi Multizonàl di 
Prevenzion di Pordenon gjestit di Massimiliano Loca, 
segretari dal G.A.P. dal 2001. 

Infin, une atenzion particolàr e je stade dedicade 
a lis Stazions Sismografichis di Domenico Targhetta, 
Fiorenzo Camol e Augusto Burello, che a lavorin tai 
teritoris di Pordenon, Sacil e Udin Ovest, pal rilevament 
di cualsisei taramot sedi dongje che lontan. Si trate di 
stazions sofisticadis che a funzionin a la perfezion e 
дис] i imprescj di rilevament a son stats fats di lôr stes 
tal rispiet dai parametris standard des strumentazions 
che in di di vué a son doprats dai tancj Centris 
Sismologjics Nazionái e Internazionài. 


Gruppo Astrofili Pordenonesi 
Viale Cossetti, 22 
33170 Pordenone 





Ossetvatoris privats che- 
a fasin riferiment al GAP. 


La Associazion e svante un numar grandonon di socis 
(250-300): ognidun di lòr al a un binocul o ben un picul o grant 
telescopi, e al agjis in plene autonomie, cence fins di vuadagn e 
cun grant entusiasim. Si contin cussì une vore di osservatoris 
astronomics privats che a fasin riferiment al G.A.P. sedi te 
provincie di Pordenon sedi tal Venit. Si trate tal specific di chei 
metúts culi sot: 


Osservatorio Astronomico “Paola” Rovereto in Piano (Pn) 
Sig. Demetrio Moras 

Osservatorio Astronomico “Orione” — Pordenone 
Sig. Renzo Enrico Travanut 

Osservatorio Astronomico “Tagliamento” S. Martino al Tagl.to (Pn) 
Sig. Giovanni Del Bianco 

Osservatorio Astronomico “Basedo” di Chions (Pn) 
Sig. Francesco Rongadi 

Osservatorio “Malnisio” di Montereale Valcellina (Pn) 
Sig. Daniele Negro 

Osservatorio “Emanuel” di Spilimbergo 
Sig. Emanuel Collonello 

Osservatorio “Andromeda” di San Quirino (Pn) 
Sig. Denis Valerio 

Osservatorio “Senta” di Porcia (Pn) 
Sig.ri Carlo e Mario Raffin 

Osservatorio “Andromeda” di Fiume Veneto (Pn) 
Sig. Giovanni Marson 

Osservatorio “Via Risi” di Zoppola (Pn) 
Sig. Luca Stradiotto 

Osservatorio “Corso Garibaldi” — Pordenone 
Sig. Raimondo Sedrani 

Osservatorio “Via Fiumicino” Corva di Azzano X (Pn) 
Sig. Danilo Nicoletti 

Osservatorio “Via Svevo” — Pordenone 
Sig. Marco Santonocito 


Osservatoris privats che a fasin riferiment al GAP. 





Rit, ma... sot vòs! 


Fraris 


Intun paisut di mont al jentre un frari li dal tabachin: 
“Sta lodato Gesù Cristo! O soi fra Benedet de parochie di 
Sant Francesc e o stoi cjapant sù bècs pai vuarfins”. 
“Nissun probleme, fra Benedet... i doi subit alc!” 

Li dongje al jere un vecjut che al viót che a pene che chel 
dal tabachin si zire par cjoli il tacuin, il frari i free trè 
pachets di spagnolets. 

“Che mi scusi fra Benedet... ma Sant Francesc... 
fumavial?” 

“No, fradi, nol fumave... però si faseve i siei afars!!!” 


Tra ome femine- 


Un siór al è tal ospedal dut fassat, bendàt e inzessát. La 

infermiere si inacuarg che nol à mai nissun che al vadi a 

cjatalu e i domande: 

“Scuse, ma tu séstu maridat?” 

«CON | “Sì.”, al rispuint Гот. 
ыы 4 “Ela tô femine no ti mancje?” 
Һ L'om:^Eh!... Di solit mi mancje. Si... ma cheste volte mi à 
=R propit becât in plen!” 





% 


Un rai di soreli ` 
Er Cappello e 


$ 4 % 
Un rai - il prin - di soreli . 
mancul che une cjarece 
sofli d'aur o cjaveli 
te miezegnot dal cür; * 
un rai cercat sul òr 
di veri da la tace 
cul tenar dai miei lavri$ 
tal neri dal cafe; e 


un rai ch'al sedi screi * 

se no ancjemo lusór 

o buinore dai vifs 

tal screi di vierte d'aur 

un rai - chest prin - ch'al è 
par colorámi me. 





( Soreli, liturejie, 
gy ose 


| di Mario Martinis 





Lis vot posizions ideals dal soreli tal so zir aparent 
tal firmament (lis datis di solstizis, ecuinozis e miezis 
stagjons) a an determinat ancjetancj moments culturai te 
vite dal om. Il stes cristianisim al à sublimat la plui part des 
propriis categoriis religjosis e dal stes calendari liturgjic a 
chés dal moviment dal soreli tal firmament tant che il 
Nadal al costituis la fieste dal solstizi di Invier (rimplagant 
propri il roman Dies Natalis Solis Invicti), la Pasche e je la 
fieste dal ecuinozi deVierte (in chest cas soredut pe perfete 
cronosimbologjie dai fats capitats e dopo contáts dai 
Vanzelis), la fieste di Sant Zuan e rapresente e e inglobe i 
antics rituái dal solstizi dal Istàt e ché di Sant Michèl 
(princip de lûs) e je la fieste dal ecuinozi de Sierade (cuant 
che la lûs e regjistre la sò cjadude). 

Jenfri chestis cuatri tapis segnaladis de crós “assiàl” 
si metin altris cuatri scansions festivis indicadis de cròs 
“decussade” (celtiche) tal cúr des cuatri stagjons, ven a stài 
Sants, Cereole, Sense-Rogazions e Sant Lauring-Assunte, 
dulà che prime а jerin lis fiestis celtichis di Samhain (1.XD, 
Imbolc (1.ID, Beltane (1.V) e Lugnasad (1.VIII). Su chestis 
vot tapis dal cercli dal an a risultin fissats ancje i “festival” 
dal calendari esoteric che, lant daùr al zîr dal astri diurni, 





Sotelî liturejie, magjie- 


a compagnin l'iniziát viers lis dimensions superiórs de 
cognossince e de realizazion interiòr. 

Sui stes vot rais dal timp circolàr dal an, ancje il 
calendari rural al a istituît ancjetancj moments di fieste о 
di ritualitàt colegats ai lavòrs e aes polsis dai lavòrs de 
campagne. La religjon, la magjie e lis tradizions popolàrs 
a an metút adun in chescj vot pilastris di fonde dal timp 
e dal calendari un articolàt e sinergjic insiemi di 
celebrazions, simbolisims e alegoriis che in maniere 
indurante a fasin cori la ruede de vite, dal timp e de 
storie. Metaforis, cumbinazions, cifraris platàts, simbui 
plens di incjant e di sugjestion, che a ribatin il leam strent 
de vite dal om cui ciclis de nature e cui misteris cosmics 
segnats dal viag dal soreli te volte dal cil. 

La liturgjie, la magjie e il calendari dal popul, di fat, 
vie pes scansions dal propri calendari, si metin adun cun 
soavitat a la onde dal cicli de nature che e mude, e che, 
di bande sò cun costance e va daùr aes fasis dal astri, tai 
ritmis dal so cicli sideral. Cussì come simpri, e soredut 
intes risolutivis contingjencis stagjonáls dal cicli, lis 
simbolichis liturgjichis, esoterichis e folclorichis a 
catalizin in maniere magjistràl la consonance dai 
moments plui impuartants de religjon, de magjie e dai 
ritmis naturài inte spetacolar dinamiche dal calendari. 

Sorprese e maravee des fasis ciclichis de nature, 
sincronie e perfezion dai calendaris dal om che sul 
armonic e indurant ritmi dal soreli tal firmament dal cil 
a an volút tiessi la trame dal so timp cuotidian, come di 
chel material, come di chel spiritual. 


Soreli,liturgjie, magjie 





Las stagjohs 


di aiota Morgant 
а ¿ala o imans eca NEG NE 
Secont premia © Ars Intethazional di poesia 
"Premi Gjso Fior”, Nona-Edizion 2011-2012 


Di bot in primavera 
sui arbui in flór 

a nas la vita 

di ducj i colòrs. 


A riva l'Istát: 
cjalt e stofac, 
ma butasi intun lat 


a fas l'efiet dal glac. 


Al ven l'Atom 

a sparnicá la fuea 
fasint un tapeit 
fuea sóra fuea. 


L'Invier cul so freit 

al fás dut cidin, 

il bosc sot da neif 
duarm come un frutin. 











La acuile de bandiere 


dal Fri 
(seont chei de scuelute di Rualis) 


di М з Pupin? 


Une biele buinore di Vierte e rive la circolàr 
Regjonal dal concors “Emozions furlanis in viag pal 
teritori 2012”. Nò sveltis a leile cun curiositàt par vie 
che o vevin za cualchi idee. Ancje se i frutins de scuelute 
di Rualis a son picui, nò o vevin lis ideis claris: dal 
moment che la biele acuile di aur e veve ancje in passat 
dat mit ai fruts di discori, o varessin fat sù une biele 
bandiere dal Ета]. 

Olmis di manutis stampadis suntun sfuei di cjarte 
e po dopo cun pazience taiadis e par dai vite ae acuile 
metudis adun suntun sfueon colór dal már. Ve intal 
nestri cjáf la bandiere e jere za pronte. Al ven il moment 
di butà jù cul lapis, sul sfuei di cjarte, la forme dal cuarp 
de acuile indulà tacá lis olmis zalis des manutis come 
che a fossin plumutis. Ma di ce bande cjalie la acuile? 
A] rive Ibrahim cuntune biele maie rosse e sul pet une 
acuile cun doi cjafs che a cjalin di ca e di là che al dis: 
“Ancje jo o ai la acuile su la bandiere de Albanie, vele, 
e je cussi"e al ponte il dedut su la panze sglonfute fasint 
bocje di ridi. Bon, o pensin un póc e po dai, vie di 
lapis... In cuatri e cuatri vot la acuile e cjale denant. Par 


La acúile de bandiere dal Friül 





jessi plui siguris di véle fate juste e proporzionade o 
cjalin ché che e svintule su la mace intal curtil di Sergjo 
Brusin.”Si, e je juste cussì: lis alis ben spalancadis, la 
code fra lis sgrifis, il bec viert cu la lenghe difùr che e 
par che e feveli, par furlan si intint...”. 

I fruts come mats: ce biel piturasi lis mans cul colòr 
zal e po dopo stampalis ca e la sul sfueon blanc. E ce 
pazience, pes mestris, a taiá vie dutis chès manutis cun 
chei deduts cussi picui. Ma ae fin il lavòr al paie e la 
acuile plan planchin e ven vistude cun dutis chés 
improntis e e ven für che e je un spetacul. Biele grande, 
lusinte che e par che e peti il svol di chel sfont blu fat 
sù stampant olmis su olmis. 

O vin volút che ogni picul al podes sintisi part di 
ché bandiere, ogni segn lassat sul sfuei al pareve di: “Ve, 
ancje jo о soi ca e о doi vite ae bandiere de Patrie che 
mi da acet”. Par un doi dis le vin lassade picjade su la 
parét in mense indula che ducj i fruts a podessin viodile. 

In chel di San Zorc di Noiarèt, la bandiere e а 
cjapat il prin premi, ma si sin acuartis che la nestre 
acuile e cjalave devant di jê e по дайт come ché de 
bandiere uficial picjade dongje il palc... “Oh,” o dis ae 
siore che e je sintade dongje di me “la acuile de 
bandiere fate dai fruts de Scuelute di Rualis e cjale al 
avigni parce che, a fuarce di cjalá viers lis origjins, viers 
la aste indulà che e ven picjade, e riscjave di pierdi di 
voli il doman!”O jeri sigure che la acuile e jere juste fin 
in chel moment! Ma parcè, mi soi dite, le aio piturade 
che e cjale a drete? I ai resonàt parsore une vore e 
salacor le ai fate cussi parcè che pardabon i fruts a cjalin 
denant di lòr, al doman. Cognossi lis lidris al è 


La acúile de bandiere dal Fricil 





impuartant. Savé cui che si è, cognossi il propri país, la 
proprie tiere al è di fonde pe costruzion de proprie 
identitàt, ma no isal chel istès impuartant savé indula 
che si sta lant? Ve, la acuile su la nestre bandiere e à 
volùt propit ricuardà, a cui che le сјаје, che il doman al 
è la conseguence des sieltis che si fasin vué su lis 
esperiencis fatis îr. Cui plui dai fruts aial di savè di 
indula che a nassin lis lòr lidris e indulà che a 
puartaran? 


Ta un flour 


di Giacomo Vit 
Furlan di Cor? 


I ai ciatàt 
l'inmensitat 

ta un flour 

e adès a mi neta 
la sò lus: 

no crodevi 

che l’univiars 
al fos 

a un pas 

e ch'a bastàs 
slungià la man. 








[int al cóntrari 


di Francesca Bon 
Furlan di Cormons 


Tal timp di un respir o di une faliscje ch'e mûr... 

La lune mi cjale, zale e cidine, incinisantmi i voi di lús 
cjalde e familiar. 

No sta durmi, no sta durmî... e somee che mi feveli. 

E vil contami di storiis infinidis, 

storiis che e à viodùt, che e à tignüt cun se. 

Vuli contái storiis finidis, storiis che o ai vivüt, 

e che o ai tignùt cun me. 

Jo e la lune, a fevela di stelis. 

Planc a planc po si sblancje. 

Smamis, e conte di dis passats a cjalá di lontan, di dis 
malinconics, di musis mostris, 

di odi velat di voi bausars. 

E jo mi movi, o cjamini, mi fermi a sinti, 

striade, 

la vòs dal astri. 

Jo o conti di int che e je lade, di int che e je ca, di musis 
scontadis, di int strane, di altre special fermade tal cjaf 
par un batit di alis. 

E ancjemò: 

di oròr par ce che o ai viodút, sintút, 

scoltat intun disco. 

Vai indenant, e jè mi rispuint. 

Vaîn su di un mar che al poche a lis rivis di une rene 
discognossude ancje di jè. 





Vaîn insieme, jessint lontanis. 

O forsit al è il cjaf ch'al vai e ch'al spere no jessi bessòl, 
e tal noturno cristal s'imbroie, 

cirint di fa fente ch al sedi la lint 

che irite l'anime 

cjalant su pal cil. 


Ricuarts 
di Bianca Maria Favot 


O ai ricuart nome di te 
des tós montagnis 

dal to país 

de tó cjase 

dal to ben. 

Di altris no mi impensi. 
No vuei impensámi. 

S. Josef Artesan - Fieste dal Lavòr 

S. Atanasi Vescul € 
S.ts Filip e Jacum Apuestui 

S. Florian Martar 

S. Gotart Vescul 

S.ts Marian e Jacum Martars 

S. Flavie Martare 

5. Vitór Martar 

S. Isaie Profete 

S. Antonin Vescul (0) 
5. Ignazi di Làconi Frari 

S.ts Nereu e Achileu Martars - La Sense 

La Madone di Fatime 

5. Matie Apuestul 

S. Doro Contadin 

S. Ubalt Vescul 

B.de Antonie Mesina di Orgosolo 

S. Zuan I Pape 09, 
S. Ivo Avocat - Lis Pentecostis 

S. Bernardin di Siene 

S.te Gjisele Regjine 

S.te Rite di Cassie Taumaturghe 

S. Desideri Vescul 

La Madone dal Jutori 

La Madone di Monsante 69 
S. Filip Neri Predi - S.me Trinitàt 

S. Ustin di Canterbury 

S. Milio Martar 

S. Massim Vescul 

S.te Zuane d'Arc Vergjine 


S.ts Canzians di Aquilee - La visitazion de Madone Ё 








Maglis solars. Fotografie fate dal Centri Radio Astronomic 
de Mont di Muris di Ruvigne 


Centri Radio 
Astronomic de Mont 
di Muris di 2 


< 
Lat. 46° 11'45.6” ото) 12° 5928.2” ExAlt. 515 m snm 





Tal mieç dal Friûl, a une altece di 515 m, ven a stâi la 
massime altece che e misure la Mont di Ruvigne, a son doi 
paraboloits, o ben antenis radio spazials, che a cjalin il Cil e che, 
come dòs orelis bocononis, a scoltin la vòs dai astris, captant lis 
lontanissimis emissions radio dal Univiers. O stin fevelant dal 


Centri Radio Astronomic de Mont di Muris di Ruvigne. 

I prins esperiments di radioastronomie, fats di un picul 
grop di passionats cun 
Damiano Beinat е 
Franco Antonioli, a 
son dal 1963. Il Centri, 
di fat, al nas par 
volontàt di Dino 
Fontanini e de sò 
femine Silvana che a 

БЫ capirin subit che il 
puest, o ben la zone pedemontane di Ruvigne insedade tal 
mieg des culinis, e veve lis cualitàts justis par meti sù un centri 
di cheste fate. Tai agns sessante cheste zone si presentave come 
un lúc che al jere cuasi сепсе intosseament radio e di lusór e 
cuntun microclime che al justificave la instalazion dal telescopi 





Centri Radio Astronomic de Mont di Muris di Ruvighe ` 





Newtonian che al fo tiràt sù cuntun spieli dal diametri di 35 
cm. Duc] i astrofii, i astronoms e i tecnics che a vignirin a viodi 
il Centri a jerin dacuardi tal dî che cheste e jere une posizion 
une vore buine, massime par vie che il Seeing, o ben l'insiemi 
di fenomens atmosferics de nature che a influencin la cualitàt 
de imagjin che al da un telescopi, al jere otim. 

Dutis lis antenis e i paraboloits che a son stàts metùts su 
di ché volte incà a funzionin ancjemò, par vie che a son stats 
tornats a converti e a son controlats e doprats di rimit dai 
proprietaris e dai socis de Associazion dal C.R.A. Par ce che al 
inten, invezit, i studis di meteorologjie, la posizion e je ideal e 
ancje se no ‘nd è ostacui di nissune sorte, pal moment nol è 
stàt fat ancjemò пше. 

Fin tai agns Novante il centri al è stàt frecuentat di scuelis 
e di passionats, massime tal fin setemane, e tra i visitadòrs al 
svante personacs innomenats come Markos Lajos, artist e 
ritratist di innomine che al a lavorát pe Cjase Blancje; scritórs 
di fantasience; e po fisics e sienciats e fintremai il cjaf di stat 
african Mobutu, grant passionat di astronomie, e altris ministris 
di stat talians e forescj. Tal 2005 i dams dal trist timp a an dat il 
colp final a la cupule e al telescopi che a jerin za státs 
comprometúts timp indaúr par vie che a jerin stats robats il 
prisme e altris parts che di bessolis no puedin jessi dopradis. 
Daspò l'osservatori al è stát sierat ancje par vie che a son 
cambiadis lis legs par meti a norme i spazis di aces e pe 
riduzion des ativitats di radioastronomie causadis de 
“forestazion di antenis di Radioemitents”cun dut che al fos un 
acuardi cu la Regjon che al fo formalizat ancjemò prin di invia 
il centri radioastronomic. 

Chest al à contribuît a ridusi ancjemò di plui lis ativitàts 
dal centri e a concentra la ricercje su pòcs temis di interès. Cun 


Centri Radio Astronomic de Mont di Myris di Ruvighe ` 








di plui, la alternative de rèt internet ea permetùt di recuperà 
l'ús des antenis e dai paraboloits e di pode dopraju in pratiche 
ogni di di rimit, almancul fintant che nol sarà comedat o ben 
sostituit il telescopi. Buine part de strumentazion no ven plui 
doprade e e je stade sostituide cun altris imprescj pe 
radioastronomie su la distribuzion dal idrogjen e su la 
sismologjie stelar, imprescj che i socis de Associazion dal Centri 
Radio Astronomic a an fat di bessói. I radiotelescopis dal 
Centri, che no son plui voluminòs come une volte, a son in 
miorament continui e “a viodin” i cuarps celescj par mieg des 
ondis che a vegnin regjistradis su supuarts audio e che dopo a 
vegnin interpretadis in elements distinguibii, utii par esplorà 
l'Univiers. Par podé continuà la só ativitàt osservative, il Centri 
al a di mantigni lis prerogativis che a an determinát la sielte 
dal puest indula che al è logát cumo. Si spere, inalore, di 
recuperá, pal avigni, la sensibilitàt tra i abitants di ducj i comuns 
dulintor che, se interessàts, a puedin cjapà part ai events 
astronomics; il stes invit al val ancje pes autoritàts dai Comuns, 
de Provincie e de Regjon. 








Associazion dal 
Centri Radio 
Astronomic de Mont 
di Mutis di Ruvighe 


Dut al scomencà sul imprin dai agns sessante 
cuant che un picul grop di passionats, cumò ridusùt a 
pocjis personis che si incuintrin ogni tant, si de dongje 
par condividi la stesse passion pe astronomie. 

Si trate, pal plui, di amadòrs dal Cil, cualchidun 
ancje professionist dal setòr, ma ducj cul stes ardòr di 
sta a cjala la Lune, di scoltà la vòs des stelis, cussients 
che chest nol è un hobby ma un lavòr fat cun passion 
par cognossi miór il nestri Univiers e impara a preseà e 
a fà preseà lis bielecis che o vin ator di n6, dal Cil fin a 
la Tiere. 

Massime tal secul a pene passat il Centri dulà che 
si cjatavin i socis dal C.R.A. al jere un lùc di interès che 
al tirave dongje cetante int su la fonde dal clime di 
curiositàt che al jere aprùf des ativitàts di esplorazion 
spaziál dai agns cincuante e che al le indenant fin ai 
prins dai agns otante. Propit par chest a jerin cetancj 
chei che in chei agns li si jerin dats dongje tal grup di 
astrofii di San Denél e di Ruvigne, vuidats dal carisme 
di Dino Fontanini, un dai fondadòrs e proprietari dal 

Centri. Dino Fontanini al fo un pionîr te 
radioastronomie e un tecnic umil ma plen di esperience 
in chest cjamp. Di fat te seconde vuere mondial Dino 
Fontanini al fo depuartàt e trasferit in tré cjamps di 
lavór te Gjermanie dal Nord е сай al jentra in contat 
cun Wernher von Braun, o ben il pari de missilistiche 
e un dai fondadòrs dal program spaziál american. Cussì, 
cu la cognossince de lenghe todescje, la passion pal 
Spazi e lis capacitáts tecnichis su lis radio-ondis, al rivà 
a fasi preseà e a riscatà la sorevivence. 

In di di vué la Associazion e conte un numar di dis 
personis che si cjatin dome une volte ogni tant li dal 
Centri. Chest, di fat, nol è plui viert al public di un toc, 
ancje par vie che vuè in gracie di internet nol covente 
plui là sul puest par controlà i dats regjistràts ma si pues 
stà trancuilementri a cjase come che a fasin i socis dal 
C.R.A. che a controlin e a doprin di rimit lis antenis e i 
paraboloits dal Centri. Cussi, cence movisi di cjase lòt, 
a scoltin i sunòrs lontans dal Spazi e dal Soreli e a 
mudin chestis regjistrazions in forme di liniis e grafics 
che a permetin di decifrà e di interpretà simpri miòr i 
misteris dal Cosmi. 

Tal specific cu la radiosismologjie si analizin une 
vore di dats sul compuartament dal Soreli e di chés 
altris stelis e i lôr moviments telurics. Par fà chest lis 
debulis radio-ondis che a rivin dal Spazi a àn bisugne 
di sistemis une vore sensibii par ricevilis, stant che la 
atmosfere e protèg une vore ben la tiere des radiazions 
eletromagnetichis. Di conseguence cheste 
strumentazion e à bisugne de juste manutenzion par 
che chest Centri storic al continui a funziona. Par chest 

i siei socis si augurin che la Mont di Ruvigne e continui 
a vè un disvilup just e che lis autoritàts responsabilis a 
tutelin la bielece e la trancuilitàt dal sît e che a valorizin 
la sò posizion specular, magari ancje disboscant lis viis 
di aces che cumo a son scjafoiadis dai pins fis che a son 
vignúts su e che zaromai a an completat il lór cicli di 
rimboscament e di fertilizazion dal teren. 

Di fat, pal moment e je dome une vie che e puarte 
al Centri: dopo vé lassat la machine li de locande 
Vuanello de Mont di Muris, si va indenant a pit lassant 
il bunker a man drete e tal zir di dis minúts si rive insom 
de mont, dulà che però cumò si pues dome amirà il 
panorame. Al ven duncje natural domandasi se si pues 
lassá la cussi une struture di cheste fate. Ve alore che i 
components di cheste associazion a profitin dal Strolic 
par fà cun dutil cur chest apel: cui che al pues e al vùl 
rindisi util o сара part a lis ativitàts dal C.R.A. de Mont 
di Muris di Ruvigne al pues metisi in contat subit o par 
telefon o vie email. 


Centro Radio Astronomico 

del Monte di Muris di Ragogna (UD) 
via Umberto I, 7 

33038 San Daniele del-Friuli (UD) 

tel./ fax 0432 95714 

cel. 3292243494 


E-mail: info@centroradioastronomico.it 


Sît internet: www.centroradioastronomico.it 


Rit, ma... sot vôs! 


Il balon 


Un siór al va inte cjanive e al cjate une vecje lampade dute 
sporcje. Le nete freantle par ben e рос dopo al salte fúr il 
genio della lampada. 

“Mandi, o soi il gjeni de lampade... ce desideristu?” 

“No sai... fa finî la vuere in Iraq!” 

“Ti ai spiegat che o soi un gjeni e no un Diu... domandimi 
alc di plui facil!” 

“Alore, fai vinci il scudet al Inter!” 

“Va beh! Prove passimi la cjarte gjeografiche dal Iraq... 


|^ 


viodin ce che si pues fà! 


La intefviste. 


Mi ven tal cjáf une interviste di cualchi an fa ai doi 

alenadórs des scuadris milanesis. 

"Che mi disi Mancini... ce fasial l'Inter chest an?" 

“Mah! Dal sigúr o vincin il Scudet, la Cope Italie e o 

Da rivin seconts in Champions League!” 

“NS, “E il Milan, mister Ancelotti?” 

| " Noaltris o vincin il Scudet, la Cope Campions, la Cope 

х Italie, la Champions League, la Cope dal Nono, il Dess 
| Berlusconi... 

. "Che mi scusi, mister... no i someial di esagjerà?” 

N “Beh! Al a scomengát lui a spara monadis!!!” 


...di Luigino Fantin 








Il gjal 
ela cópasse-. 


/ di Mario Martinis 








Cul so alcasi e sbassasi dilunc la linie dal orizont 
(in efiets e je la tiere che si móf ator dal soreli cu la só 
inclinazion), il soreli no dome al puarte la stagjon cjalde 
e la stagjon теде, ma ancje la variazion de 105 e de 
ombrene. Ducj o savin, di fat, che di Invier o vin lis 
zornadis plui curtis e lis gnots plui lungjis, e che di Istat 
si àn lis zornadis plui lungjis e lis gnots plui curtis. I doi 
ponts in oposizion a son il solstizi di Dicembar (zornade 
plui curte) e il solstizi di Jugn (zornade plui lungje). Il 
cont al ven paregjat dós voltis al an cui ecuinozis di 
Marc e di Setembar, che inte Vierte e inte Sierade a fasin 
compagne la durade dal di e de gnot. 

Po ben, cheste eterne lote fra il clar e il scùr e à 
simpri inmagat l'om che fin de antighitat al à celebrat 
chescj straordenaris moments dal cil e de tiere cun 
leterature, pituris, cjants, alegoriis, simbologjiis e 
rapresentazions, lis plui diferentis. Un dai capolavórs de 
art antighe che al rivuarde il scombati continui de lise 
de ombrene, che simbolichementri ancje la religjon e 
viót come eterne lote tra il ben e il mál, si cjate intune 


Il gjal-e-la-copasse. 





part dal larc e maraveòs mosaic dal pedrat de basiliche 
di Aquilee. Achi si po viodi dentri di un “otagon” un 
gjal, simbul de buinore e de lûs, fai cuintri a une pigule 
copasse, animal che par solit si móf vie pe gnot. 

La rapresentazion di chestis contrariis figuris 
simbolichis dal clar e dal scùr, passe il grant valòr 
artistic, a confermin che la osservazion dal cressi e dal 
cala de lûs vie pal an secont l'algasi e il sbassási dal 
soreli e jere ancje une des fondis dal popul furlan di ché 
volte, jessint peát in maniere direte al cicli stagjonál e 
partant a chel des voris de campagne. Dut chest par 
antic e fintremai che l'om al veve un rapuart diret cu la 
tiere, cu la nature e, si che duncje, cul cil, ven a stài 
almancul fin te prime part dal Nüfcent. Vué che Tom al 
a pierdùt ogni riferiment spiritual, astronomic e 
stagjonál par cori daúr ai bégs e al cussi dit “svilup” (cu 
lis sòs modis pericolosis e cui siei modei di 
globalizazion e di omologazion) ancje il slungjasi e il 
scurtasi des zornadis nol conte plui nuie, tant che, 
aromai, nissun si vise dal passag des stagjons e di dut 
ce che chestis a puartin cun lòr. 

Il gjal ela copasse . 


Iredhis 
di Gianluca Zanien 


La tiare in guilibri stave 
“polsave, à 
di ains cjariade 

tufave sa 4 
La lune in cil picjade 
scussade, 

simpri che müse 
malade 


€ 


L'éclis l'è timp ca'l passe 
si strasse 

t'un lamp al svanis 

nuje lasse 

Il soreli di fùc lusive 
sintive, 

un cjalt di muri, 

bulive 

"Ce tèdie!" la stéle diseve 
no veve 

sentòr da l'eclis 

no viodeve 





La lune il soreli mangjave 
platave 

irais e la tiare 

cjalave 

La tiare de gnòt spauride 
tradide 

si mèt a durmi 

sturnide 


curte 

si scurte 
сито l'è 'I di cal 
sburte 

Su la tiare il rai ca'l torne 
àl zorne 

e lùs la colòre 

la orne 

L'éclis l'è timp ca'l passe 
бі strasse М 

t'un lamp al svanis 

nuje lasse 


Tal infinît de. 
Stradálbe Furlane- 


o ben la “via lattea friulana” 
di Walter Gozzer 


La prime robe di dî e je che in Friùl o vin la miór visuál 
dal infinît di dut il mont, sei di gnot che di di. Te nestre picule 
patrie а an metút speculis dapardut e comprá un 
apartament al ultin plan, par viodi miòr cuntun telescopi, e 
je deventade une imprese, parcè che il presit al è lat 
pardabon su lis stelis! O sin propit intal mieg dal spetacul e 
chei altris, magari cussì no par lòr, a scuegnin contentasi di 
viodi nome i cjantons. Compagn al capite a di chei 
spetadòrs che a van al Teatri Gnùf Giovanni da Udine e a 
cjatin il puest insom insom e in bande, scugnint cjoli une 
pirule pal mal di mar par no colà di sot. Ancje la lune le 
viodin plui grande, plui zale e plui sflandorose che mai. 
Forsit, al è propit par chel che o sin un tichinin plui lunatics 
di chei altris. 

Par chest privilege grandonon, invidiat di dut il mont, o 
viodin e o vin, di fat, plui stelis tal firmament che bégs inte 
sachete. Tal Invier o vin lis stelis dai schîs, sei te specialitàt 
dal pas felpàt che dal pas dal treno. O vin cjapàt, cun merit, 
tantis di chès medaiis che ti ven voie di semenalis tal ort, 
par viodi se si moltiplichin di bessolis e se al salte für l'aur, 
a grops come i fasui. Te dissese spericulade, tal salt dal рш] 
e tai salts cu la taiole o sin dongje ai norvegjés e ogni tant o 








Tal infinit de Stradalbe Rurlane 





rivin ancje prime di lôr. Pal Istàt o vin une altre campionesse 
furlane che e je deventade une stelone preseade, tirant cu 
la sclope ai platuts dal cafè di chel famòs brustuladòr di cafè 
triestin. E il balon, indulà lu metino? Une fabriche di stelonis 
a Udin! Ti rivin cul avion dai siet continents, siorons di prime 
fate a comprà par intîr o a metat, chel dal pit plui dolc, chel 
de gjambe plui lungje e chel dal cjaf plui dùr. Astris, par nò, 
ma paiats talmentri pòc dal lòr paron furlan che cuant che 
jo ju cjati pe strade, ur pai simpri un tai par fàju riva a gloti 
cheste umiliazion. 

Daspò mi ven ancje intal cjaf il fat che, tal sport, cuant 
che un doman al ven sù un zovin che al fas un risultàt miòr, 
chel di prime al piert il lusór di stele e al torne te gnot dal 
firmament. Ogni an che al passe une stele si stude e une 
altre si impie. Par fortune che o vin alc che al dure di plui e 
chestis a son lis stelis cometis che a restin par simpri tal cîl. 
A son nomenadis pòc e nuie ma il lòr valòr al cres cul timp 
e cussì ancje il lór lusór. O stoi fevelant di Catarine La 
Percude, pre Bepo Marchet, Carli Sgorlon, pre Checo 
Placerean, Zuan Gortani, Pieri Corut, Pieri Pauli Pasolini, 
Lelo Cjanton, Novele Cantarutti, Leonart Zanier, Gjeme 
Nodale e vie indenant. Ma doi di lòr mi àn propit lassàt di 
stuc. Un al è pre Toni Beline che al à scrit chel capolavòr di 
libri che si clame “La fabriche dai predis” e, cun pre Checo 
Placerean, al à voltàt la Bibie par furlan, une opare di un 
valór inestimabil. Il secont al è Ovidio Colussi che al a scrit 
un altri capolavòr de lenghe furlane, ancje se te varietàt di 
Cjasarse, “Il Pilustràt”, une fotografie grandiose de vite 
contadine di une volte che e val cent libris americans cence 
nissun savór, vendúts a cuintai tes librariis di Udin. Chest 
al è il vèr firmament, il nestri! 


Tal infinit de Stradalbe Furlane- 





Car di mari 


Katia Zanier 
Fre i Tumieg” 


A no son i voi ch'a vain ma il cùr... 
Cuant che no tu 565 cun me, cuant che i cjali 
il cil e al è lusint come i tiei voi, 

cuant che la nebie a si poie su las monts e 
a mi ven di vai parce che tu sés lontan 
e jo ti vularés cun me... 

Domandi as stelis parcè che no ti vulin 
cun me, ma lór no mi rispuindin, 
anzit, mi cjalin e sierant un voli a mi 
ridin fasint capi che dut al larà ben... 
Ma jo ti domandi, o Mari Lune 
podarano mai incuintràsi? 

E tu cun dut l'amòr di Mari 

premurose tu mi rispuindis: 

“Parcè no? 

I miracui a esistin e ancje il 

to cùr plen d'amòr al è un 

miracul par chest mont... 

Ten dúr frute, jo i sarai simpri 

al to flanc e cuant che ti cjape 

la tristece cjale adalt, une 

stele special a è par te, tu sês tu!” 





Salustri 


di та рый 


Dismote di bot 
intun tocut di dil 
svolant come une pavee 
fra lis stelis riducant 
mi soi cjatade e tremant 
di pòre o sbrissi suntun 
nùl di bombas che al zuiave 
fra tons e colòrs 
ta chel salustri 
che si torcolave 
intun cil celest. 
O vierc la man Nature. 
tocjant tiere 
e il sium si disfante di Aldo Zuliani 
par magjie. 
Rosis, 
profum di Primevere... 


Di mil odòrs 
il cil si jemple! 


La tiere 

ch'e sude strache, 

e pàr ch'e vai 

di chei odórs ch'e da 


e che no po sinti... 


Mz 
Salustri- Nature 





Il pessut tal vin 


di Claudio 
Fun dsp Н 


Duci chei da Sopula, zint o tornant da Pordenon, si 
fermavin a bevi un tai inta la botega da la Carla, li dal punt 
da la Miduna. Al è stàt un timp però ch’a no ciatavin bon 
il vin, al pareva slungiàt. Alora ‘na volta ghi l'an fata biela. 
Àn portàt via in sacheta un pessut (forsi al era un marson) 
dal flun dal ciasciel e cuant ch'a si son fermàs a bevi lu an 
metùt dentri tal got e subit a àn clamàt la Carla. 

“Dighi al to on che, s'al a dicidùt di slungiá il vin, 
ch al nol dopri ‘ара da la Miduna ma ch'al toli almancul 
chè dal rubinet!”. 

E ic par difindisi a ghi à subit rispundùt: “Nol è 
pussibul, vi siguri jo chi l'ai jodùt stamatina ch'al toleva 
l'aga dal rubinet!”. 


Il pessut tal vin 

S. Justin Martar 

S. Marcelin Martar - Corpus Domini - Fieste da la Republiche 
S. Carli Lwanga e compagns Martars 

S. Quirin Vescul e Martar 

S. Bonifaci Vescul 

B. Bertrant di Aquilee Patriarcje 

S. Norbert Vescu - Ciir Sacri di Jesù 

S. Medard Vescul (0) 
S. Efrem Diacun 

B. Indri di Bolzan 

5. Barnabe Apuestul 

S. Onofri Rimit 

S. Antoni di Padue Frari 

S. Liseu Profete 

S. Proto di Aquilee Martar 

S.te Justine Vergjine 29) 
5. Rainir Remit 

S.te Marine Vergjine 

S.ts Gjervas e Protas Martars 

5. Etor Martar 

5. Luis Gonzaghe Gjesuit 

5. Nicét di Aquilee Vescul 

S. Josef Cafasso Predi 69 
S. Zuan Batiste Martar 

S.te Eurosie di Jaca 

S. Josemaria Escrivá Predi Fondadôr dal Opus Dei 
S. Ciril di Alessandrie Vescul 

S. Ireneu Vescul 

S.ts Pieri e Pauli Apuestui 

S.ts Prins Martars de Glesie Romane E 

Logat su di 
une culine a 
500 metris sore 
dal nivel dal 
mar, propit 
parsore Zui, un 
paisut a mont 
di 300 abitants 
su lis monts de 
Cjargne a siet 
chilometris а 
nord di Tumiec; un paisut cumò, ai nestris timps, 
ma chel chi al sarès nuie mancul che la antighe 
citát romane Iulium Carnicum fondade tal 1" secul 
prin di Crist come municipium impuartant pe sò 
posizion strategjiche a control de vie Julia 
Augusta, viers la colonie romane dal Norico — che 
al sarès un toc di Gjermanie, Austrie e Slovenie. 

Il non Polse di Cougnes al vúl di puest di soste 
— polse — da lis fadiis che i paisans di Fielis a 





fasevin par puartá i lòr muarts ae sepulture intal 
cimitieri de Pléf di Sant Pieri in Cjargne; e chest 
puest di ripós e pas al è stat sielt di un отор di 
amîs par fondà une comunitàt di preiere e puartà 
indenant un progjet di vite in comun. Tra lis tantis 
ativitats inviadis da la Fondazion, come il Centri 
Ecumenic, la scuele dai “Scampanotadòrs 
Furlans”e la Biblioteche, al è stàt tirát sù ancje un 
Centri di Astronomie cuntun biel Osservatori une 
vore moderni, che forsit al è un pòc fùr di man, 
ma che al à il grant vantag di jessi lontan dal 
incuinament luminòs de planure, che al è il nemi 
dai astrofii e des stelis. 

Il Centri di Astronomie, oltri al osservatori, 
al dispon ancje di une sale computer, une sale 
multimedial par conferencis e proiezions cun 100 
puescj di sentasi, ma il biel al è propit 
l'osservatori cu la sò cupule di agal inossidabil a 
forme cilindriche di cinc metris di diametri, une 
vore divierse di chés di forme semisferiche che o 
sin usats a viodi ator pal mont. I struments po, a 
son ce che di miòr si pues vè parcè che tal 2008 al 
e stat montàt un telescopi Ritchey-Chrétien di 70 
cm f/8 fat de dite Marcon di San Donà di Piave al 
puest dal Venturini di 30 cm f/6, che rimetút a 
gnüf cu la messe а fùc eletriche al è stát montat 
parsore dal gnúf insiemi a un rifratòr di vuide 150 
f/8. Dut il control dai telescopis al è fat inte sale 
computer dulà che a vegnin fatis e archiviadis 
ancje lis fotografiis dai astris fatis dai socis; par 
lis seradis publichis al è disponibil ancje un 


Osservatori AstronomioPolse di Cougnes - Zui 





telescopi Celestron C8 di 20 cm che al ven placát 
fùr dal osservatori par contentà plui int pussibil. 

L'osservatori si cjate in localitàt “La Polse di 
Cougnes” e par rivà de Autostrade A23, si va fùr 
al casel “Carnia-Tolmezzo”e si cjape la direzion 
Tumieg—-Paluce fin a 1 Km prin di Darte e di li si 
zire a man gampe viers Zui. Finit il puint si zire a 
man drete su pe strade di rive su par 3,5 Km e li 
o sés rivats. 











Il GAP.C.- бёир 
Astronomio Polse di 
Cougnes 


П G.A.P.C., o ben Grup Astronomic Polse di 
Cougnes, al è un grop di passionáts di astronomie che al 
fas part de Fondazion “Polse di Cougnes”, che e je une 
comunitát di volontaris laics che a an puartàt indenant 
un progjet di vite di pas e preiere in comun, intun puest 
che al invide propit a stà insiemi tra amis e a dividi i plasés 
eifastidis de vite di ogni di. 

Tra lis tantis ativitàts svilupadis de Fondazion e je 
ancje la passion pe astronomie par merit di cuatri socis 
che tal 2003 a an metùt sù un centri furnît di ducj i 
imprescj che a coventin par cjala il Cil e fintremai un 
bielissim osservatori a cupule cilindriche cun dentri un 
telescopi, finanziat cun fonts europeans e privats, che al 
e un dai plui grancj tra chei par ús amatoriàl. 

Lis finalitats di chest erop a son midiesimis di chés 
di altris circui astrofii, ven a stài: cjatàsi insiemi par 
voglona e fotografà il Cil in dutis lis posis pussibilis par 
scuvierzi i siei segrets, sparti il plasé de astronomie cun 
duc) chei che a son interessáts, sparnicà intes placis e intes 
scuelis il savé sui moviments dai astris intal Cil, ancje par 
colma la ignorance e la pòre che a fasin lis robis che no si 
cognossin, come i Planets, lis Cometis o ben i Asteroits. Il 
G.A.P.C. al è une realtàt ancjemò zovine ma cu lis ideis 

claris, tant al è vér che a àn fat acuardis di colaborazion 
sedi cu la Universitat de Tierce Etát di Tumiec (UNITRE) 
par tigni il cors di astronomie e dutis lis conferencis su 
cheste materie, sedi cul osservatori nazional di Asiago par 
lavòrs di ricercje su lis stelis simbiotichis che a saressin 
stelis a luminositàt variabile. A àn ancje la grande fortune 
di vé a disposizion struments une vore potents, come il 
telescopi Marcon di 70 cm, che ur permetarà di vierzi 
altris colaborazions viers lis universitàts simpri par 
progjets di ricercje astronomiche, coordenats salacor di 
chel grant ami de Polse che alè Nando Patat, il sienziat 
furlan che al lavore pal Е.5.О.- European Organisation 
for Astronomical Research (Organizazion Europeane pe 
Ricercje Astronomiche) — a Garching in Gjermanie. 
Nando al dediche il timp libar che i reste dal so lavòr 
simpri plui impegnatif sedi a la divulgazion des grandis 
cognossincis sientifichis che al à ingrumát, sedi al studi 
de archeoastronomie furlane. 

Il desideri pal avignî di cheste associazion al sarès 
chel di meti sù un planetari a cupule semisferiche par 
proietà la volte celeste e mostrà e displea ai turiscj lis 
costelazions dal Cil. 


G.A.P.C. - Gruppo Astronomico Polse di Cougnes 
Via Provinciale Fielis, 33020 Zuglio (UD) 


Il G.A-P.C. - Grup AstronomioPolse di Coughes 








Doi secui prime di Crist, a Rome e ancje a Aquilee 
a jerin rivats di soreli jevat tancj cults e soredut chei di 
Iside, Serapide e Cibele che a jentrarin a fà part dal 
pantheon latin. Cul timp si inlidrisarin ancje i cults dal 
soreli che te aree mediteranie a gjoldevin di centralitàt 
come chel monoteist di Miytra, chel egjizian di Horus 
o di Serapide e chel elenistic orientàl di Dioniso e 
Apollo. Dal Noric invezit al penetra te Italie setentrionál 
il cult di Belen (il sflandoròs, il lusoròs), che al deventà 
il diu tutelàr di Aquilee, cemùt che a confermin lis 
stessis epigrafis cjatadis culì, par rivà po fin ae stesse 
Rome. 

Par plui di sis secui (dal II secul prime di Crist al 
IV daspò di Crist), a Aquilee i svariats cults dal soreli a 
jerin professats di diviersis categoriis di personis e 
soredut di chès plui influentis (militàrs, inteletuài, 
magjistrats, scritórs, comerciants) che a vevin par vie de 
lòr profession contats cun culturis e popui diferents. Lis 


P 
Cults solàrs 





religjons dal soreli a prevalerin a fuart su lis altris 
religjons, cuant che lòr si difonderin ancje jenfri i stràts 
plui umii de popolazion, tant che Rome e Aquilee in 
chei secui a jerin plenis di edificis dedicats aes diviersis 
divinitats solars. 

Ancje dopo la vignude e la penetrazion dal 
cristianisim, tancj dissepui dal Crist a professavin tal 
stes timp ancje i cults solars di prime e altris a jerin tirats 
a fuart des fiestis spetacolars dedicadis al soreli, tant che 
tal IV бесш la Glesie romane, preocupade de 
straordenarie difusion di chestis adorazions e soredut 
dal mitraisim, che cu la sò spiritualitàt no dal dut 
divierse dal cristianisim al podeve frenà cetant la 
difusion dal Vanzeli, in maniere scaltre e stabili il Nadal 
di Crist ai 25 di Dicembar, val a dî tal stes dì de fieste 
dal Nadal dal Soreli (Dies Natalis Solis Invicti). 

Di ché altre bande, lis glesiis cristianis ancje prime 
dal Consei di Nicee (che tal 325 a ^ndi stabili la direzion 
par decret) a vignivin indrecadis viers soreli jevat, ven a 
stai viers il cuadrant celest dal soreli che al cres (cemùt 
che e dis la stesse peraule Orient di “orire”, val a di 
“jevà”). Ancje chescj cults, però, a lerin al mancul pe 
violente campagne cristiane fate cuintri lis altris 
religjons e la sò furbe afermazion di“Religjon di Stat”. 

Cults solars 


Rit, ma... sot vòs! 


Baste capîsi 

Une siore rabiadone e jentre in farmacie. 

“Che mi deti un pòc di arsenic!” 

“Ma siore, alèun velen letal... a ce i covential?” 

“O ai di invelena il gno om!” 

“O capis, siore, ma magari cussì no, no pues daial...!” 

La siore e tire fúr de borsete une fotografie dal so om intal 
jet cu la femine dal farmacist e cence disi une peraule je 
mostre... 

“I domandi scuse - 1 fâs il farmacist — no savevi che e ves 
la ricete!” 


Int di colòr 

“Astu viodút il fi di ché siore di colór che e je passade 

cumo? Al a bevùt une butilie di AJAX!” 

4 “Tornado bianco?” 


“No, no... al èrestat neri!” 






„Чї Luigino Fantin 

ao sen m wa ы 


STELAT 


e Giuseppe Lenardon 
di CRETA 


A si sint l’Ave Maria , 
e subìt, di fil in fil, von 
tal celést smamit di vèri 
"a s'implin la lus dal cil, 


Tal afà di nèncja un'òra 
ce ch'a clamin univérs 
al sflandòra a pestadicia, 
cu la luna par traviers, 





S'al е fréit "si scrupuléa 

il cjàr màt e la polàr, % 
ma cul cjalt si po fermasci 

plui adàlt, sul troi latàr. 


L'om al piért la fantasia 
con ch'al tòcja il firmamént. | « 

La rosaada da sò sciènza . 
‘а lu copa a tradimént. ` 





Ladiende dal fier 
di cjaval 


“di Mario dai Elars 


Une di Jesus al volè la für des muris de citàt e cjaminá 
pe taviele avierte. Il dissepul Pieri lu compagnave. Un ciert 
moment, su la strade, Pieri al viodé par tiere un fier di cjaval 
e cul pit lu sburtà cun fà malegraciós. Inalore Jesus, 
ribassantsi lu cjapà sù, lu metè inte sachete e al le indenant. 
Passant intun borc, Jesus si fermà denant de buteghe di un 
marescalc e al paron i domandà:“Trop mi daiso par chest 
fier di cjaval?” Chel alore lu paià cuntun sesterzi. Cumbinàt 
l'afár, Jesus al mete la monede inte sachete e al seguita la 
cjaminade. Di li a pòc, incuintrant un che al vendeve pomis 
i domanda un sesterzi di cjariesis che lis cjapa e lis metè 
inte sachete biel continuant la sò cjaminade. 

La zornade e jere une vore cjalde, di grant scotòr. No 
rivave une bugade di aiarin, ni il legri zorna dai ucieluts. Il 
dissepul Pieri, plen di fan, scalmanàt, sudat, strac, al disè 
che al murive di sêt e che al veve il gargat arsit. Inalore 
Jesus, сепсе rispuindi, al tira fúr de sachete une рісше 
grampe di cjariesis e lis buta par tiere. Il dissepul Pieri si 
sbassa bramòs e mangjantlis al gusta la lòr deliziose 
frescjece. Pòc dopo la arsure e la sêt a tornarin a 
tormentalu. Jesus, simpri сепсе fevelá al buta par tiere 
ancjemò une grampe di cjariesis e Pieri lis cjapà sù inmò 
ribassantsi. Cussi, dilunc vie fin che e durà la cjaminade: al 


Laliende dal Der di cjaval 








fo dut un continui butà cjariesis su la strade e un continui 
rincurális. Finide la provision, Jesus i dise al dissepul: 

“Tu no tu âs volùt sbassati une volte sole a racuei chel 
fier di cjaval, ma no tu às vude vergogne di sbassati tantis 
voltis par gjavati la sét cu lis cjariesis. Impare duncje che no 
je robe tant umil e di pòc valòr tant che un fier di cjaval, che 
no zovi pes nestris dibisugnis. "Il dissepul Pieri, inalore, al 
domandà perdon al so Mestri e si metè a vaî. 


fi tr? dada-vitb- 


di Gino Baschiera- 
Furlan di Cjastelnouf 


Il troi da la vita come che al era format 
i nestris vons cul timp a ni an contat. 
Al no era comut ma cetant sfadios, 
stret, sbrissiot, lunc e spinós. 
Lavorant, tribulant e sparagnant 

par vé un francut contant, 

chesta a era la situassion 

par podé mangja un bocon. 

Su chest troi no erin sentes par pausà 
ma nome lambics da superà, 

via cul cos in schena dut il di 

che la vita a clamava cussi. 

Fis e nevóts in chestu presint 

a ап cirút di mudalu un tintinin 
slargjant la ferada e splanant la cuneta 
par rindi la vita malcul malandreta. 


l troi da°la vita 


Ma chestu zi indenant cul progrès 

a voltis a si è mostrát regres 

e pui che avansat o vin sirucat. 

Dal passat dut al è stàt dismenteat. 
Strussiant malcul, bagolant e zint a spas 
si sin cjatats a fa la vita dal Michelàs 
freats par zi intuna diression 

che a ni faseva crodi dut benon. 
Savin za ce che a ni spieta: 

il troi al sarà simpri stret e dùr 

e a tocjarà a nò paia di sicùr. 

E cussi passúts e smonáts, 

contents cui contants, 

сепса volè, о sin tornats sotans. 


Colòrs 


di Tiziana Paschini 
Prin premi al Concors internazional di poesia "Gjso Fior", 
IX'edizion 2011-2012 - Sezion setiéla- 


Ros come una frambula 
zàl come la lùs das stelas 


vert come un prát in primavera 
rosa come la musa di un frutin 
blu come il font dal mar 

celest come il cil di buinora 
blanc come il sfuei аша ch'i өсін 
chescj a son i colórs 

dal gno Arc di San Marc. 








Tresemanis 


| 
di Alan Brusini 


Siôr Toni Panze al veve уиде une sole fie e ancje 
ché e jere lade muinie a Padue, là che e veve studiát a 
lunc. Siór Toni al veve un centenár di cjamps e colons 
che ju lavoravin. E cuant che i contadins si lagnavin par 
vie dal timp — o masse sut di Vierte che la robe no leve 
indenant o masse ploie che la robe e laive intai cjamps 
- lui ur deve coragjo: 

"Po ben, fantats, ur diseve, vül di che o fevelarai 
cun gno zinar”. 





A Rico Valderi i jere muarte la femine. E, come che 
si use vué, Rico le fase crema. 
I disé il predi: “Indula pensistu di meti lis cinisis? 
Intune urne di custodi o intindistu di brusalis intal ort?" 
E lui: “Pal amór di Diu, siór plevan: e jere cussi 
triste che mi fasarès secja dutis lis plantis!”. 


Tresemanis 


Streces zales 


di Eddi Bortolussi 
Furlan di Flavuighe 


I 


Il corvat neri 

ch'al vignive ju svualant 
a planc su la Val d'Argin, 
co al rivave 

su la Mont dal Puint, 

al slargjave, cidin, 

l'ale di gampe... 


Il corvat neri 
ch'al vignive ju svualant 
a planc su la Val d'Argin, 
co al rivave 
su la Mont dal Puint, 
al voltave su, dret, II 
viers Cjiscjelvieri... 
Chel corvat neri 
E po al planave ju, cidin, al veve, 
su la taviele di Flavuigne. par me, un non precis! 


E un cocolár, 

grant come un cjistinár, 
che lu spetave, bessól, 

su la taviele di Flavuigne. 


Streces zales 





“Falcagnit, falcagnit, 
ven achi, ven subit!”. 


La Vanila, 

(streces zales come la blave, 
streces dures come las cuardes 
da las cjampanes di Flavuigne) 


.“ 


lu clamave ju... 


III 


“Falcagnit, falcagnit, 
ven achi, ven subit!”. 


Chel corvat neri 

ch'al vignive ju svualant 
a planc ta la Val d'Argin, 
a mi spetave, cidin, 

su la taviele di Flavuigne. 


Sul grant 
cocolar da la taviele, 
parsore la ribe da la Madone... 


“Falcagnit, falcagnit, 
ven achi, ven subit!”. 


Lu clamave la Vanila: 
“streces zales come la blave...” 


Streces záles 

S.te Ester di Babilonie Regjine 

S. Oton Vescul 

S. Tomás Apuestul 

S. Liodór di Aquilee Vescul 

S. Antoni Zacarie Predi 

S.te Marie Goretti Vergjine 

S. Claudio Vescul - Il perdon de Madone di Barbane 

S. Adrian Ш Pape (0) 
S.te Veroniche Muinie 

S. Piu I di Aquilee Pape 

5. Benedet Abát - Patron de Europe 

S.ts Ermacure e Fortunát M.- Patrons dal Friúl Vignesie Julie 
Dedicazion de Basiliche di Aquilee 

S. Camil di Lellis Predi 

S. Buineventure Vescul 

La Madone dal Carmél 3) 
5. Lessio Rimit 

5. Нап Vescul 

S.te Rine Muinie 

S. Elie Profete 

S. Lauring di Brindisi Frari 

S.te Marie Madalene Dissepule 69 
S.te Brigjide di Svezie Muinie - Patrone de Europe 
S.te Cristine di Bolsene Muinie 

S. Jacum Apuestul 

S.ts Ane e Joachin- Gjenitórs de Madone 

S. Aureli Vescul 

S.ts Cels e Nazari Martars 

S.te Marte di Betanie Dissepule € 
5. Pieri Crisolic Vescul 


5. Ignazi di Loyola Predi 











Saturni cjapat de sonde Cassini. Imagjin de NASA/ESA/ASI 





Logat te frazion Prosec, Cjamp Sacri, di Triest 
intal comprensori dal Ostel scout “Alpe Adria”, 
l'osservatori al è stát intitulát a la memorie di un dai 
socis 
fondadòrs 
dal Circul 
GON 

Al ten 
dentri un 
telescopi 
Schimdt- 
Cassegrain 
di 300 mm 
di diametri 
e lungjece 
focal а 
3000 mm, vuidat par miec di un programari studiat 
a pueste e compagnat di une cjamare fotografiche 
CCD, plui un telescopi Newton-Cassegrain di 200 
mm di diametri e lungjece focal mutabile tra 1600 e 
3200 mm. 





A son disponibii altris telescopis di аорта difúr 
dal osservatori in cas di seradis organizadis par 
ocasions di eclis di Lune, passag di Cometis o altris 
spetacui dal Cil che a clamin dongje tante int. Inte 
sale di control tacade de cupule a son i calcoladòrs 
che a vegnin dopráts ancje par mostraur ai 
visitadòrs lis posizions e i moviments dai Planets, 
des Cometis e di dut ce che no si pues viodi 
diretementri cul telescopi. 

Difur si use cjala il Cil cence strumentazion, a 
voli crot come che si dis, par rimira la forme des 
Costelazions, i Planets, cualchi Comete, lis Meteoris 
e ancje cualchi satelit artificial come la I.S.S., la 
Stazion Spazial Internazional, che e fas un zir ator 
de Tiere ogni novante minúts e mieg e e pues puartà 
fin a sîs astronautis che a fasin esperiments 
sientifics; si sint un grant ingropament a pensa che 
li parsore a son sis personis che a lavorin pe sience 
e duncje par noaltris, e che si dan il cambi dome 
dopo sîs més di permanence intal spazi. 

I passionats di meteorologjie a puedin vé a 
man une stazion che e misure, е regjistre 
temperaduris, umiditàt e ducj i parametris dal timp 
atmosferic, tant che un al pues prova a fasi lis 
previsions dal timp a cjase cence vé bisugne di 
Bernacca. 

Ancje un profan di astronomie che nol sepi 
cemùt passa il timp al pues cjatà interes e 
divertiment a fà une scjampade tal osservatori 
imparant robis, se i ven a plasé, che dome cjalant 
cui voi no si rivaran mai a viodi. 


Ossetvatori “В. Zugha” di Drosec — Triest 





Par cjatà l'Osservatori, nuie di plui facil: rivats 
a Triest, cjapa par Prosec e la indenant pe provincial 
SP1 viers Sante Cròs, rivats a Gabrovize tignisi a 
man Campe e daspò 150 metris si rive tal 
comprensori dal Ostel scout e li o sés rivats. 

















CC AT - Circul 
Cultural Astrofii 
Triest 


Fondat tal 1986 al è un circul di amadòrs cence 
fins di vuadagn, cun tante passion pai misteris dal Cil 
e di dut l'Univiers, avodat soredut a spandi il so savé 
tal cjamp de astronomie e materiis tant che la fisiche, 
la astronautiche e la meteorologjie. 

Par puarta indenant i lór fins, i socis si avalin di 
un osservatori ben furnît di struments di ogni sorte 
cun tant di sale di control tacade a la cupule, di une 
sale conferencis cun duc) i imprescj che a coventin pes 
presentazions, е  fintremai di une stazion 
meteorologjiche par misurà il stàt dal timp e che si 
pues lei ancje di lontan e tignî regjistràt sui grafics la 
ande des temperaduris e umiditats dal lúc. Dutis 
robis indregadis a cjala e mostrái a la int ce che no si 
rive a viodi a voli crot, par esempli lis maglis dal 
Soreli, lis monts cu lis valadis e lis busis de Lune, lis 
fasis dai Planets internis a la Tiere, val a dî Mercuri e 
Venere, i anei di Saturni e lis lunis di Jupitar, cence 


C.C.AT - Ciroul Cultural Astrofii Triest 





dismenteà i Grums di stelis, lis Nebulosis e lis 
Galassiis lontanis centenars di agns lûs. 

Tant par capisi miòr, bisugne di che lis distancis 
in astronomie no si puedin misurá in chilometris 
parcè che a coventaressin pagjinis interiis di cifris par 
scrivilis, par esempli la distance tra la Tiere e il Soreli 
eje di 150.000.000 Km, ma plui inla si va e plui lis 
cifris a cressin tant che l'ultin planet, Netun, al è a 
4.498.252.900 Km dal Soreli, par tant si è cjapade la 
distance Tiere-Soreli come unitàt e cheste e je stade 
clamade U.A., o ben Unitàt Astronomiche, cussì che 
la Tiere e je lontane 1 U.A. dal Soreli e Netun 30,3 
U.A., che al è une vore plui facil. Ma ancje la U.A. fùr 
dal sisteme solar e je masse picule se si pense che il 
lusòr de stele plui dongje dal Soreli, Proxima 
Centauri, al met 4,23 agns a la velocitàt di 300.000 Km 
al secont par пуа des nestris bandis e duncje la unitat 
di misure des distancis fùr dal sisteme solàr e je propit 
l'an 105 che al è la distance che il lusòr al fas intun an. 

Ponta un telescopi tal Cil par osservà un cuarp 
celest al somee la robe plui facile dal mont, ma pecjat 
che no sedi cussi par vie des tantis robis di tigni cont 
а scomenga dal savé indulà che si cjate intal Cil ché 
stele che si vúl vogla, fin a meti a fúc l'imprest, сепсе 
conta sul cemút che si fasin lis fotografiis. Po ben, il 


G.C.AT.- Circúl Cultural Astrofii Triest 





C.C.A.T. al à metút in pits dute une schirie di cors par 
inscuela e fáur fà pratiche ai profans sul ús dal 
telescopi e sul mát di orientàsi intal Cil. 

Il Circul al puarte indenant ancje une ativitat di 
ricercje tal camp des Stelis Supergnovis e dai cuarps 
picui dal sisteme solar tant di jessi stat ricognossút 
come membri dal Minor Planet Center (USA) cul 
numar 228 tra chei che a tegnin di voli il Cil par segna 
і pericul. 

A ben pensa la astronomie e pues someá une 
robe dificile e lontane, ma une volte dentri no ti lasse 
scjampa plui, e al e propit un pecjat, massime par chei 
che a an la fortune di vè un osservatori par dongje, no 
prova a dai un cuc. 


C.C.A.T Circolo Culturale Astrofili Trieste 
vicino al Campo scouts “Alpe Adria” 

località Campo Sacro - Prosecco, 381 

34151 Trieste 

Si rive di Triest cu la linie 44 

tel. 040 225231 e 040 825056 


E-mail: ccat@libero.it 
Sît Internet: www.astrofilitrieste.it 


President: Fulvio Mancinelli 
“М. Segretari: Stefano Schirinzi 


Rit, ma... sot vòs! 
Domande- 


Parcè lis feminis no maridadis sono magris e chês 
maridadis sono grassis? 

Lis feminis no maridadis a rivin a cjase, a cjalin ce che al è 
tal frigo e a van a durmi. 

Chés maridadis а rivin a cjase, a cjalin ce che al è tal jet e 
a van tal frigo. 


In caserme, 


L'apuntat Vitiello, te caserme di Pùlfar al va di corse dal 
maressial e tentant un pòc di furlan i dis: 

“Marescia! O ai viodút une vacje che e svolave verso la 
montagne dove nasce il soreli a Est!” 

“Lasse pierdi, Vitiello... Va a vore!” 

Il di dopo: 

“Marescia! Oggi dós vacjis che a svolavin viers 

la montagne a Est!” 

“Ti ai dit îr Vitiello, lasse pierdi e va a vore!” 

; Il tierc di, al cor dal maressial dut sfladassant: 
" Marescià! Ho visto un scjap di vacjis che andavin viers 
Est! Ce pensial siór Marescià?" 

` “Vitiello, ce aio di diti: dal sigúr o ai il suspiet che a vedin 
| il nit di ché bande la!!!” 







...di Luigino Fantin 






Stagjons е. 
religjon 


di Mario Martinis 


 Ducj o savin che lis cuatri stagjons a son 
determinadis des cuatri posizions dal soreli intal 
firmament, i solstizis di Jugn e di Dicembar e i ecuinozis 
di Marg e Setembar. Secont l'antic calendari magjic 
agrari dai Celts, però, ancje lis cuatri datis jenfri i 
solstizis e i ecuinozis, ven а stai lis cussì ditis “miezis 
stagjons”, a jerin une vore impuartantis sot l’aspiet 
astronomic e esoteric, tant che, secont lòr, li si 
concentravin lis plui potentis energjiis cosmichis. 

Se nò o metin insiemit la tradizion classiche cun 
ché celtiche, o viodin che il cercli dal an (solstizis, 
ecuinozis е “miezis stagjons”) al ven segnát di vot 
ponts fondamentai, che ancje il calendari eclesiastic al 
afat bon sot vie, implantant in chei vot dis dal an lis sòs 
plui grandis fiestis. Cussì, lant daùr il spetacul dal 
moviment dal soreli e la viere tradizion esoteriche 
celtiche, la Glesie di Rome e à implantàt chest 
straordenari sisteme liturgjic: 


Stagjons-e religjon 





Solstizi di Invier = Nadal 

Miec Invier = Candelore 

Ecuinozi de Vierte = Pasche (mobile) 
Mieze Primevere = Sense (mobile) 
Solstizi dal Istat = S. Zuan 

Miec Istat = Assunzion de Madone 
Ecuinozi di Atom = S. Michél 

Miec Atom = Sants e Muarts 


Si che duncje, la maravee dal zir dal soreli tal 
firmament che al invie lis stagjons e che al determine i 
ciclis de vite dal om, des bestiis, dai vegjetài e di dute la 
nature e reste al font de stesse tradizion cultural e parfin 
dal calendari cristian. Dal rest, za tal Vieri Testament il 
profete Elie al veve viodút il Messie nassi come “Soreli” 
pe umanitat, e tal Gnùf Testament il vangjelist Zuan lu 
a plui voltis clamát"soreli". Cemùt daur tuart e parce 
disperasi, come che a fasin i bigots e i biadins, se Jesus 
Crist il Salvadòr dal mont e il Redentòr de umanitàt al 
ven paragonát al soreli, al grant astri che al sflandore 
tal cîl, che al fas il dì e la gnot, i més e lis stagjons e che 
al sigure la vite tal univiers? 


di 


Stagjons e religjon 





Soreli, soreli 


di Giovanni Lorenzoni А 


Ф 


Soreli, soreli! 

No baste ch'al sedi қ қ 
di fùr, te nature, 

tal àiar plui pure, 

tai cjamps, tes tavielis, 
tal cîl e tes stelis 4 
ch'e lusin tal scúr: 
bisugne ch'al sedi 
soreli, soreli, 

ma tant — e ch'al lusi 
ma vif — e ch'al brusi 
in fonz di chest'anime 
in fonz dal gno cut. 





AMilvia 


di Giovanni Maria Basso 
Furlan di Orsaria- 


Ti ai dit e dat 

dutis li mindusiis 

che un el po dà, 

tel cimpli nanul 

de’ nestris zornadis. 
ОҺ!... Se o orès 

che chinti Tu tornassis, 
е ripiá di crei el cjaveg 
de nestra bressana di vita. 
Mi rimula el rimuars 
par no vèti dat 

el plui del plui 

che o orès dati 

eche mai e mai atri 
no podarai fálu. 











UFOs su la Stradalte ` 


di Beppino Ponte- 


Prin che a fasessin la grande rotonde su la 
Provinciâl tra Talmassons e Mortean, inte crosere che e 
travierse la Napoleoniche a sucedevin un grum di 
incidents stradâi, ancje mortâi, a ribati la innomine di 
strade maledete che la Stradalte si puarte indaûr fin dai 
timps antîcs. Le àn clamade in ducj i mûts: “Flaminea”, 
“Ungarica”,“Napoleonica”, ma Stradalte al è chel che 
al е restàt salt intal cjaf dai furlans, parce che li e je la 
linie da lis risultivis che e divit lis tieris altis da lis tieris 
bassis. Val a dî Listize, Mortean, Ontagnan fin a Palme 
a saressin lis tieris altis là che Talmassons, Torse, 
Cjasteons di Strade, Morsan e Gonars a saressin lis 
tieris bassis indulà che une volte a scomengavin i palùts, 
almancul prime da lis bonifichis dai prins agns dal 1900. 

Su ché strade li a son passadis, secont cualchidun, 
dutis lis plui grandis disgraciis che si puedin descrivi, a 
scomencà da la concuiste dai Romans e po dopo lis 
invasions dai Visigòts, Uns cun Atile, Ostrogòts, 
Langobarts, Avars, Carli il Grant, la Republiche di 


UFOs su'la-Stradalte= 





Vignesie, i Turcs fin a riva a ché di Napoleon. Ejere une 
strade militàr, si capis, e ducj i concuistadòrs a 
aprofitavin par là di Est a Ovest e al contrari e, a 
traviersale, al jere simpri un pericul, ancje intai timps 
modernis. 

Dopo la costruzion da la grande rotonde, si veve 
vùt un moment di calme fintremai che, a metat Fevrar 
dal 2012, al è capitàt un cas che al à fat pensa a cualchi 
gnove invasion, cheste volte no par vie di tiere, ma nuie 
di mancul che dal Cil. Si conte che un zovin operari di 
Codroip, tornant cjase di Palme in machine viers 
miezegnot, al vedi viodùt propit dongje la grande 
rotonde, une schirie di machinis fermis e, daspò 
dismontat da la machine, une sacume di om alt cuasi 
cuatri metris, che al cjaminave sul flanc da la strade. 

Un pipinat plen di muscui e cul cjaf taront, plui o 
mancul a forme di coni: une sorte di UFO in sumis, che 
al è sparît di corse cu lis sòs gjambonis lungjis сепсе fasi 
cjapà e nancje fotografa. La robe e à fat scjas tant di finî 
sui gjornái e fintremai in television, ma l'omenon no si 
e fat plui viodi lassant ducj inte curiositàt plui grande. 
Cemút jerial fat di bon e ce che si proponeve di fà al è 
restat un misteri. 


UFOs su'la-Stradalte= 








In spiete- 
che al torni un ami 


di David Maria Turoldo 
voltade par furlan 

di Nadia Paganin 
Furlan di Cosean 


Tu no tu sas ce ch'e sedi la gnot 
su la mont, 

jessi bessòi tant che la lune; 

ni trop ch'al sedi dolg il fevelà 

e la spiete di cualchidun 

intant che il vint a pene al sbisie 
ta puarte de cele in sclese. 


Tu no tu sas ce ch'al sedi il cidin 
ni la gjonde dal rusignúl 

ch'al cjante, di bessòl, ta gnot; 
trop beade ch'a e la gratuitat, 

il no apartignisi 

ejessi bessól 

e jessi di duc] 

e nessun lu sa o ti cròt. 


Zu 


In spiete che al totni un ami 








Tu no tu sas 

cemáüt ch'al spunte un butul 

a primavere, e cemút che une rose 
a fevele cuntune altre rose 

e cemáüt che un suspîr 

al è scoltat da stelis. 

E dopo ancjemo il cidin, 

e l'inzirli dai pinsîrs, 

e dopo nissun pinsîr 

te lungje gnot, 

ma nome gjonde, 

plenece di gjonde 

di cjapà a bracecuel la tiere interie 
e di preà e cjantà 

ma dentri, tal cidin. 


Tu non tu sas cheste voie 
di balá 

di bessól ta gnot 

dentri la glesie 

tò naf sul mar. 

E la cuiete da l'anime 

di rive ju te profonditat 

e sintiti muri 

di gjonde 

ta gnot. 


gan 
In spiete che al tomi un ami, 

СБ Е N G Ес Eat HEEG m 


S. Alfons de’ Liguori Vescul 

S. Eusebi Vescul 

Cjatade des relicuis di S. Stiefin Martar 

S. Zuan Marie Vianney Predi 

S. Svualt Re Martar 

Trasfigurazion dal Signôr (0) 
5. Gaetan di Thiene Predi 

S. Meni di Guzman Predi 

S.te Tarese Benedete da la Cròs 

S. Lauring Martar 

S.te Clare di Assisi Muinie 

Sie Lelie Verejine 

B. Marc di Davian 

S. Massimilian Kolbe Predi D 
La Madone Assunte 

S. Roc Piligrin 

S. Eusebi Pape 

S.te Eline Imperadore 

S. Marian Diacun 

S. Bernart di Clairvaux Abát 

S. Piu X Pape 69 
La Madone Regjine 

S.te Rose di Lime Muinie 

S. Bartolomiu Apuestul 

S. Ludui Re dai Francs 

La Madone di Czestochowa 

S.te Moniche Vedue 

S. Ustin Vescul ( 
Martueri di 5. Zuan Batiste 

S.te Faustine Vergjine 

S. Aristide di Atene Martar 

Tiràt sù tal 2001 intun toc di 
tiere dongje la Stradalte metude a 
disposizion dal Comun di 
Talmassons, al è stát inaugurat in 
mát uficiál ai 11 di Avost dal 2001 
in presince di tante int e fintremai 

E de astrofisiche Margherita Hack. 
Dut il lavór, dai mûrs fin a la cupule, lu an fat i socis dal 
C.AS.T. — Circul AStrofii Talmassons - che in chest mút a 
an realizat un sium scomencát tal 1993 cuant che al è 
nassút il circul. 

Par difúr, de bande de jentrade, e fás biele figure une 
meridiane che e sormonte il cjampanili dal país, studiade 
e piturade dal soci Orlando Zorzenon. Al plan teren si 
cjate la sale computer e al prin plan la cupule mobile, fate 
di pit insù dai fradis Savani socis ancje lòr, cun dute la 
strumentazion astronomiche. 

Il telescopi principal al è un Newton di 350 mm di 
diametri cun lungjece focál di 1.750 mm (f/5), cul supuart 
e la montadure costruits di lór man dai socis Luigi Guatto 
e Fausto Savani e la cane telescopiche plui la cele puarte 

spieli fatis dal soci Francesco Scarpa; il spieli invezit al è 
stat fat de dite Giacometti. “Celestino”, cussì lu an clamát 
par vie dal colór dal Cil che i an dat a la cane, si adate a 
ogni sorte di ricercje che e sedi in visual, par сјаја cui voi 
sei i planets sei il Cil profont come lis Galassiis e lis 
Nebulosis, ma ancje par fà astrofotografiis. 

Lant indenant al е stat mioràt cu la zonte di une lint 
che e a puartát la lungjece focál a 1.950 mm e montát un 
telescopi Schmidt-Cassegrain Celestron di 11 oncis e 1/4 
di diametri (279 mm) parsore dal principal al puest dal 
rifratòr Zen di 150 mm. A completa дис] i imprescj e je la 
marcjanzie par fà astrofotografiis cul CCD Sbig ST10XMe 
di 1024x1024 pixel plui la centraline di control e comant 
dal telescopi che e je une FS2 di marche todescje. Lis 
astrofotografiis a saressin lis fotografiis dai astris — planets 
come Saturni, stelis come il Soreli, grums di stelis come lis 
Pleiadis, Galassiis come la Stradalbe, nùi di polvar 
interstelár come la Nebulose di Orion, e vie discorint — 
che a son une maravee di formis e di colórs dome a cjalalis. 

Al è in bal ancje un progjet, aromai une vore 
indenant, par fa une postazion telescopiche difúr dal 
osservatori par lis ocasions di visitis di scuelis cun tancj 
fruts di contentà, o pùr di fenomens astronomics come 
eclis di soreli e di lune e lagrimis di Sant Lauring che a 
tirin dongje un grum di int. 

Ai 11 di Avost dal 2011 e je stade fate la fieste dal 
decenal de inaugurazion di cheste opare cu la presince e 
lis conferencis di Margherita Hack (o Margarite, cussì le 
clamin lòr come che e fos une di cjase parcè che jé e je la 
santule dal osservatori) e di Nando Patat che aromai si 
pues considerà il sucessòr di Margarite come astrofisic 

divulgadòr in Friùl. Di Margherita Hack aromai si sa dut, 
ma no дис] a san cui che al è Nando Patat che al è nassút 
a Udin e dopo jessisi laureát in astronomie a Padue, al è 
lat a lavora pal E.S.O. - European Southern Observatory 
- di Garching in Gjermanie. Lui al interprete i dats su lis 
stelis Supergnovis otignúts cul telescopi VLT - Very Large 
Telescope - instalat tal Osservatori Astronomic di Cerro 
Paranal in Cile, e tal timp libar al colte la passion pe 
archeoastronomie, che e sarès la astronomie de storie 
antighe e de preistorie, tant che in merit al à scrit une serie 
di articui ancje par «Sot la Nape». Ae só preparazion di 
sienziat, Nando al met dongje une straordenarie capacitàt 
di trasmeti a la int lis sós cognossincis, tant che al à fat 
conferencis ancje par furlan. Chest dome par di che 
l'osservatori di Talmassons nol podeve vé une benedizion 
plui autorevule di cussi. 











Il CAST - Circdl 
Astrofii Talmassons 


II C.AS.T. al è nassút a Talmassons tal 1992 par opare di 
núf passionáts che si riunivin cun Stefano Codutti, prin 
president, intune stanziute prestade di so missér: difûr il сиг 
al jere avonde grant e scúr in chei timps la par podè pontà i 
prins telescopis, cuasi zuiatui, e cjala il Cil. 

La int e à scomençât a interessasi, par vie de grande 
ativitat di dilvugazion, tes placis e scuelis dai paîs, fate dai 
prins socis cui lòr struments, deventats an par an simpri 
plui potents e costòs, e cu la poie dal comun pal material 
didatic, par spiega e fà viodi а дис] cemát che al è fat il 
СІ. Di li indenant la robe si è slargjade cu la costituzion 
formal dal Circul tal 19983 e la partecipazion ai 10 di Avost 
a“Festinpiazza” di Talmassons e cu lis manifestazions des 
Lagrimis di Sant Lauring e“Luna in Piazza” che daspò a 
son deventadis i cjavai di bataie dal C.AS.T., fintremai che 
cul aiút dal Comun al è stat fat l'osservatori dongje la 
Stradalte. No si contin lis conferencis di grancj nons de 
Astronomie, cun Margherita Hack e Nando Patat a fa la 
part dal leon, organizadis dal Circul par invoià la int a сјаја 
adalt in СІ. 

Cu la presidence di Rolando Ligustri al è stàt dat il 
vie a lis astrofotografiis e a la ricercje su lis Cometis, 
ricognossude a nivel mondial tal mont de astronomie 
tant che aromai a son a centenárs lis fotografiis 
publicadis fintremai sul famòs sît internet da la NASA - 








“Astronomy Picture of the Day”- che e sarès la plui biele 
fotografie astronomiche dal dì intal mont. Rolando al è 
un inamorát dal Cil, tant che cuant che al è brut timp a 
Talmassons lui si tache cul computer a internet e al 
manovre in rimit un telescopi instalat sedi in New 
Mexico sedi in Australie par fà fotografiis di astris che 
tal nestri emisferi no si podin viodi, e in chest mát al rive 
a scuvierzi la vignude di cualchi comete prime che e rivi 
ca di nò. Dite cussì a somearès une normal passion di 
fotograf e invezit chès fotos e chei dats li a vegnin 
doprats dai sienziats ancje par calcola lis orbitis des 
cometis. 

Altris ativitàts di ricercje dal gjenar a rivuardin lis 
Meteoris — i Trisponts — che a saressin i scuams di gotis 
glacadis lassadis indaùr da lis Cometis, che a son bielis 
di viodi come lis Lagrimis di Sant Lauring ma che a 
puedin jessi pericolosis pai satelits artificiài fin a 
vuastaju, e alore la lór orbite e va tignude sot control. Par 
chest motif, la NASA e altris organizazions spazials a 
domandin la colaborazion dai Circui astrofii di dut il 
mont par ingruma dats e scjampa il pericul; Lucio 
Furlanetto al è un mestri ricognossút in cheste ativitat. 

Cence fevela po de lote al Incuinament Luminòs 
puartade indenant dal soci Alessandro Di Giusto che cu 
la só passion e competence al è stát bon di fà miorà la 
leg regjonal n° 15/2007 su di un cantin tant delicat. 
Lincuinament luminós al è deventát il demoni dai 
nestris timps par vie che la 105 butade intal СІ dai país 
e massime des grandis citats no lasse plui viodi lis stelis 
causant ancje dams di ogni sorte e soredut stracant 
energjie preziose сепсе da nissun vantac. La gnove lec 

e da lis regulis par fà il just lusòr di gnot cence incuina il 
Cil e sparagnant un grum di energjie e duncje bècs. 
Infin ricuardin ancje Marco Candotti, vice president dal 
circul, che cu lis sòs fotografiis artistichis nus а mostrat duc] 
i segrets de Lune e dome a cjalalis tu i lassis i voi parsore. 
Bisugne po di che un grant merit de notorietàt dal 
C.AS.T. al e dat ancje dal sit internet curàt come un dèt 
madúr di Lucio Furlanetto che, daspo dal шіп 
rinovament dal consei, al è deventàt il gnúf president. Il 
sît al è cussì plen di ogni sorte di informazion sientifiche, 
de astronomie ae astronautiche e missilistiche, di gnovis 
sientifichis, fotografiis e vie discorint, tant di jessi deventat 
il riferiment par дис] i amadòrs de astronomie е ator che 
lu visitin a miars ogni di. Cun di plui tal 2008 al a otignút 
la nomine di “miglior sito amatoriale di astronomia, 
risultante fra quantità e qualità di informazioni ed 
immagini”de bande dal Network News Transfert Protocol 
american. Un ricognossiment come chest al è stat il plui 
biel premi a la serietàt dai socis che par cheste passion a 
spindin bégs e timp, gjavat tantis voltis a la famee. 


C.AS.T.- Circolo Astrofili Talmassons 
via XXIV Maggio, 10 
33030 Talmassons (UD) 


President Lucio Furlanetto 

tel./ fax 0432 920670 - cel. 3934682594 
Segretari Virginio Savani cel. 3496082558 
E-mail: info@castfvg.it 


Sit internet: www.castfvg.it 


Rit, ma... sot vós! 


Cjacaris tra feminis 
Su la puarte di un picul alimentar di paîs Catine e cjate 
Sunte e i domande: 

“Sunte, сети vadie cun Mario? Cemút staial?" 
Sunte:”Ce vústu Catine, fasint i cuars, avonde ben!” 
Catine:“Mah...! Jo i ai fati cuars, ma al ё muart istès 

Il complean 


La none e finis i agns e il nono i dîs a gno fradi: 

“Ti doi cinc euros e tu tu mi puartis une pirulute di chès 

blu che al à tal casset to pari; o ai di festezà cu la none.” 

Gno fradi, dîs agns al free une compressa di Viagra a 

nestri pari e le da al nono. Tal doman, si cjate sot dal 

cussin cincuanta euros. Il frut, onest, al dis: 

“Nono nol è trop in sest cul cjaf... invezit di dami cinc 

euros, si è sbaliát e mi ^nd à dats cincuante. O voi a 

disial!" Cussì al va dal nono e i dis: 

NI. “Nono, viòt che tu ti sès sbaliat: invezit di cinc euros tu 
A mi ‘nd as dáts cincuante!” 
E il nono:^No ninin... chei altris cuarantecinc a son de 
none... de none!!!” 










ЭЙ di Mario Martinis 

Secont i nestris vons, soreli, lune e planets a 
governavin il moviment dal timp e la lune, cun dutis lis 
505 fasis, specie la lune gnove, che e paronave il timp di 
dut il més. No dome. De muse de lune di Dicembar si 
podeve intraviodi il clime dal Invier e adiriture ché di 
Setembar, la lune plui impuartante dal an, e 
determinave chés altris siet che i vignivin daúr. Po ben, 
ancje il soreli al faseve ancjetant; cussi il solstizi di Jugn, 
che al vierc lis puartis dal Istat, al cambiave il moviment 
dal timp puartant cjalt, temporái e montanis sicu chés 
di Sant Zuan, Sant Pieri, Sant Ramacul, de Madalene, 
di Sante Ane, di Sant Laurinc e de Sunte. 

Subit daspò, al jere il segn dal Leon, il ream dal 
soreli che al paronave dut il zodiac e che de sò sente 
real, te colme dal fùc dal Istat, al puartave la canicule, la 
strambe atmosfere che la tradizion dal popul i deve 
muse come di femine. 





Tal timp cuant che la stele Siri (de costelazion dal 
Cjan Maiòr) si jeve e e tramonte cul soreli jenfri il 25 di 
Lui e il 26 di Avost, ven a stài tal timp plui cjalt dal an 
che al corispuint al segn zodiacal dal Leon, la tradizion 
popolar e fissave il timp de signestre Canicule, cuant 
che ducj i elements e lis robis cun e cence anime si 
savoltavin procurant une instabilitàt gjenerál. In chest 
periodi pericolòs, lis aghis a procuravin malans, duncje 
si scugnive evità di cjapà la ploie e di lassáse оша intor, 
al jere necessari stà atents tal fà bagns e soredut bevi 
mancul aghe pussibil. Lis crodincis dal popul a 
sostignivin po che se si semenave dilunc dal timp de 
canicule lis semencis no menavin, il vin al sbuliave e si 
vuastave cun facilitàt e i cjans a deventavin rabiòs. 

Cheste maligne “femine dal timp”, che si palesave 
tal més plui cjalt dal an e che e puartave tantis disgraciis 
aes aghis, aes plantis, ai animài e al om, e vignive 
parade vie di une altre femine, cheste volte buine, la 
Vergjine dal sest segn dal zodiac (il segn dulà che e 
nassè Marie, la Vergjine Mari di Crist) che cu lis sòs 
ploiis e rinfrescjave la atmosfere e e purificave i cii e la 
tiere. 

` Se domandati, lune... 


di Asael ъв l 


Se domandáti, lune, 
scjafoade tra i núj 
ch'a’ fènzin un prat usgnot 
di cisignocs sglonfats,* 

s se domandati? 
Mi spegli intun grivi d’ajar 
ch'al cjarine il mont, 
fèr tal freit respîr de sò bieltàt... 
A tasin ancje li vòs dai muarts 
intal cour. “а tas la vite 
e il timp ch'al va e'a'nus strissine. 
Tu mi cjalis tu sole, 
rampide muse e sidine, $ 
se mi usmi sclissat tal pantan, 
e a mi travane par dent 
un vint di glasse, póre di mè, 
rancòur di restà ca... : 


” 





Gnot di Istàt 


di Egle Tavetna- 


Come un naranc 

tal blu 

dal firmament 

la lune plene 

езіне 

cu lis stelis 

e rit 

parsore i cops 

te gnot cjalde 

di Istàt. 

Cjasis di lune, 

stradis di lune 

e sflandór sui cjamps 

di papavars. 

5pics di lune 

tal riùl 

e intant i crots 

si confondin cui gris 

intune serenade. Si impie un lumin 
Un cjan al baie tal sunsùr 
e al muart la cjadene. di une preiere. 
A] bat il toc 
dal tor 


la vite 
che e cor vie. 








di Iride Troieto 


Sant Lauring, jo lu sai parcè che cetantis 
stelis pal aiar bonat 

a ardin e a colin, parcè che un cussi grant vai 
te volte dal cil ingjavade al sflandore. 


E tornave une sisile sot il tet: 

le àn copade: e je colade tra lis spinis; 
jê e veve tal bec une moscje: 

la cene pes sòs sisilutis. 


Cumò eje ali, come in cròs, che e mostre 
ché moscje a chel cil lontan; 

eilso nit alète ombrene, ch'al spiete, 
ch'al piule simpri plui biel planc. 


Ancje un pari al tornave a cjase sò: 
lu an copat: al disè: perdon; 

e al resta tai siei voi vierts un Беш: 
al puartave dòs pipinis in regal... 


Cumo là, inte cjase bandonade, 
lu spietin, a spietin par dibant: 
lui fer, sturnît, al mostre 

lis pipinis al cil lontan. 


E tu, cil, di adalt dai monts 

seren, infinit, eterni, 

oh, cuntun vai di stelis tu lu inneis 
chest nuiatul smamit dal mal. 


Dis di Avost 








Stéle,stékite- 


di Doris Minisini 


"Dai mame , mi tornistu a contà di cuant che o jeri 
une stelute?" “Ma no séstu inmo stufe di sinti e tornà a 
sinti cheste storiute?” o rispuint... Ma jé mi cjale cun 
chei siei voi cussi grancj e cussì neris che mi rivin drets 
fin tal cùr e mi fasin sintî un pòc in colpe par no véle 
contentade di corse e vé za tacát a contài ché storiute 
che i plas cussi tant, ancje se, aromai, cun dutis lis voltis 
che me a fate contà, e varès di vèle imparade a 
memorie. "Ven ca, piculate, o schergavi par fati mateá 
un fregul...."Ele cjapi pe man e le puarti di für a сјаја 
un moment il cil che si slargje parsore di nó par che i 
resti tai voi il disen di chei miárs е miars di stelis che a 
vivin là sù, po o jentrin e si sentin sul divan, une tacade 
di ché altre, cu lis gjambis tiradis in grum, dopo vé 
bandonadis lis cavatis sul paviment. E, strenzintle al саг 
cuntun brag, o tachi a contà. 

Fintremai cualchi an indaür no savevi che lis stelis 
che a lusin tal cil a spietin dome cualchidun che si lassi 
incjantà e che lis fasi inamorà. Mi è tocjade ancje a mi 
cheste “robe”, no le conti par sintùt a di. Al steve par 
taca l'invier ta chel an; lis seris a jerin za vonde fredis, 
ma il cil al jere dut un sflandór, stelis grandis e piculis 
semenadis cence miserie tun prát neri tant che la pés. 
Dopo vé cenat e sistemade la cusine o jessivi sul puiùl 
e mi metevi a cjalà chel spetacul, ché maravee сепсе 
confins intant che o jeri dute imbacucade tal gno 

gjacon. О varès volút torna a cjatà, tal mec di дис] che 
lusoruts, la comete che e jere passade cualchi an prime, 
in plene istàt, e che nus veve fat compagnie par un biel 
pocjis di seris e di gnots. Al pareve stran cjalà ché 
comete inte biele stagjon. Par nò che o vivin culi la 
comete si le coleghe al Nada], al frèt, a la nèf. Cjalà ché 
code che si spostave planc planc, gnot dopo gnot, mi 
faseve pensa che forsit propit cheste comete culi e 
podeve vé vuidat i Tre Rès tal lôr lunc viag tacát in 
Orient par cognossi e adorà chel frut nassùt intune stale 
2000 agns indaúr. [...] 

Dut cas, cjalant il cil, une sere plui nete di chés 
altris, o ai viodude une stelute che e lusive plui fuart di 
dutis. Forsit mi spietave propit me, forsit o jeri jo che le 
viodevi plui biele, plui lusinte di chés altris. La sò lusute 
e jere intermitente. Un moment e jere vive vive, po 
dopo si inflapive planchin planchin par tornà vive inmò 
une volte. Mi someave che e voleve dîmi alc e le cjalavi 
dute incjantade. Il frèt de sere mi sgrisulave un pòc ma 
no rivavi a smeti di cjalale e par scjaldàmi un fregul o 
strenzevi i bracs al pet. Dopo un pòc le saludavi cu la 
promesse di tornà tal indoman di sere se al fos stàt bon 
timp, a contài i miei pinsirs e confidài lis mès penis: 
“Stele stelute, mandimi une frute, mandimi l'amòr che 
al jemple il cúr”. 

E une gnot plui biele di dutis chés altris, une gnot 
di Dicembar, cuasi sot Nadal, i ai contat che di li a 
cualchi més tu saressis nassude tu, il ben plui grant de 
mé vite, tant che a son ducj i fis par i lòr gjenitòrs. Ma 
intant che tu tu cressevis dentri di me, la stelute 
planchin planchin si distudave e jo, che o vevi il cjaf dut 








plen di te, cuasi cuasi no mi inacuarzevi che il so lusòr, 
il so “spirt”, al steve scjampant di chel sit tant lontan e 
che si travasave su la tiere, tun lúc picul picul e plen dal 
misteri che al è il miracul di une gnove vite, di un gnùf 
amor. 

Une sere, prin de Madone di Avost, la stelute e je 
sparide, tal so puest dome cîl neri, ma aromai jo o vevi 
capît che lis stelis, chés che a lusin plui di dutis, a son 
“i fruts e lis frutis” che no viodin la ore di vigni a vivi su 
la tiere e a cirin cualchidun che al sedi pront a riceviju. 
Cuant che, 10 dis prime de ore, forsit par fanus capî 
daurman cui che al varès dadis lis regulis di li indenant, 
tu as decidút di nassi tu, tal biel miec dal més di Avost. 

Par restà in argoment di stelis, il soreli ti a dat il 
bundi cuntune zornade cjalde e sflandorose, plene di 
lús e di felicitàt, une zornade plene di lagrimis di 
contentece a rianus lis musis strachis di sium par une 
gnot mai durmide ma cui voi plens di ché tó musute, di 
chés manutis, di chei piduts e il cùr cussì sglonf di 
felicitàt che, par no fa tuart a di nissun, al spandeve 
ringraziaments a dut e a ducj. E fra i tancj nons che о 
podevin dati o vin sielt Chiara. Chiara tant che ché 105 
che intune gnot di plen autun mi veve incjantade cul so 
sflandòr, Chiara tant che il soreli che tu as cjatat a dati 
il benvignút in chest mont, Chiara par auguràti di cressi 
cuntune anime nete, cence ombris e cul cùr sancir viert 
a la pas e al amôr. 

S. Egjidi Abat 

5. Elpidi Abát 

S. Grivór il Grant 

S.te Rosalie Vergjine 

B.de Taresie di Calcute Muinie (0) 
5. Zacarie Profete 

S.te Regjine Vergjine 

Nativitàt de Madone - Il Perdon di Madone di Mont 

5. Pieri Claver Predi 

S. Nicolau di Tolentin Predi 

S.te Teodore Martare 

Non di Marie 2) 
5. Zuan Crisostomi Vescul 

La Sante Cròs 

La Madone Dolorade 

S.tis Vergjinis di Aquilee 

S. Robert Belarmin Gardenal 

S. Josef di Cupertin 

S. Zenâr di Napuli Martar - Madone di La Salette 09 
S. Eustachi Martar 

S. Mateu Apuestul e Vanzelist 

S. Maurizi Martar 

S. Piu di Pietrelcine Frari 

S. Pacjific Frari 


S. Aurelie Piligrine 


S.ts Cosme e Damian Martars 

S. Vincens de’ Paoli Predi € 
5. Venceslau Martar 

S.ts Gabrièl, Michèl e Rafaèl Arcagnui 


S. Jaroni Predi 

L'osservatori al e poiàt su 
di un plan clamát “Sucul de la 
volp” parsore il pais di 
Montreal intal Cjanal da la 
Celine a 24 Km di Pordenon, 
dulà che si pues vogla dute la 
planure furlane-venite, strete 
tra i flums Celine e Midune e 
a lis spalis, a man gampe, lis Alps Cjargnelis e Juliis; e 
se po si cjale par adalt, il Cîl si vierg cence vé berdeis a 
blocati la viste ancje se il seeing, come che a clamin par 
inglés in astronomie l'efiet di turbolence su la metude 
a fùc da lis stelis, nol è propit perfet ma simpri acetabil. 
Alèstat tirat su tra il 1987 e il 1991 in gracie de poie 
dal Comun e dal lavòr di tantis associazions di 
volontaris; il teren e i mùrs a son di proprietat dal 
Comun che ju a dáts in ús a la A.P.A. (Associazion 
Pordenonese di Astronomie) che, cu la strumentazion 
astronomiche in so possès, e gjestis dutis lis ativitàts 
dal osservatori. La dotazion di struments e je ce che di 
miór si pues vé, val a di: 





Osservatori Astronomio di Montreal 





Telescopi rifletòr Marcon Mod MNC 400 Newton 
instalat tal 1992 - Diametri: 400 mm - Focal 1 
(Newton): 2000 mm f /5 - Focál 2 (Cassegrain): 8000 
mm f/20; 2 ciridòrs di 50 mm - Montadure a forcule 
cun motór a pas a pas e computer FS-2 pal moviment 
sideral e pontament automatic. 

Telescopi rifletór Shmidt Newton MEADE: 
instalát tal 2011 — Rifletór catadiotric (un sisteme di 
otiche cun spielis e lints) - Diametri: 254 mm - Focal: 
1016 mm f/4. Telescopi rifratór Ziel: instalát tal 2003 - 
Diametri: 150 mm - Focal: 1200 mm f/8. 

Telescopi rifratòr acromatic - otiche Jaeger/ 
Marcon: instalat tal 1992 - Diametri: 152 mm - Focàl: 
1500 mm f /10; Fochegjatór Baader Planetarium di 
diametri 50.8 mm. 

Inseguidór di stelis, e machine fotografiche SBIG 
91-4: instalat tal 1998 - Matric: 192 x 165 pixel. 

Machine fotografiche CCD “DTA Discovery” 
05260: instalade tal 2002. 

Duncje une strumentazion di dut rispiet che ur 
permet ai socis dal A.P.A. di puarta indenant il lòr 
program di ativitàts che al è chel de osservazion dal Cil, 
de didatiche e de divulgazion. La ativitàt primarie di 
osservazion e rivuarde il studi des Stelis variabilis che 
a son astris balarins che a cambiin ben dispès il lusòr. 
Cul lór studi si cir di capi il parce, che al pues jessi plui 
di un, come, par esempli, lis stelis doplis che cuant che 
une i passe denant di ché altre, le met a scùr fasint cala 
il lusòr. 

L'osservatori al è stàt ristruturat intai més passats 
ma cumò al è di gnúf agjibil e, a parti dai 15 di Jugn dal 





Osservatori Astronomic di Montreal 


2012, si pues visitàlu dibant tes seradis di osservazion 
che si tegnin ogni tierg vinars dal més, daspò lis núf di 
sere, baste che al sedi biel timp. 

L'osservatori si cjate in localitàt Griz e par rivà: 

- de bande dal Puart: prin di riva a Pordenon a la 
rotonde di Vile di Flum cjapà la Superstrade provinciàl 
Cumpiel-Secuals e la für a Rossét, passà par Vivar, 
Dandul, Vaiont e Griz, li o sés rivats. 

- da la bande di Conean: cjapà la statal 5.5. 251 
par Davian-Plancjaval-Manià e passat San Martin 
voltà par Montreal е lá daúr la direzion di Griz. 

- da la bande di Udin e Codroip: rivà a Spilimberc 
e Mania e la datr la direzion di Montreal e daspo Griz. 





AP.A--Associazion 
Pordenonese-. 
di Astrononye-.. 


La Associazion Pordenonese di Astronomie si è dade 
dongje tal 1983 cun ché di meti adun i amadórs de 
astronomie, par promovi la cognossince teoriche de materie, 
ma ancje la pratiche e fintremai la didatiche e la divulgazion. 
Ve alore che lis ativitáts puartadis indenant de Associazion 
a son di une bande la osservazion dal Cil, di ché altre la 
didatiche e la divulgazion. La Osservazion dal Cil si pues fale 
in gracie dal Osservatori di Montreàl e dai struments valevui 
a disposizion che a permetin di stài daùr ai cambiaments di 
lusór des Stelis Variabilis e di meti dongje lis lór curvis di 
mudament par ciri di capi il parcè che a vegnin. Altris 
esplorazions e ricercjis a vegnin fatis su lis Nebulosis 
Planetaris, i Quasars, lis Stelis Gnovis e Supergnovis, lis 
Cometis e i Asteroits. Ativitàts chestis che a vuelin di osserva, 
fotografà, сјара note des robis che si viodin e publica i 
elements di interés sientific par metiju a disposizion di ducj. 
Il Quasar, par esempli, al è un astri che cjalàt al telescopi al 
somee a une stele une vore luminose; i prins Quasars a son 
stàts scuvierts dome une cincuantine di agns indaúr par miec 
dai radiotelescopis. Stant a lis ultimis teoriis a podaressin 
jessi ancje galassiis ativis ma tant distantis che si puedin viodi 
dome in gracie de grandissime energjie che a metin fúr. 

In cont ae Didatiche e ae Divulgazion, la А.РА. e 
inmanee conferencis e riunions di inzornament sedi 

risiervadis dome ai socis, sedi viertis al public e a lis scuelis e 
par chestis in particolar a vegnin organizadis seradis 
dedicadis al scandai dal Cil cjalant la Lune, i Planets, i Grums 
di stelis, e lis Galassiis di stagjon. Ogni tré més al ven stampat 
un notiziari cun dutis lis gnovis plui impuartantis capitadis 
tal mont de astronomie e il rapuart des voris fatis dai socis. 

Ai 24 di Jugn dal 2012 la A.P.A. e à imbastit la 23" 
Cunvigne di dutis lis associazions di astrofii de Alpe Adria 
che si son cjatadis inte Sale conferencis “Centro G. 
Giacomello” di Griz di Montreal par confrontasi e meti a 
disposizion di дис] i risultáts des ricercjis e des scuviertis fatis 
dai lòr socis; si trate di un event internazional di pès 
straordenari pal mont de astronomie La A.P.A. e a ange 
preparat une mostre mobile fate di cuadris che si puedin 
picja sui múrs des aulis e des salis par fa viodi la storie de 
Astronomie scomengant dal V secul prin di Crist fin a riva 
al II secul dopo Crist; par prenotale baste domanda a la 
direzion de Associazion. 

Il diretif in cjarie pal 2012-2014 al à tant che president 
Giampaolo Carrozzi, vice president Stefano Zanut e tant che 
segretari Dino Abate che al è ancje Diretór dal Osservatori. 


Associazione Pordenonese di Astronomia 
Via della Croce 
33086 Montereale Val Cellina (PN) 


Par informazions e visitis compagnadis: 
President ADA | 20427271153 
Segretari A.P.A. tel. 0434 646371 


E-mail: info@apaweb..it 


Sit Internet: www.apaweb.it 





Il Fridl al à une lungje tradizion par ce che al inten 
la produzion di strolics, lunaris e calendaris. Il prin lunari 
furlan al ven considerat il^Lunario di Treppo Carnico”, 
un manuscrit jessút fúr pòc prime dal 1710, cul calcul de 
date di Pasche dal 1710 al 1728. Dai dats tignùts dentri si 
capis che il so autòr al jere vonde espert di astronomie e 
astrologjie. La storie dai lunaris furlans si confont cun ché 
dai strolics, stant che ogni strolic al veve dentri di se il so 
lunari. Il strolic plui antic al è il"Guardiafogo di Udine”, 
jessùt dal 1742 al 1748 par cure di Giovanbattista Murer. 
Il lunari plui vieri, cemùt che nó in di di vué lu intindin, 
ven a stài cun dats astronomics, astrologjics, agraris e vie 
indevant, al è il Lunari o Pronostic par l'an 1668. Un altri 
strolic al jesse fúr tal 1828 a Sant Denél, “Nuovo 
Almanacco Perpetuo”, par cure di Agostino Brugnis; dal 
stes an al è ancje “Almanacco dedicato ai Romantici e ai 
Cruscanti”, di autòr no cognossút. 

Pieri Corut al publica il so prin “Strolic” tal 1821, 
dant il vie a une fortunade serie di strolics che e le 
indevant fin al 1867; di la des barzaletis e des curiositàts, 
ajerin ancje lis miór poesiis dal innomenát poete furlan. 
Dal 1846 alèil“Lunari Furlan” di Antonio Broili, che al 
veve tescj par furlan, talian e latin macaronic; la 
publicazion e le indevant par uns dis agns. Plui sucès al 
ve “Il Contadinel”, che Giuseppe Ferdinando del Torre 
al fasè nassi tal 1856 e i ste daùr fin al 1895. Chest lunari, 
nassút a Romans dal Lusinc, al jere indrecàt ai contadins 


Lunaris e strolios 





cun conseis, nozions e insegnaments che a judarin a 
istruî la int dal popul. 

Tal Gurizan al vigni fúr “Il Giornal e Lunari furlan”, 
clamât “Velen”par vie de satire gaiarine dai siei scrits: O 
sin tal 1868, chest strolic al le indevant par 12 agns. Par 
cinc agns invezit, de fin dai agns Otante ai Novante dal 
Votcent, e vigni fur “La strie”, lunari popolar: autòr al fo 
Guido Podrecca. Tal 1873 al tacà ancje il “Strolich Furlan” 
di pre Fabio Simonutti, fintremai al 1902. De fin dal 
Votcent a son ancje “L'Almanacco del grembiule” dal 
1882 e “TI Bobò lunari furlan par l'an 1878”. 

Une date impuartante e je il 1920: la Societàt 
Filologjiche Furlane, nassude l'an prime, e tacà a da fúr 
“TI Strolic Furlan”, che al va inmò indevant in dì di vué e 
che al ven presentàt ogni an ai 25 di Novembar, date de 
fiere di Sante Catarine a Udin. Il strolic de Filologjiche al 
deventà in curt il preferît. Dal 1934 al 1968 al vigni fur il 
tant preseaàt “Avanti cul Brun”, strolic curât di bande di 
Egidio Feruglio e sorte di enciclopedie che cun intent 
didatic al fevelave di oroscop, fieris e marcjats, agriculture 
e argoments di culture popolar. Tal 1949 al jesse fúr il prin 
numar de “Stele di Nadal”, strolic anual de “la Vita 
Cattolica”, setemanál de Arcidiocesi di Udin. Di plui di 
30 agns e ven buride fùr la “Agenda Friulana” de 
tipografie Chiandetti di Reane. Za tai agns Cincuante dal 
Nüfcent, infin, e je nassude la tradizion di stampà 
calendaris sot Nadal di bande di marangons, idraulics, 
barbîrs, becjars«ma ancje di buteghis e librariis pai lôr- 
clients, tradizion che e va inmò indevant, come la ultime | 
“mode che e je chè, сепсе: Oé каї i ‘calendaris | 59% ] 
“casalinghis furlanis”, 





L’unaris e strolics 


Rit, ma... sot vòs! 


H premi 


“Maressial, puedio cjoli il furgon de caserme?” 
“Sigur! Ce astu di fa?” 
“O ai vingut un Soggiorno a Parigi e o volarès la a ritiralu!” 


Carramba! 


Un carabinir al va а sbati cu la machine cuintri di un már. 

Al rive un coleghe: “Dai, parce vaistu?” 

“E cumò, cui lu disial al maressial? Viòt in ce maniere 

che o ai ridot la machine!” 

“Ma alore, no tu sês пше de vite! Baste sofla fuart pal 

tubul di scapament!” 

Al rive un altri coleghe:*Si puedie savé ce che tu 

cumbinis?” 

“Mi à dit Caputo che se o sofli fuart tal tubul di 

ANA scapament la machine e torne a puest.” 
| “Tu sês ргорі un badascul... sastu?! Ma se no tu tiris sù i 
fignestrins, cemut fasie la machine a tornà a puest?” 







...di Luigino Fantin 





El sol'ridente- y 


di Biagio Marin 


El sol ridente 

e la manincunia, 

mia conpagnia * 

da matin a ponente. * 
Anche | mar el se zonta 
co'le so loiche melodiose, 
fin che l'ora tramonta . 
tra stele suspirose. 





E parole lisiere * 

me porta de lontan el vento 
forsi dal firmamento, 

e pùo more la sera. 


12 marzo 1981 


e 


Lai МЧ. 


di Luca e Silvia Casali, Eleonora Камі, 
Serena Fedele, Jacopo Gransinig, Flavio Sone- 
Tierc premi al Concors intethazionál di poesia “Gjso 
Fior", IX edizioh 2011-2012 - Sezion scuele . 


I ai viodút l'Atom. 

A] e ros, zál e maron. 

Il soreli al zue cui siei colórs 
messedanju ta lùs dal tramont. 
A] cjacare cuntune buere lizere 
ch'e conte storiis cence fin. 


I ai viodút l'Invier. 

Al e blanc e frèt. 

Néf e glace 

a son las parones dai siei dis. 
Nome i fruts a son contents 
e a ridin... 

slitant su pas sós zornades. 


Гаї viodút... 





I ai viodòt la Primevere. 
aèverde 

come la jerbe ch'a torne. 
A è legre 

come une pavee 

ch'a svuale tal cil. 

A rit 

come un frut apene nassút 
ch'al cjale la vite. 


I ai viodút l' Estát. 

A è zale e turchine. 

A e legre 

come las ondes su pa rive dal mar. 
A rít 

tas zornades lungjes e cjaldes. 

A cjacare cuntune buere mateone 
ch'a zue cu las fueas dai arbui 

e a cjarece i colórs das roses. 


I ai viodút... 





Ogh? spieli di aghe- 
al à un segret! 


di Elena Govetto e Marzia Nonini ` 
CL II - Scuele mezane di Laucac = Segnalat al Concors 
"Percoto Canta” Edizion 2012 





Ogni spieli di aghe al à un segret! Cecilia e jere 
concentrade suntun lacaiut che al strissave viers il 
murut blanc. Jé si sintive un pòc bessole, par solit e 
zuiave cun so fradi Gjovanin, ma cumò lui al stave fasint 
ripetizions di inglès cu la sò gnove mestre, la siore 
Angeline. Jé si domandave trop stupit che al jere par vé 
la buse in inglés e sience in prime medie!! E saveve che 
nol jere un amant de nature come |6, che impen i voleve 
ben e rispietave la nature, lui invezit si disinteressave e 
le tratave mal. Jê e saveve che al jere dificil inglés, ma 
al probleme di so fradi al jere che nol veve voie di studia 
е al voleve dome zuiá e pierdi timp! Jé di sigúr no si 
copave di studia, ma e veve le medie dal по in prime 
medie, ancje se e odeave la storie, al contrari di so fradi 
che al cjapave dis!! 

Cecilia e Gjovanin a jerin zimui, ma une vore 
diferents!! Chel dopodimisdi Cecilia no veve voie di la 
inte cjase sul arbul che i veve costruit so barbe, ma e 
voleve parasi dal cjalt sot dal arbul, chel al jere dongje 
dal picul ас de copasse: il vencjar! Si divertive a inventà 
liendis su chè plante avilide che e vaive ancje cuant che 


Ogni spieli di aghe al a un segret! 





al jere soreli. E veve i ramags luncs che a rivavin fin tal 
lac, lis pigulis fueutis verdis par ju, il tronc fuart e 
poderòs, no tant alt, che si intortolave e lis lidris che a 
vignivin fin fùr dal teren. No jere mai montade su fin 
parsore di chel arbul, ma in ché di e veve voie di falu, 
cussi si rimpina e e riva fin su parsore: al jere biel di 
muri, al someave di stà suntun puint che al puartave ta 
lis stelis! Cecilia e resta li par dis minúts e plui tart e ciri 
di dismontá, ma е sbrissà e e cola dentri dal lac. No 
rivave a іогпа sù e al someave che la aghe e fos tant 
profonde; la curint le strissinave jù. Jé si moveve, ma no 
veve plui fuarcis e si rassegna. 

Al jere un stramp aiarin, il soreli i bussave la piel, 
jê no voleve vierzi i voi, ma a un ciert pont, Cecilia si 
cjatà dute bagnade suntune grum di fueis, si sentà e si 
viodè contornade di tancj omenuts picinins vistùts di 
zal: “Mandi, gjigant vignút des aghis” al disè un di lôr. 
Cecilia perplesse i domanda: “Mandi, o soi Cecilia. Ce 
puest isal chest?”. Un altri omenut i rispuinde che e jere 
la Citàt de Nature, dulà che dut al jere ecologjic e net. 
“Biele”, e pensa jê, che e voleve viodi al rest de citat. 
Cussì i domandà di visitàle. Jentrà intune des tantis 
cjasis fatis cun len riciclat. A jerin une vore cjaldis e 
ospitals: la cusine, come lis cjadreis e i taulins a jerin di 
len, ancje chest tornat a doprà, lis pignatis a jerin fatis 
di arzile; il divan, lis poltronis e il tapét a jerin fats di 
tiessúts riciclats. Par viodi la television si scugnive, robe 
tant strane, tabaiá cul regjistradòr, cussi di cumula 
energjie par fále funziona. Lis cjamaris a vevin i jets fats 
di fueis secjis e stran, stranementri tant fofs e resistents, 
i mobii a jerin fats di carton riciclat. La lûs e jere dade 

di panei fotovoltaics, la aghe e jere cjapade di une poce 
special. Lis scovacis a vignivin dividudis in cjarte, 
plastiche, veri e al sec, invezit l'umit al vignive 
trasformat in acolt biologjic. Sigúr, ancje tal nestri mont 
si dopravin chescj sistemis, dome che ca di nò lu fas 
dome cualchi persone che e spere intun doman miòr, 
però a varessin di sei dutis lis personis dal nestri mont 
a vé di falu, pal ben dai nestris fis e nevòts! Daspò 
Cecilia e le für par viodi chés altris maraveis: i lampions 
eisemafars a jerin alimentats dal cjamina des personis 
e dal cori des machinis. Chestis ultimis a jerin 
alimentadis da lis pomis, ven a di che si jemplave il 
serbatori di milugs, pirugs... Il motór ju taiave e ju 
strucave cussì di fà vigni für il licuit just par fále movi. 
In cheste maniere tal ambient, invezit dal fum tossic, al 
vignive für un bon profum che al jemplave di ligrie la 
zornade. In ché strane citàt si paiave cuntune semplice 
ridade e un salút. Ducj i fruts a zuiavin е a fasevin scuele 
di fúr e, cuant che al ploveve, si faseve puest pal grant 
contignidòr par cjapà sù la aghe che e coventave par 
bagna lis plantis, pe irigazion dai cjamps e par lavasi. 
Dut al jere perfet, дис] a jerin siórs di felicitàt e дис] a 
rispietavin la nature! 

Cecilia decidè che e jere ore di tornà cjase e si 
prometè che e varès rispietat e fat rispietà la nature 
parcè che il cîl, la aghe e la tiere a son al regal plui biel 
che o vin e o scugnin voléi ben e rispietàlu par riva a 
creà un mont plui biel e plui net!! 


Ogni spieli di aghe al a un segret! 





Radis streti 


di Natalino Simon 
Furlan di Fossalta di Puart 


Lassimi 
Zi fuora, 
la, 

ta la nuot, 
mama. 


Lassimi, 

prin che doman 
ciapi la valis, 
un'ultima ociada 
al paèis, 

ala mè tiara, 

“na ociada 
velada di plant 
ta l'ombra 

dal ciampanili. 


Sol il tiò ciàf 

il dolour plea, 
viodint 

chei spacs ch'a tegni’ 
li^ radis streti’, 

ch'a van lontan, 
sensa dismenteá 

il paèis. 

5. Demetri Martar 

S. Dionîs Martar 

S. Serafin Frari D 

S. Luche Vanzelist 

S.te Rene Martare 

L'osservatori astronomic "Edmond Halley"dal Liceu 
Sientific “Duca degli Abruzzi” di Gurize si cjate in vie 
Tierce Armade, dongje de Comunitàt “La Tempesta". Atif 
dai agns “90, cuant che 
l'intosseament dal lusòr al jere 
acetabil, l'osservatori al è format di 
une cabine cul cuviert che al scor e 
al ten dentri doi telescopis Marcon: 
un  rifletor di 30 cm, in 
configurazion newtoniane, e un 
rifratòr Marcon di 8 cm. I students 
dal liceu lu an intitulát al innomenát astronom, matematic 
e fisic inglés che tal 1702 al jere propit a Gurize dula che 
al fase il progjet di une part dal Cjistiel. Chest sienziát al 
de il non ae famose Comete di Halley par vènt calcolat la 
periodicitat di 75,3 agns, daspò che al ve studiát i 
avistaments dai agns prime, e po al previode la só 
aparizion tal 1758; fat che al capita cun precision. La 
ativitàt che i students a fasin dentri tal osservatori e je 
nome didatiche e e consist, prin di dut, tal cjapa dentri i 

arléfs te osservazion dal Cosmi in ocasion di cualchi 
serade dedicade. La intenzion dal osservatori e je, come 
che al è stat fat intal passat, di vierzisi al public cuant che 
a son events astronomics di impuartance particolar. 

Linterès didatic si è slargjat però, ancje se a nivel 
amatorial, fintremai ae radioastronomie. Chest al nas dal 
fat che il liceu al è atif di un pieg tant che stazion 
radioamatoriál, cun nominatif IV3RZM e, dal 2005, i 
students a doprin i imprescj par rileva lis meteoris cu la 
tecniche dal Meteor-Scatter: si rilevin lis meteoris 
sporadichis, ven а stài lis meteoris che no fasin part di 
scuams cognossúts, e lis meteoris di scuams (par esempli: 
Liridi, Aurigidi, e v.i.). 

Chest Progjet Radiometeoris, cussì al e stát clamàt, 
al e fat par cure dal professòr di siencis Giovanni Aglialoro 
(IV3GCP) e di un altri radioamadòr, l'inzegnir Massimo 
Devetti (IV3NDC) e al e indrecát ai zovins des classis 5D 
e 5C. Fin al 2010, par rileva i ecos des meteoris, si 
sfrutavin lis trasmissions ator dai 55 MHz (par solit 
ripetitòrs de television lontans tra di lòr almancul 800 km, 
che a trasmetevin 24 oris su 24) e il sisteme ricevent al jere 
par plui fat dai direts interessats e al jere fat di: antene Yagi 
4 elements pai 55 MHz, G = 6,5 db d; hpbw (a-3db) = 
45°; preamplificadòrs (sot de antene): mosfet BF981, G = 
16db, N.F. = 1db; linie di calade coassial: 15 m di 
RG213; step attenuator: 0,1 - 40 db; converter: L.O. = 94 
MEZ jessude 40 mW (+16 dBm); up converter in ricezion: 
2x BF981 + mixerSBL1, G = 20 dB, N.F. = 1,5 db; ricevidòr: 
Yaesu FRG 9600 (jessude audio, jessude AGC); schede 
AID: 8 bit Flytec FPC010; computer: PC Pentium 133 
MHz cun Windows 98; software: Automatic Meteor 

Counting System by IV3NDC. І cambiaments di 
frecuence e di múts di trasmission rivats in Europe cul 
digjital terestre a an in pratiche rindút inutil continuà a 
dopra chestis stazions. La emitente che in di di vué si 
preste miòr par puartà indenant il Progjet Radiometeoris 
al e il trasmetidòr radar Graves che si cjate dongje Digione 
(France) e che al è sui 143 MHz. Chest al permet di 
continuà a studia lis meteoris, ancje se il numar di ecos 
totai che si ricevin al è plui picul di chel di prime. 

Cussì vué i imprescj che a vegnin dopráts par ricevi 
i ecos des meteoris a son: ricetrasmetidòr ICOM IC 7000, 
pes gamma HF/VHF/UHF; antene: 4 elements Yagi, pai 
144 MHz; preamplificadórs fats di bessói software 
Spectrum Lab, o simii, analizadórs spetrài real-time. 

Fondat tal lontan 1935 e pont di riferiment 
impuartant de storie dal teritori di Gurize e di chel dal 
Lusing, il Liceu Sientific“Duca degli Abruzzi” al è une 
des sezions associadis dal 1.5.1.5.“Dante Alighieri” di 
Gurize. Listitút al pant il leam profont tra sience e 
tradizion umanistiche dal savé, cumbinant i valórs dal 
umanisim cul valòr, il metodi, il rigòr de analisi 
matematiche е dai siei lengacs e modei e il valór e il 
metodi des siencis sperimentals, dissiplinis che a 
caraterizin propit chest percors di studi. 

Tra lis tantis ativitàts che a vegnin fatis in chest 
liceu, une in particolar e je une vore interessant, o ben 
ché che e je stade clamade “Progetto Radiometeore”, 
indregade a lis classis 5D e 5C sot de vuide dal professòr 
di siencis Giovanni Aglialoro e dal inzegnîr Massimo 
Devetti. Ducj i doi a son passionáts di radioastronomie 
amatorial e a fasin part dal “Cosmic Noise radio 
astronomy team”(Grup radioastronomic di sunsúrs 
cosmics). Tal 2007, di fat, cheste ativitàt e je stade 
presentade ae cunvigne I.C.A.R.A. (Italian Congress of 
Amateur Radio Astronomy) a Brasimone, Bologne, cul 
titul: “Progetto Radiometeore: monitoraggio sciami 
meteoritici 2007”. Relatórs a jerin i arléfs di chei agns 

de classe 5C: Chiara Corriga, Chiara Pizzol e Simone 
Kodermaz. Lan dopo chest progjet al à vincút il Premi 
Nazional “Didattica della scienza”, sezion Liceus, 
Edizion 2008 - “Concorso Orientascienza per i 
docenti”. Il concors al è indregát a insegnants des 
scuelis secondariis di prin e secont grat che a cjapin part 
cuntun grup di students, o ben cuntune classe, a non 
dal istitút che i fasin part. Il concors al è promovút di: 
MIUR cu la Confindustrie e la Confindustrie di Gjenue 
e in colaborazion cu la Comission Svilup Culture 
Sientifiche e Tecnologjiche, la Conference dai Presidis 
des Facoltats di Sience, la Universitàt dai Studis di 
Gjenue, il Progjet Pilote MPI “Le parole della scienza”, 
la Universitàt dai Studis di Udin - Unitàt di Ricercje e 
Didatiche de Fisiche e cu la Associazion Taliane 
Editors. La premiazion e je stade fate ai 13 di Novembar 
dal 2008 a Gjenue intant di “ABCD, il Salone Italiano 
dell'Educazione”. 

Prin di sclarî miòr chest progjet o vin di dî che lis 
meteoris a son scais lassadis indaùr des Cometis о 
asteroits che jentrant inte atmosfere de Tiere a cjapin 
fuc par colpe dal atrit e par chel a son clamadis Stelis 
che a colin; a puedin jessi a scuams cuant che si lis viót 
come intune ploie di fùc, o ben di bessolis, e a puedin 
jessi une vore luminosis tant che une fusete. Scuasi 
dutis si brusin inte atmosfere prin di tocjà tiere, ma chés 
che a rivin fin sul teren si clamin meteorits e a puedin 
jessi pericolosis. 

Come che o disevin, il progjet al previòt il 
rilevament des meteoris cu la tecniche dal Meteor- 
Scatter, che e consist tal doprà un sisteme radio ricevent 

colegat cuntun computer аша che al è instalát un 
software di pueste. Si cjapin sù i dats (ecos) che po a 
son doprats par fa stimis de ativitat des meteoris 
(massime numar dai ecos e durade). Par stima il nivel 
di ativitàt meteoriche dal periodi di timp consideràt 
(zornadis “normáls” o intant di scuams cognossúts) si 
passe po dopo a fá une elaborazion (cun sfuei di calcul 
e altris software dedicáts) dai dáts cjapáts su. Infin ur si 
fasin produsi ai arléfs tabelis e grafics par cataloga e 
rapresentà i fenomens scrutinàts. 

Tra lis altris ativitáts, infin, o ricuardin che ogni an 
i students a inmanein un exhibit, une esposizion ven a 
stài, su cheste lór ativitàt, in ocasion di “Scienza 
Under18”, une manifestazion che e ven fate a 
Monfalcon tal més di Mai. 

Rit, ma... sot vòs! 


In tribunal 


In tribunal il cancelîr al va dongje dal judic: 
“Siôr Judic, di là e je une gjaline!” 

TE ee vuele 

“E volarès deponi!” 


Tal agriturisim- 
Trê amîs, un triestin, un furlan e un cjargnel, 
a van a mangja in culine intun agriturisim. 
Biel! Tal mieg dal vert: gjalinis, ocjis, cunins, purcits, vacjis... 
A son che a mangjin, 
une moscje e jentre dent te tace dal triestin. 
“Paron, la vuardazi! Una mosca fossi entrada tel biccer!” 
Il paron al rive, al trai fúr il vin pal barcon e i torne la tace. 
A passin 15-20 minúts e une moscje 
e jentre te tace dal furlan. 
Il furlan al cjape la moscje cui déts, 
le strice te tace e al bute vie la mosche, 
Al passe un cuart di ore e une moscje 
e jentre dentri te tace dal cjargnel. 
Il cjargnel al cjape la moscje cun doi déts, i poie la bocje sul 
Òr de tace, le cjale tai voi e po in cjargnel i berghele: 
~E cumò spude für dut ce che tu as bevút!... biel planc...!” 

Il segn dal Zodiac, te acezion ristrete, al e un dai 
12 setórs, di 30° di longjitudin ognidun, li che al è 
dividùt il zodiac; te acezion slargjade al è un dai 12 
cjantons che e je dividude la sfere dal cîl se si tirin dai 
circui di latitudin che a tain la eclitiche a intervai di 30°. 

Te sucession cronologjiche i dodis segns solars dal 
zodiac a son: 

Roc (21 di Marc-20 di Avril) 

Taur (21 di Avril-20 di Mai) 

Zimui (21 di Mai-21 di Jugn) 

Cancar (22 di Jugn-22 di Lui) 

Leon (23 di Lui-23 di Avost) 

Vergjine (24 di Avost-22 di Setembar) 

Belance (23 di Setembar-22 di Otubar) 

Sgarpion (23 di Otubar-22 di Novembar) 

Sagjitari (23 di Novembar-21 di Dicembar) 

Capricorni (22 di Dicembar-20 di Zenar) 

Acuari (21 di Zenar-19 di Fevrar) 

Pes (20 Fevrar-20 di Marc). 





Il Zodiac te tradizion furlane, 


In Friùl, cognizions astrologjichis e cosmologjichis 
ajerin presintis te Ete di Міес dome in pòcs studiòs, 
preláts e nobii, intant che i prins elements de “dotrine 
dal cil” a jesserin fùr te culture subalterne dome tor il 
XVI-XVII secul par opare di viandants che soredut tai 
lács tipics di agregazion di ché volte, locandis, mulins e 
marcjáts, a rivarin adore а fà zira gnovis, informazions 
e aspiets di culturis diviersis, ancje i plui sofisticáts e 
scuindüts, e duncje ancje elements astronomics e 
astrologjics, improibits cun severitat dal clericat e dal so 
podè che al sfisiave la int. 

Ancje in Friül, te Ete Moderne, diviers a forin i 
procès inviats de “Sante” (sic) Incuisizion di Aquilee e 
Concuardie, che dut cás no verin mai l'esit de condane 
a muart par chei che a forin tignúts tant che praticants 
la astrologjie. La tradizion popolàr, impen, e conte che 
diviers predis a jerin a cognossince dai criteris 
astrologjics e che a jerin bogns di usà la astrologjie 
cemút che, dal rest, a vevin pratiche cu la stesse magjie 
(ancje chi almancul une dozene di procès eclesiastics ju 
rivuardarin) e cu lis arts segretis di clama la ploie, 
slontaná la tampieste, para vie la codebuie e tigni 
lontan il sut e di governà, in pratiche, dute la atmosfere. 

0 spizziguili T altezze. 
de June ` 


‚ di Eugenio Marctizzi 


‘O spizziguli l'altezze de lune 

e des stelis ch'a slùsin di rimbalz 

te viartidure jenfri lis cjasis: 

‘o viót un bocon di dut chel sflamia, 
‘o soi dafonz di un poz cui sbisiez 
ch'a rodòlin vongolant daùr des muris. | 
‘O végli un gorc platat tal Vicul, 

al è tant penz che no si disfante, 

al cjamine pitost cu lis grifis 

pront a distuda ogni barlum: 

se lu smicj si sgonfe e si jeve 

e jo mi dis ch'o zorni e поі е vér. 





Cumo il scùr mi cuviarz il barcon, 

l'ore “е passe a sbacjo dai glons dal tór, 
prin.la sbolognavi cence spizze: 

si è savoltade e mi soven . 
ch'o sei a parami vé somerzut, А 
ni ai gjestrezze cuintri. 





not di stelis ` 
di Silvia Dal Pont - Furlan di Glemone., 


Ti ai lassat la sul spieli da l'aghe, une gnot, 
slungjant la man par compagni... 

Mi soi sentade su la rive e ti ai cjalat: 

une lagrime а è deventade un flum. 

I ai sierát i voi... 

Une stele, di chés mil che i vevin cjalàt insieme, 
si è poiade su chel spieli di aghe, tocjantti 

e joisoi svolade vie. 


Il turcli 


dî Fabrizio Costantinis 
Furlan di Damár 


Agns fa, cuant che si passave tal vicul Costantinis a 
Damar, devant le cjase di bolo, si podeve viodi cuatri 
busutes tal pedrát. E егіп cuadrades, dis par dis 
centimetros e ancje profondes di dis. Ogni an a servivin 
par meti i pits dal turcli. Si ere il meis di Otubar. Luve a 
ere madure, i mierlis a erin contents. Il turcli, lu puartavin 
ju de cantine, la che al veve durmit dute le stagjon. Toc par 
toc lu netavin dal polvar e des teles dai ragns. Voleve une 
buine mieze zornade di lavòr par meti dut a puest. A 
buinore al ere pront. 

Tal secul indatr, a Damar, tantes famees, a vevin les 
vits par fa il lòr vin. Cetant bacò, il plui resistent, un pouc 
di clinto e un pouc di merican. Il bacò al veve biei graputs, 

biei granuts, ma al ere acidut. Il clinto, invece, al ere dolcut. 
Ma il plui dolg e bon al ere il merican. Les femines lu 
metevin vie par Nadal. Sul «ашаға picjavin i graps sui fils 
e a le lungje i grans de uve si inflapivin. Ma ce buine che 
ere pas fiestes. Ancje i cacos е етіп madúrs e les cocules. 

Tornin tal turcli. I ai dit ch'al è pront, ch'al spiete. Les 
vendemies e son fates. L'uve e je frugade. Il most al è tirât. 
Reste le trape di stricà. Les famees e comincin a rivà, une 
daur ché altre. Chei che àn cetante robe e vegnin cul mus 
e le carete, i podins plens di trape e les damigjanes. Chei 
altris e pochin le cariole cjamade. Tal vicul, si cjacare, si rît 
e si lavore. Noaltris si sude tant a pocà chel brag di len dal 
turcli. Al è lunc, al misure olui di doi metros. Si zire ator 
ator dal turcli e cuant che si passe devant il spissul, si tocje 
il most cul det par provà s'al è bon. Cu le plere si li met 
tes damigjanes. Ogni client al paie o cun bécs о cun most 
e dopo al torne a cjamà le sò robe e vie. Cualchidun al met 
subit le sò trape tai pits des vîts, ma cualchidun invece le 
Duarte a cjase par fà il vinello, un vin lezér lezér, fat di trape, 
di tante aghe e di un tic di zucar. Une bevande. 

Tocje ancje dî che, ne vin e ne vinello, no erin famous, 
ma in chè volte ducj si contentavin. Il lavòr di turclà al 
durave une buine cuindisine. Le stradute a ere profumade 
e ator dal turcli si viodeve plen di seputs di uve. A buinore 
i uciei a vegnivin a fa gulizion. Il turcli al à fat le sò vore, 
ancje chest an. Lu puartin sù in cantine cul so bon odòr. 
Al a lavorat avonde, al brame di torná a polsá. Ogni an, 
cuant che i torni de France, i voi a cjatàlu. Cumò e son 
tants agns che al è disocupàt. A Damár no son plui vits par 
fà vin, ne di bacò, ne di clinto, ne di merican, dut al è 
bandonát. Il vin al ven su de Furlanie. 








La Ane dal ben 
di Giovanni Urban 


Cuissa ce che e varès dit mè none Ane, che no saveve 
ni lei, ni scrivi (ma e veve tante savietàt e culture 
contadine) a cjatàsi in cheste conte. Par sigùr contente dal 
so nevodut, che dopo vèi cusit la sacoce di scuele intun 
blec di vilùt, dute braurose, lu à menât par man fin devant 
de mestre il prin dì di scuele. La sacoce e jere flape cun 
dentri sòl: une matite, une gome, un cuader e une 
scjatulute di colòrs (che mi plasevin tant). La none no 
viodeve l'ore che o imparàs a lei, par savè ce che i scriveve 
gno pari, simpri pal mont cu la valîs. 

I fruts di chei timps, bielzà sui 15 agns a molavin i 
zucs e si intropavin in place a lumà chés frutis che, 
bandonáts ancje lôr i mategs, a scomengavin a cjapà i trats 
di femine e cun ande boriosute a lavin cul cjaldîr ae 
fontane cence cjalaju plui. 

In chel trop di fantacins, cjapats a butà il voli par sielzisi 
e cuistasi la morose, al stave ancje gno nono. Ma lui al taseve, 
nol palesave la sò sielte come ducj, che par marcà e discjoli 
chei altris di ogni pretese ju prevignivin disint: “Ché e je la 
mé morose”. Спо nono stuf e sticát des lôr insistencis — 
“Cuale ise? Ise ché? Ise ché altre?”— a un ciert pont ur fasè 
di moto cul сја viers un puarton, disint: “La mé morose e je 
ché ali”. Stranîts lu an cjalàt ducj muts e scaturits, cun 
compassion e dul. Al veve mostrat une frute che a puartavin 
a batiá. Ché frute e je cressude e cuant che e je tornade a 
jessî di chel puarton nuvice, gno nono in golarine al jere 
inmò li a spietále par puartále in glesie. “Al è stát di peraule, 

al e om di peraule”, cussì lu parave mé none cun svant. 

Se la agne Ghite е à sfornát un дайт chel altri sis 
fruts, no cussì mé none, che e à pierdút i prins doi biel 
creis. Pal tierc e à cirút un jutori e e a preát la Madone di 
“La Salette”. Di ché Madone e a vút gnovis diretis midiant 
di un paisan emigrat a Grenoble. Chel, a ogni viag che al 
tornave, al contave di doi pastoruts, Massimin e Melanie, 
che, lant a passon cu lis pioris sù par chès monts, a vevin 
incuintrat la Madone. Cussì, cuant che al e nassút gno pari 
lu a clamat Massimin. Onorant la Madone al e cressút in 
salùt, tant che la none e tocjave il cil cuntun dèt. La none 
e voleve ben а дис] i fruts, se a vignivin а zuiá tal so curtil 
no ju parave mai vie. A ogni nassite e coreve cun me par 
man in ché cjase, magari cun doi ùfs, e si fermave a da une 
man. Ancje se al murive cualchidun e coreve a trai la aghe 
sante. E jere dolce di cùr, a chei che si presentavin su la 
puarte cul sacut a cirî: cuiets, cuiets, murmuiant cualchi 
orazion a mut, sòl movint i lavris ur dave vulintir un mezut 
di farine. No covente zontà altri par mutivà il parcè che le 
clamavin“La Ane dal ben”! 

Il timp al passave come vué, simpri compagn ancje 
in ché volte; ma la vecjaie e rivave plui adore. La none, sui 
cuarante, e veve i cjavei ducj blancs; al contrari il nono cun 
15 agns di plui ju veve ducj neris. 

Prime di restà malade intal jet, mi puartà ae sò ultime 
Messe, come simpri intal prin banc. Mi visi inmò ce che 
pre Checo al dise in ché Messe: “Il cimitieri gnùf il Comun 
lu a bielzà colaudát di un biel pieg e jo lu ai benedit par 
ben. Cumò no podés dimi plui di no, cul prin funeral o lin 
a finile là ju; se no volés vigni, o voi ju... di bessól!”. Dopo 
Messe, in ché domenie, il cimitieri al à vùt une vore di 

visitis. La none mi a puartàt in chel dai fruts, un cjantonut 
sòl par lòr a man buine dal porton. A chei timps a nassevin 
e a murivin tal stes jet, o pai stài cence l'ospedal, tancj fruts 
sul nassi. La none e preà devant di dòs crosutis di len fraidis 
e clopadicis, impiradis dongje doi bossui di conserve pes 
rosis e po dopo, devant di une grande lastre di clap, indulà 
che so pari Svualt, che al faseve il pichepiere a Skofija Loka, 
al veve picat, perfets e precîs, i nons dai siei defonts e zontat 
ancje il so, prin di muri, cun sot une lungje firme: “Di 
Gianantonio Osvaldo fece”. 

La none e fissave chei nons ingropade, cence 
acuarzisi che le cjalavi rispietós. Chés altris feminis invezit 
a murmuiavin a fuart, come par fasi sinti di chei sot tiere: 
“La là ju, sot chei crets, a sinti сгас̧а i corvats, impen des 
cjampanis". I muarts tai lôr cercluts di marmul a cjalavin 
contents fasint bocje di ridi. La none te domenie dopo e 
jere intaljet e no cjacarave plui. Il miedi al fasè capi che la 
partence in vuere di gno pari i veve fat bati il cùr di besvelt, 
si jere stracat e al riscjave di fermasi. Mè mari e veve un 
cruzi, e fastiliave parcè che la none e pative savint di la di 
bessole tal cimitieri gnúf. Ma ve che une di, i bots distacáts 
di une cjampane, a visavin che cualchidun al jere muart. 
La none e vierzè i voi disint:“Cui isal muart?" “Chel vecjo 
di Tinule”e rispuindè mé mari. E la попе:“Сјо mo! Che o 
volevi screà il cimitieri.” 


La Ane dal ben 

Ducj i Sants 

I Muarts 

S. Just Martar (0) 
5. Carli Borromeo Vescul 

S.ts Martars di Aquilee 

S. Lenart Rimit 

5. Ernest Abát 

S. Gofrèt Vescul 

S. Oreste Martar 

S. Leon il Grant Pape D 
S. Martin di Tours Vescul 

S. Josafat Vescul 

5. Diego Frari 

S. Clementin Martar 

S. Albert il Grant Vescul 

S.te Margarite di Scozie Regjine 

S.te Lisabete Regjine di Ongjarie Y 
Dedicazion de Basiliche Vaticane 

S.te Matilde Muinie 

S. Otavi Martar 

La Madone de Salût 

S.te Cecilie Vergjine 

9 Clement Trape 

S. Crisogun di Aquilee - Fieste di Crist Re 

S.te Catarine di Alessandrie Muinie & 
S.te Dolfine Vedue 

5. Valerian di Aquilee Vescul 


S. Mansuét Vescul 
S. Saturnin Vescul 
S. Andree Apuestul Martar 











Imagjin dai anei di Saturni de Mostre Multimediál “ZOOM: 
paesaggi dal macromondo al microcosmo” al 5.C.I.S. 

Si clame COSMO il planetari dal centri “Sience di 
tocjà” dal S.C.I.S. (Centri di Sience dal Imagjinari Sientific) 
di Triest e al è un dai tré setòrs di plui grant interès di dut il 
Centri tal pandi che la astronomie e je une des siencis che 
plui a sticin la curiositàt di ducj. 

Un planetari al è un implant che al pues jessi fis o 
mobil, cuntune cupule di forme emisferiche, une sale 
furnide di cjadreis par contigni i spetatórs sentàts e un 
implant di proiezion special che al bute sul sofit de cupule 
la vision noturne dal Cil ancje se là difúr al è di sflandoròs. 
Chei mobii, invezit, si puedin dismontà e sposta di un lüc 
a un altri come lis gjostris dai parcs di divertiments, là che 
a vegnin doprats, massime dai circui astrofii, in cas di 
avigniments di interès astronomic. 

Chel di Triest al è fis cuntune cupule ferme di cinc 
metris di diametri e une sale che e pues tigni vincj personis 
sentadis. Nol é un dai plui grancj in paragon di altris che a 
puedin vé fintremai 25 metris di diametri cun plui di un 
centenár di puescj di sentàsi, ma al è ce che al va ben pes 
scuelis e pai grups di visitadórs che a 
prenotin la vision vuidade. Cuant che 
si distudin lis [05 e si impie il Cil inte 
cupule, al è tant che cjalà adalt di gnot 
distiráts par tiere cu la muse par aiar 
cence vé la crós dai nüi o dal 
intosseament dal lusór. Cussi si pues 

viodi là a mont il Soreli e vigni fur lis stelis dal Cil de 
zornade, falis movi un pòc plui a la svelte par scurtà la gnot 
e fâ torna а јеуа il Soreli intal zir di pòcs minuts; al è un 
moviment ilusori, lu savin ducj, parce che no son lis stelis 
a movisi ma e je la Tiere a falu e nó cun jê. Si pues la 
indenant e indaúr tal timp e scuvierzi, par esempli, che la 
stele Polar ai timps dai Faraons dal Egjit, 4500 agns indaúr, 
no jere la nestre di cumò, ma la Stele Thuban te costelazion 
dal Dragon par efiet de precession dai ecuinozis. La vuide 
ti fas capi cemút orientasi intal Cil jenfri dutis chés stelis li: 
a son plui di 1600 chés che al mostre il COSMO di Triest, 
baste cjatá il Cjar Mat, che ducj lu cognossin, e ripuartà par 
cinc voltis la distance des ruedis daúr dal cjar, scomengant 
di ché che e je de bande dal tamon, e si cjate la Stele Polàr 
tal Cjar Pigul che e segne il Nord e dut il Cì i zire intor. Саг 
Mat e Gjar Pigul a son costelazions che a fasin part dal 
emisferi boreál dal Cil, chel che si viót tal setentrion de 
Теге, là che si clame emisferi austrál la part dal Cil che si 
viòt tal meridion de Tiere cu la costelazion plui famose che 
si clame Cròs dal Sud. 

Il Cil al è stat dividùt in 88 costelazions che a son 
porzions de sfere celeste che a permetin di cjatà plui 
facilmentri lis stelis, cussì come i continents e lis nazions ti 
permetin di savé che NewYork e je in Americhe dal Nord, 
Rome in Europe e Tokyo in Asie; e alore la stele Aldebaran 
e je intal Taur, Antares tal Sgarpion e la Polar tal Cjar Picul. 
Lis costelazions plui cognossudis a son cence fal chés dal 
Zodiac che pe astrologjie a son lis dodis che il Soreli al 
travierse intun an dilunc la eclitiche tal so zîr ilusori ator de 
Теге; e chi nol è il cas di nomenális parce che lis sintin ogni 
di cuant che al ven let l'oroscop. 





Il Planetari dal S.C.I.S. 


Pe Astronomie lis costelazions dal Zodiac a son 
invezit tredis parce che la Union Astronomiche 
Internazional, tal 1930, e a zontát il Serpentari clamát ancje 
Ofiuco. Tancj altris misteris de astronomie si puedin capi 
tal planetari, come i moviments dai Planets, lis fasis de 
Lune, il planet Jupitar e i cerclis di Saturni, ma al è miòr 
fermasi chi par no fà masse confusion, cirint di digjeri lis 
robis un póc a la volte. Disin ancjemo che l'Imagjinari 
Sientific si pues la a viodilu di Zenar fin in Mai e di Otubar 
fin a Dicembar dome la domenie des 10.00 fin aes 20.00 e 
po di Jugn fin a Setembar la sabide e la domenie des 15.00 
fin aes 20.00. Cun di plui vie pe setemane alèviert su 
prenotazion par grups e scuelis. Si pues riva de bande de 
autostrade A4 cjapant la statal SS14 viers Triest. Daspò 10 
Km e prin des dôs galariis di Miramar si zire а man (геге 
viers Grignan, il “Centri di Tocja” al è a la fin de strade di 
rive inju, a man drete. Vie mar di Istat, invezit, partint de 
Stazion Maritime o di Barcule la motonaf e rive a la marine 
di Grignan dongje il museu. 














"Science Centre”. 
Imagjinari Sientific dal 
Fritil Vignesie Julie. 


“Science Centre”, ma di chi indenant o disarin 
“Sience di Tocja”, alèun non inglès che al sta par 
Museu Sientific di gnove gjenerazion, che al sarès 
un Тас аша che i visitadórs a puedin tocjá, zuia e 
interagji cui imprescj, i argagns e 1 ambients in 
mostre, la che invezit tai museus tradizionai si à 
dome di cjalà е vuai a tocja. Un Гас vif insume mett 
sù biel a pueste par sticà la voie dai fruts, ma no 
dome lòr, a cjapa confidence cui fenomens naturài 
doprant i gnùfs struments didatics multimediai 
studiáts dome par chel. 

In Region a son ben sis i^Sience di Tocja”, duc 
diferents jenfri di lòr pal gjenar di sience tratade, ma 
ducj o cuasi a rispuindin a la detule “vuai a no 
tocjà”, ven a stài: chel di Tavagnà, un centri didatic 
cun tacat un “Parc par pensà sore a Cil viert”; chel 
di Montreal, specializàt te sience de archeologjie, 
che al fâs part dal Imagjinari Sientific ancje se al è 
organizat ancjemò come un museu tradizional; chel 


“Science Centre” Imagjinari Sientific dal Friül Vignesie Julie - 





di Pordenon cu lis sezions Fenomena e Kaleido (che 
o viodarin in detai plui indenant); altris doi a Malnis 
di Montreal inte vecje Latarie, dedicat a la gjeografie 
e chel altri te vecje Central Idroeletriche cul museu 
de central e la sezion Fenomena; infin chel di Triest 
che al è il plui complet. 

In duc i^Sience di Tocja” a son disponibii sedi 
laboratoris pes scuelis, sedi salis par esposizions e 
mostris leadis a la cognossince des tecnologjiis e des 
siencis. 

Chel di Triest al è insuazát te marine di 
Grignan dongje dal Parc di Miramar e al è furnît di 
dutis lis gnovis de sience, massime tes sezions di 
Fenomena, Kaleido e Cosmo. 

Ognidun di noaltris al percepis a mút so la 
realtat di ce che al sucèt in nature e in Fenomena al 
pues vé la prove pratiche zuiant cun spielis, suns, 
lusórs е ombrenis, lecs de mecaniche dai fluits, 
formis e percezions che il nestri qurviel al ricéf 
fasintlis somea a ilusions otichis come i miracs tal 
desert. 

Kaleido, invezit, al permet, par esempli, di fà 
une crosere virtual sot aghe e di visita lúcs che 
nancje cu lis bombulis e la tute di sub no si rivin a 
viodi, parce che dome cui picui robots che a van in 
grandis profonditats si podin fà ripresis video des 
maraveis che a son sot i mars e i oceans. 

Infin, Cosmo, o ancje dut il Cîl intune cupule! 
Ven a stài un planetari di cinc metris di diametri che 
nus mostre i moviments ilusoris di 1600 stelis, nus 
insegne a orientasi tal Cîl e a cjatà lis costelazions e 

lis stelis plui lusorosis, nus fas viodi il Soreli e i 
Planets, la Lune e lis sòs fasis. La cupule e pues tigni 
dentri 20 personis che cuant che si impie il Cil a 
restin a bocje vierte. Pai fruts po, la sabide e la 
domenie al è dome di sielzi jenfri iniziativis come: 
Sienziàts de domenie, Compleannis o ben fiestis di 
complean cun zùcs par picui sienziats, Gnots 
imagjinariis, dulà che i fruts a puedin visità dut il 
parc e dopo durmi tai sacs a pèl par dismovisi 
cuntune gulizion sientifiche a sorprese. Come dî: 
impara zuiant. 


Science Centre Immaginario Scientifico 
Riva Massimiliano e Carlotta, 15 

34151 Grignano (15) 

tel. 040 224424 — fax 040 224439 


E-mail: info@immaginarioscientifico.it 

Sit internet: www.immaginarioscientifico.it 

Trop si paie: 

Jentrade Kaleido: dibant 

Jentrade Fenomena: intîr € 6,00; ridot* € 4,00; 
fruts fin a 6 agns compagnáts dai gjenitórs: dibant 
Jentrade Cosmo: intîr € 3,00; ridot* € 2,00 


7. “fruts dai 6 ai 12 agns е personis cun plui di 65 agns 





Rit, ma... sot vòs! 


Опо barbe-e il lavór 


Gno barbe, dopo cuarantecinc agns cence fa nuie, al a decidút 
di la a lavora. La prime di di vore al sbrisse e al cjape une bote 
cu la bocje te betoniere (al faseve il manoval!). Pugns par tiere 
e imprecazions: nol rivave plui a vierzi la bocje. La só femine 
in lagrimis, mé agne, lu puarte dal miedi: 

" Dotór, ce puedio fà?” 

Il miedi: “Siore, doi-tré massags in di cun cheste cremute 
chi!” 

МЕ agne: “E par dai di mangja?” 

Il miedi: “Eeehh! Par dài di mangja... pai prins doi-trè dis cul 
clisteri... cafelat... camomile... panade...” 

Gno barbe al saltave te cjadree come un mat e dut une 
imprecazion. 

A cjase la prime di: il cafelat а boli, gno barbe poiát cu la 
panze insù e mé agne che i faseve il massag cun tant amôr. 
Gno barbe come il velen! Po mé agne e prepare il clisteri, lu 
posizione tal puest just e e scomence a scjassá. Спо barbe al 
salte tal jet come une bestie e ju imprecazions! Mé agne 
spaventade e in lagrimis i domande: “Scotie masse?” 

Gno barbe, bocje strente e disperàt: 


ІШ 





Lis meridianis 


di Mario Martini 





I prins orlois artificiai, lis meridianis, ditis juste 
apont “orlois solars”, a cjaparin ispirazion dal soreli e a 
segnavin la ore traviers la ombrene di une aste di metal 
cuant che e ven colpide dai rais dal soreli. Dopradis za 
dai egjizis, grécs, araps, soredut i romans a doprarin lis 
meridianis che po si difonderin in dute la Europe, li che 
si slargjarin fin al 1300, cuant che a tacarin a jessi planc 
a planc rimplagadis dai orlois mecanics par rivà fin al 
XIX secul, cuant che la vignude dal cronograf a ndi 
marcà la condane a muart. 

La peraule meridiane e ven di meridiae, che al vùl 
di “misdi”; cheste e jere la ore central dal di, cuant che 
lis cjampanis dai pais a sunavin par clama la int ae 
preiere e par visa i contadins a vore tai cjamps che 
mieze zornade di lusòr e jere lade. La meridiane e lave 
daùr dal ritmi lent de 106 e e jere il segn de civiltàt 
agrarie di chè volte, cuant che i ciclis de nature e lis 
stagjons a lavin un dáur di chel altri intun ritmi li che 
l'om si sintive part armoniche dal creàt. 

Sparnicadis in vilis e cjasis, in edificis publics e 
privats, tantis a jerin lis meridianis pituradis sui mùrs 
des abitazions furlanis, de mont al plan. 5mavidis dopo 
agns e agns di esposizion ae 105 dal soreli, di cualchi an 
incà lis meridianis in Friül a cognossin une seconde 

stagjon di vite (in Friùl Vignesie Julie a son stadis 
contadis uns 500 tra meridianis antighis e modernis), 
par vie che diviersis personis passionadis e specializadis 
tal setór a metin in sest chescj antics orlois solárs e a 
'ndi fasin di gnùfs. 

Tacant de Ete di Mieg ancje in Friùl e je la usance 
di meti tal ricuadri des meridianis un sproc, che par solit 
al ven sielzùt dal proprietari dal edifici li che al è l'orloi 
solar. Chestis detulis a vignivin frescjadis sul mur 
esterni des cjasis tai cuadrants des meridianis (disore, 
disot o a flanc dal disen des oris) par che ducj chei che 
a passavin a podessin viodilis e restà tal pinsîr di cui che 
lis cjalave tant che amoniment, indicazion o consei. I 
mots in Friùl a son di argoment plui svariats e a marchin 
il pinsîr dal timp di costruzion des meridianis. Lis 
citazions plui numerosis a son chés sul soreli, chès su 
la lis e su la ombrene che al fas cul so movisi aparint 
tor de tiere, in plui sul timp e sul so cori che al mene ae 
muart e duncje al so destin personal e coletif. No 
mancjin i riclams al svolà de vite, aes cjossis passadis, 
aes vanitàts dal mont. Ma i argoments a son ancje di 
caratar plui vari: lauts a Diu, conseis sul lavòr, 
solecitazions di da bon acet, gjonde di vivi, etat dal om, 
dovès dal om, sintiments patriotics, riflessions 
sientifichis, frasis spiritosis e vie indevant. 

Soreli | 


, di Alberto Piot . 


Dafons de mé valade 

avonde strete 

no'n' gjolt soreli. k 

Ombrene e gnot 

ʻe je la me zornade 

di ombrene e gnot 

al trime l' avigni. # 
, Ean furtune che 

che tu no t'ur dineis 


il sflandor dal dì. 


ё 





Judaimi а јеуа sù 
dafons de те valade. 
Judaimi a laj incuintri 
a chel slusi. 

Torna a scómehcà 


dí Barbara Crozzoli 


Sicu un vint imburit 

che al sofle businant 

il so cùr plen di rabie 

al sufrive, 

al vaive, 

al berlave. 

Lagrimis di dolór 

a colavin jü dai siei voi. 
Po, un timit soreli lis suià, 
al discompari l'aviliment, 
e compari la sperance. 
La rabie planc a planc si smavi 
dut al tornà cuiet. 


Tothà a scomehnca 





Lis Pleiadis 
e Siri pai antics` 


di Alessandra Gargiulo e Paola Beltrame, 


Fintremai de antichitàt l'om al à cjalát il cil par vé 
jutori tes ativitàts di ogni di. Jenfri lis stelis che a son 
stadis consideradis impuartantis pai antîcs, a son lis 
Pleiadis e Siri, che ancjemò vué o rimirin cun interès. 

Lis Pleiadis, in cuasi dutis lis civiltàts, a son 
imagjinadis tant che personags feminîi e a son stadis 
celebradis dispès tes composizions dai poetis grécs e 
latins. Pai Grècs, lis Pleiadis a jerin lis siet fiis di Atlante 
e di Pleion; Esiodi, autór dal VIII secul, lis colegave cui 
lavòrs agricui e cu la navigazion e Saf (VII-VI p.d.C.) 
lis cjantave in relazion ai cambiaments dal umòr. In 
timp dai Romans, Virgjili, intes Gjeorgjichis, al visave 
che si a di tira su la mil in Dicembar, cuant che la 
costelazion dai Pes si smamis e lis Pleiadis a van a 
mont. Al è interessant di notà che i Grécs, i Romans e 
i Indians de Americhe a misuravin la viste di une 
persone contant tropis des siet stelis che e rivave a 
viodi. I Aztechis a fasevin scomenca il lôr calendari cul 
comparî des Pleiadis intal cil e i Incas lis clamavin 
“Collca”, ven a stài “magazin”, parcè che, cul lòr jevasi 
e tramontá, а regolavin lis voris tai cjamps e a jerin 
cussi impuartantis che, tal torat principal dal complès 
sacri di Machu Picchu in Perù, doi barcons a jerin 

orientats propit par osservà il moviment des Pleiadis. 

Sul cont di Siri, e je la stele plui sflandorose e e je 
associade al scomengament dal Istàt; pal fat che e fas 
part de costelazion dal Cjan maiór, il timp che si torne 
a viodile tal cil al jere clamát dai Grécs e dai Romans 
“i dis dal Cjan" e di li al ven il tiermin moderni 
“canicule”. I Egjizians a clamavin Siri “Sopdet” e i 
templis di Dendera, dedicáts ae dee Hathor, a jerin 
orientats in mit che, inte di dal solstizi di Istát, la lûs 
de stele e iluminave la gjeme di Iside che si cjatave 
dent dal edifici. I Атар а adoravin Siri clamantle “Al- 
Shi'ra Al-Yamaniyyah”, i Grécs “Seirios”, ven a stài “la 
sflandorose”e i Cinés “stele 16f”.I Romans a celebravin 
il so là a mont tal cil ator dai 25 di Avril cul sacrifici di 
un cjan dutun cun vin e incens, parcè che la sò 
mancjance no ves di fà pati la campagne. 

Come che si pues capi di ce che o vin dit fin cumò, 
i antics a an simpri dat impuartance aes stelis, 
venerantlis e vint póre di lór, ma rispietantlis simpri. 

Inteinestis país 


di Bruno Della Pietra 
Fu. di Rigulát 


Par podia vivi 
intei nestis pais 
a nus tocjo simpri là insù o injü. 


Ei son ben pós ju tocs in plan 
par podio pausà 


I scugnin ogni di stà rimpinats 
par no riscjà intuno di sbrissá 


Encja las strados es nos ten 
se al nol è cualchi toc di pedràt 


E parfin ju simiteris 
intei nestis pais 

ei son jü pas ribos 
infrontàts. 


Intetnestis pais 





Stele stelute 


Filastrooje voltade par furlan 
di Luciano Polonia 


Stele stelute 

la gnot e ven dongje dute: 
la flame e bale, 

la vacje e je te stale. 

La vacje e il vidiel, 

la piore e l'agnel, 

la gjate e i gjatuts, 

la clocje e i polecuts, 

e ducj a fasin la nane 

tal cúr de lór mame. 





Stéle atelute 

I di Avent 

S. Cromazi di Aquilee Vescul 

S. Francesc Saveri Predi (0) 
S.te Barbare Martare 

S. Dalmazi di Pavie Vescul 

S. Nicolau di Bari Vescul 

S. Ambròs Vescul 

II di Avent - La Madone Imaculade 

S. Sir Vescul D 
La Madone di Laurêt 

5 Damas Pape 

La Madone di Guadalupe 

ae Jobs re Naane 

S. Zuan da la Crôs Predi 

III di Avent 

S.te Delaide Imperadore 

S. Lazar Vescul 69 
5. Grazian Vescul 

S.te Fauste Martare 

S. Liberat Martar 

S. Pieri Canisio Predi 

IV di Avent 

S.tis Vitorie e Anatolie Martaris 

S.te Irme Badesse - Madins 

Nadal dal Signòr E 
S. Stiefin Martar 

S. Zuan Apuestul e Vanzelist 

S.ts Nocents Martars 

Sante Famee di Nazaret 

S.te Anastasie di Aquilee Martare 


S. Silvestri Pape 

I voi a La Palma tes isulis Canariis e il cjaf di altris 
bandis, al è chel che si pues di di chest curiòs osservatori 
che al loze i 
telescopis plui 
отапсі e a la 
avanvuardie de 
Europe intun sit 
che no si pues 
cjatà un altri di 
тібі, lontan dal 
intosseament 
dal lusór, 
parsore dai núi 
che, a 2400 
metris di altece in cime a un vulcan, no si formaran mai, 
ancje pal clime special de isule. Chel po che in astronomie 
si clame seeing cuntune peraule inglese, che al sarès la 
pussibilitàt di meti a fùc i struments cence comprometi la 
cualitàt des imagjins, al è ce che miòr si pues vé culi par 
vie dal Cil che al è net e fer. 





Il sit astronomic al è mandat indenant dal Istitút di 
Astrofisiche des Canariis cul jutori dai stats proprietaris 
dai telescopis, e chi o nomenin i principài: la Spagne cul 
GranTeCan, un rifletòr di 10,4 metris di diametri; 
Australie, Ingletiere e Olande cul Telescopi William 
Herschel, un rifletòr di 4,2 metris di diametri che al svante 
la scuvierte di une bufule di gas che si slargje pal efiet dal 
bûs neri superbocon al centri de nestre galassie; Italie cul 
TNG – Telescopi Nazionál Galileu dal INAF, o ben Istitút 
Nazional di Astrofisiche, un rifletòr di 3,58 metris di 
diametri avodat ai studis sui Planets, sul Sisteme Solar, 
ma ancje sui sistemis di Galassiis dal Univiers; Svezie cul 
SST (Solar Swedish Telescope) clamát Tor Solar, un rifratòr 
di 1 metri di diametri avodat a studis sul Soreli; e a la fin 
il MAGIC che nus interesse plui di dongje, jessint che la 
Universitat di Udin e à un ròl di pès te sò conduzion. 

MAGIC (che al sta par Major Atmospheric Gamma- 
ray Imaging Cherenkov) al è il plui grant telescopi rifletòr 
al mont tal so gjenar, cun dòs boconis di antenis 
parabolichis di 17 metris di diametri, avodat a brincà i rais 
gamma che a rivin dal difúr de Tiere par studiáju. Fat su di 
un consorzi di sienziáts massime talians, todescs e 
spagnúi, al à tacát a lavorà cu la prime antene paraboliche 
che е à scomengát a ingruma dats tal 2004 e daspo la sô 
zimule, lontane 85 metris, tal 2009. Doi voi, insume, che 
a viodin e a sintin robis che a rivin dal sprofont dal cosmi, 
là che nancje i plui grancj telescopis otics a rivaressin a 
viodi, parcè che i gamma a son fotons, ven а stài 105, di 
grandissime energjie che a vegnin für di reazions nuclears 
ma che a interagjissin une vore pòc cu la materie e duncje 
al è dificil brincaju. 

Po ben il President de colaborazion internazional al 
e il Professór Alessandro De Angelis de Universitát di 
Udin, che intune conference stampe al à spleàt dut il lavòr 
dai talians che in chest progjet, massime te seconde 
antene MAGIC, a àn fat dute la part che e riflet e cuasi 
dute la eletroniche e i programs par brincá 1 dats; un 
progjet di ricercje che al implearà 150 sienziats di dis pais 
cuntune desene di ricercjadòrs furlans. No isal di ce 
svantasi come furlans? 











La Universitàt 
dal Erol 


A son di sigúr in pócs in Friùl, сепсе di in Italie, a 
savé ce che si fas te Universitat dal Friùl tal cjamp de 
sience astrofisiche, ancje jenfri di chei che in cualchi 
mát, salacor par television o ben sui gjornài, a sintin a 
fevela di neutrins, di bosons, di aceleradòrs di particulis 
dal CERN di Gjinevre e dal laboratori dal Grant Clap in 
Italie; tantis gnovis butadis là juste par fa colp su la int, 
cence un fregul di sclariment e soredut cence cjalà intor 
se par cas la gnove nus tocje in cualchi mát. 

La astrofisiche, nancje dilu, no je une bestie facile 
di domeà, ma disint dome che e je la sience che e studie 
lis proprietats fisichis de materie come la temperadure, 
la densitàt, la struture chimiche e nucleár cun ducj i rais 
che e met für, al vòl di ciri di capi cemùt che a son fatis 
lis Stelis, lis Galassiis e dut il Cosmi e a la fin cemùt che 
al è fat Гот. E cuant che o varin capit chest o 
cognossarin dome il 4% dal Univiers, parcè che il rest 
al è fat di materie scure pal 22% e di energjie scure pal 
74%; come di che si sa ancjemò pòc e пше di ce che o 
sin fats. 

Po ben, la Universitàt dal Friùl cui siei ricercjadórs 
dal IN.F.N. (Istitàt Nazional di Fisiche Nuclear) e chei 

de part furlane dal I.N.A.F. (Istitit Nazional di 
Astrofisiche), a lavorin propit ta chest cjamp, studiant i 
dats che a vegnin procurats dai doi telescopis MAGIC 
metúts sù te isule La Palma tes Canariis in Spagne. Se 
po si ven a savè che il coordenadór sientific e president 
dal progjet MAGIC al è il Professòr Alessandro De 
Angelis, ordenari de facoltàt di fisiche sperimental te 
Universitat dal Friùl, alore bisugne domandasi se la 
riservatece dai furlans tal magnifica i lór ponts di fuarce 
e je une robe che e paie o ben no. Parcè che chi no si 
fevele dome di progjets e di programs, ma si puartin fats 
di valòr mondial, come chei doi anunziats propit dal 
Professòr De Angelis tal 2009 e publicáts su la 
prestigjose riviste sientifiche americane Science, val a di 
la scuvierte e la fotografie dal plui grant aceleradòr di 
particulis natural mai viodút, miars di voltis plui potent 
di chel dal CERN di Gjinevre, che si cjate al centri de 
galassie M87, e al sarès un bus neri astronomic miliarts 
di voltis plui penc dal nestri Soreli. Di notà che la 
galassie M87 e je lontane “dome” 55 milions di agns 
lús in rispiet de Tiere. 

Simpri chei ricercjadórs li, studiant i dáts procuráts 
dal telescopi spazial de NASA Fermi/GLAST che al 
opere ancje chel tai rais gamma e che pal 15% al è stat 
fat sù a Cormons, a an scuviert dòs dozenis di stelis 
clamadis Pulsar che si formin a la fin de vite di une stele 
come il Soreli. Po ben i Pulsar a puedin liberà une 
cuantitat di energjie di fà póre e, capi come che si forme 
ché energjie li, al sarès come tirà fur la bale dal lot. 

Scuviertis come cheste nus puartin simpri plui 
dongje a capi ce che a son la materie e la energjie scure 

cuntun grum di vantags апсе pes aplicazions 
industrials e de vite di ogni dì. A pandi la nomee fùr dai 
confins dal Ateneu di Udin e je la cunvigne 
internazional di cuatri dis parecjade a Palag Antonini tal 
més di Jugn 2012 che e a tirât dongje plui di cent 
sienziats, i miòr dal mont tal setòr, che a lavorin pal 
progjet MAGIC al fin, come che e dis Barbara de Lotto, 
sorestante dal grup di vot ricercjadòrs furlans, di resona 
insiemi sui rais cosmics, сарї cemút che si son formáts 
i plui vecjos cuarps dal Univiers, discuti su la materie 
scure e la gjeometrie dal spazi-timp. 

Chestis robis chi lis vin in cjase e no savin di vélis, 
e alore no vignaressie voie di la atòr pai paîs dal Friùl e 
businalis il plui fuart pussibil, stant che tal forest lis san 
bielza? 

Rit, ma... sot vòs! 


Il enúf predi 

Al rive il predi gnúf in pais, un cert Pre Nodale di Sudri e 
ducj a son li a festeza. Tal fini de fieste, la siore che e je a 
stà in face de glesie, сепсе fà nons... Nataline, e cjale il 
predi e cu la velocitat de lús i domande: 

“Siôr plevan, jo che о soi a stà in face de glesie, cuant che 
al e di Istat e lis puartis de glesie e lis puartis e i barcons di 
cjase mé a son vierts, puedio cjapà la messe stant a cjase?” 
Il predi le cjale par un moment a cidin e po i dis: 

“Cun ché lenghe che tu as, ancje la comunion tu puedis 


cjapale stant a cjase!” 

Rapine-in baneje-. 

Une di o soi lat par gjavá un pócs di ресе dal gno cont in 

bancje e li o viòt une cubie di vielis che si disevin di dut, 

lui le acusave jé e jé e faseve ancjetant. 

“Tu mi as mangjat дис] i bécs al Bingo!” 

“No je vere! E tu al Superenalotto!” 

In pogjis peraulis a jerin li par domandà un mutui. In 

chel moment al jentre un rapinadòr: pistole in man, 

passemontagne e scarpis di gjinastiche. Il bintar al 

rassicure la int spiegant che al è li par fà une picule 

» e operazion di bancje. Il cassîr i сјаје lis mans e i dis: 

© “Majo ti cognòs te!" Panic!!! Il rapinadór i trai doi colps. 

Po al cjale il vecjo in muse e i domande: 

"Ancje tu mi cognossistu?” 

w. П vecjo, cui voi sieráts e plen di роге, i dis:^Jo no ti 

МЫШ Ў сорпов! No... No... no ti cognos!” Al vierg par un 

ament un voli, al cjale la femine, si svicine al bintar e te 
— *Orgle sotvòsidis:”Però... la mé femine e à dit che ti 
ы IN cognos 


iei Luigino Fantin 


“”% М a, fè. 








|” 





Archeoastronomie 


di Mario Martinis 





L'om alasimpri contemplat il cîl e par milenis al 
acirutin chel lis rispuestis aes domandis che a nassevin 
tal so cur. Tal Neolitic la osservazion dal cil e coventave 
a defini i timps des ativitats agrariis e des cerimoniis е 
i rituái di tantis religjons a jerin leats aes stagjons e ai 
lòr ritmis. 

La archeoastronomie e je une dissipline sientifiche 
indregade a cirî i pussibii significats astronomics leáts 
ae orientazion des struturis archeologjichis, tal stes timp 
e cir di capi cuâi modei culturài a stan daùr ae 
organizazion spazial dai lúcs, des struturis di cult, des 
singulis abitazions e di altris edificis e monuments 
lassàts dal om te preistorie. I prins esordis de 
archeoastronomie a forin viodùts cun seticisim de 
bande de archeologjie academiche, ma daspò i prins 
pas fats dal astronom britanic Norman Lockyer, chest 
seticisim al e lat srarintsi e al а lassât il puest a un numar 
simpri plui grant di ricercjis e risultàts. A son cussì 
vignúts ae 105 fats sorprendents, che a van de 
orientazion des inumazions preistorichis a сһ65 dai sîts 
megalitics, des piramidis de meso-Americhe ai Mohai 
de isule di Pasche, dome par nomená i cas plui famòs. 
In Friùl fin de antighitàt Tom al à costruit su lis alturis 

plui strategjichis ponts di osservazion, di vuaite e di 
difese, dispès fortificantju. 

Se i cjistiei e lis fuartecis a somein no la daùr di 
une metodologjie particolar par chel che al inten il lór 
orientament e a son pluitost adats ae morfologjie dal 
lúc nevralgjic sielt, a son soredut lis glesiis cristianis а 
segui lis plui scrupulosis regulis di orientazion rispiet al 
zir dal soreli. Tantis glesiis a somein posizionadis cu la 
abside a soreli jevat, invezit l'ingrès alèindrecat a soreli 
a mont. In cierts cas la facade dal edifici di cult no dome 
e cjale a soreli jevát o a Soreli a mont, ma adiriture e je 
indregade al pont là che il soreli al jeve e al tramonte 
intun determinát periodi dal an. Chest pont cuasi dal 
sigúr al è chel dal dies natalis, o ben dal aniversari de 
muart dal sant titolar dal edifici cultural, fiestezat dal 
calendari eclesiastic catolic. 

Lis direzions di plui grant interes des facadis des 
nestris glesiis a son dal sigùr chés dai solstizis e dai 
ecuinozis, o ben chés dai cuatri ponts siderái ocupáts 
dal soreli intes sós fasis celestis e che in pratiche dutis 
lis culturis a fiestezavin ae ocasion cun rituài, fiestis e 
celebrazions. Vie pe Ete di Miec la celebrazion pe 
fondazion di une gnove glesie dispès e avignive ae albe 
de matine di Pasche e l'edifici cultual al vignive orientàt 
inte direzion individuade dal jeva dal soreli sul orizont 
natural in ché particolar date. In gjeneràl i inliniaments 
ecuinoziai curáts a son une vore rárs e a son par solit 
segn di une edificazion une vore antighe, massime tai 
cas là che, par colpe dai monts ator, l'orizont natural nol 
sedi libar e la posizion dal soreli al so nassi tal di dai 
ecuinozis nol coincidi cul pont cardinál Est. 

Lis stelis 


.$ di Emilio Nardini e 


A racuei ti voi lis stelis 

tal gran prat dal firmamènt; 

jempli il zei cu' lis plui bielis ' 
e po torni dal moment. 
Planc, planchin, une par une, 
vie pe gnot vuei la cirint: л 
mi farai prestà de luné | 

* la sò sésule d’arint. ; 
Cui sa l'Albe, simpri usade 
a ciatális, co ven fur, 
cui sa mai se, invelegnade, 
no vorà torná indaùr? 
O, viodint che a ti lis doi, 
dute in grinte ti dirà: ` 
- No ti bàstino i tiei voi? 
lis mês stelis dami cà! è 





ср? ve baik 


gai 
Furlan di Glemone. 


Al cjalave fúr dal barcon domandant a sò mari 
ogni dì se al jere passat il puestin, je no capive chel 
interes vignút fúr di colp... Che al spietas pueste di 
cualchi amiut forest? Lu spiave di scuindon cirint di capi 
chel frut di tredis agns; al stave cressint e mudant di par 
di e al pative no póc il cambiament, cun di plui a jerin 
tornáts da Svuizare аша che al jere nassút e cressút e 
cun fadie al cirive di usasi in citàt, che e jere simpri 
Italie, ma no il so paisut de Cjargne dulà che al veve 
ejoldút il profum e la libertat das Istats di frut. 

Nol podara mai dismenteasi ché buinore, il 
campanel che al suna e lui pront cul tacuinut di corean 
in man, chei carantans tiràts dongje cun fature; un franc 
il pari, alc la mari e la none, buine che no i diseve mai 
di no! Al paia brauròs e si sierà in cjamare bessòl e cidin, 
cui smursiei ros e une grande emozion che planc a 
planc e sparì tal scartà il pac. Il telescopi, a lunc bramàt, 
che al comparive in biele fotografie sul gjornál, al jere 
ben diviers di chel catan rivat par pueste! Al provà a lei, 
a dà dongje i tocs, ma il risultàt al fo pardabon une 
delusion, soredut cuant che lu pontà viers il cil. Al provà 
sconfuart e une grande rabie, vaint al cjapà dut e lu 
metè intun sac butantlu sul cjast, insieme cui siums di 
viodi di dongje cil, stelis e planets: dut metút tal scúr. 
Cussì al crodè di vé sierát par simpri i conts cu la só 

passion. Ché e je come il fúc. Mo a cres di colp, ardint e 
dant lusòr al scùr de gnot, nudrît di legnuts, ramags, 
cocs; lis flamis si jevin sclopetant, dant lús e calòr tal 
dulintor. Se il fúc tu lu lassis bessòl, si cuiete planc a 
planc, tu tu crodis che al sedi muart ma sot da cinise al 
art cidin. Al baste movi cuntun stecut par che lis boris a 
tornin a cjapà fuarce, lis lusignis e il fum si jevin tal cîl 
e il fúc al torni a inviasi. 

Il frut al cressè e al deventà om, di tant in tant al 
comprave cualchi gjornál, al leieve i libris che а 
tabaiavin dal cosmi, di dutis lis stelis che a son tal 
firmament, dai satelits e des costelazions lontanis e 
misteriosis. Dut chest al restà tal so casselin segret, 
come la voie di viodi e cognossi argoments che nol 
divideve scuasit cun nissun. Si sintive, di fat, un рос 
diviers dai siei amis, ducj cjapáts di ce che a vevin 
dongje, dal cognossút e ciert, lui simpri un tic lontan dal 
ordenari, cul nas par aiar e la voie di savé e viodi robis 
masse grandis e fùr de sò puartade. Nol veve fat i conts 
cul destin: al sucét, ogni tant, che al è lui a sielzi par nò, 
metintnus su la strade ce che i crodevin di vé sierat, par 
simpri, ta scjatule dai ricuarts. 

Chest al è ce che al pensave in ché dì che al 
discoreve cul gnúf coleghe di lavòr che cun lui al 
divideve la sò passion segrete. Tornà a butasi tal mont 
da astronomie e frecuenta altris amis cul stes interès al 
e stàt dut un. A son tacáts i agns das seradis insieme, dal 
sium di podé compra un telescopi dut so. Oris e oris а 
caluma lis gnots de Cjargne, sù adalt dula che 
l'incuinament luminòs nol ruvine la volte celeste. E 


bastave une telefonade: “Venstu?” Al molave dut e al 





partive cun telescopi, cavalet e dut l'armamentari 
comprát dopo tantis rinunciis e bramát cetant. Chestis 
liendis lis faseve soredut di Invier, cuant che il cil alè 
plui net e trasparint; e voleve dome une grande passion 
par stà difür a dodis grats sot zero, cui pits te néf e il nas 
glacat. Di li a je tacade la frecuentazion de Polse a Zui, i 
agns de condivision e da voie di tirà sù chel puest che al 
podes deventà un centri, un riclam par duc] i passionáts. 
A inaugurazion, cu la scree dal gnúf e moderni telescopi 
Ritchey - Chrétien di 70 centimetris di diametri si è 
pardabon realizat un sium: chel di viodi e mostrà dut ce 
che i vin parsore il nestri cjaf. Voie che un doman al resti 
alc par chei che a vignaran, voie di viodi il grant dal 
univiers in confront dal pigul e dal nuie che al è l'om, il 
so cori e danasi pal vivi misar di ogni di! 

Chest mi à passat la sò conte, i voi che si inluminin 
di emozion pe prime fotografie, cuant che al a viodút la 
galassie di Andromede; Saturni cui siei anei, la lune 
cjalade cussì di dongje cu lis sòs monts e lis sòs busis 
che a par fin di tocjaju. Lis costelazions dai nons che 
nus puartin aes liendis de mitologjie greghe e lis 
cometis che a corin te gnot strissinant la code lusorose 
di glace, gas e pieris, slungjade tal cil. Dut chest mi a 
passat il so discori e ancjemò tant: une grande 
sensibilitàt e un sinti profont, un сіп di capi, alçant i voi 
al cil, cu la cussience di jessi grignei di savalon, gotis tal 
mar, foladis di aiar che, intun bati di cei, no son e no 
saran plui. 








Spietant Nadal 


di Marisa Mauro 


Chest an il frét nol val vigní indenant. 
Istes, lis stradis, plenis di stelis, 

a revochin un Nadal lontan e stramp, 
che, al puest da la néf, bat il siroc 

e cuasi, cuasi si pense za a lis feriis. 


Ce puedial un frutin da spazi a Crist 
cu lis vetrinis colmis di bombons 

e zugatui pronts par Sante Luzie 
che no mancjin mai di riva dongje? 
Balutis di veri, bielis come mai, 
lusutis che a van e a vegnin a cuca, 
a instupidinus voi, anime e cjaf: 

la realtat si scuint simpri di plui! 


Di fruts, nò o lavin a cirî muscli, 
che dutis lis fameis a fasevin nassi, 
te gnot di Nadal, il Frut te grepie, 
intun contest di trois e di pastòrs. 


No sai là indenant, mi ven di gloti 
un amór di lagrimis scuindudis 
par un passat sincir e no passüt. 


Spietant Nadal 





ШІ 


di Ferfuccio Pinatto 


Intal secul passat, la int di Cjarlins e veve une 
usance, come dal sigùr ché di altris pais dal dulintor, di 
comprási une palanche di luvins par mangjá insieme cu 
la famee o inte ostarie cui amis compagnant un tai di vin. 

Par preparáju e coventave cuasi une setemane. 
Dopo véju compráts, secs come i fasùi, si veve di metiju 
in muel inte aghe corinte almancul par doi dis. A vevin 
di sglonfási e di scomengá a pierdi almancul un póc di 
mar dal lór savòr. A chest pont a jerin pronts par faju 
cuei. A vevin di boli te aghe fintremai a deventà avonde 
tenars. Dopo cuets si veve di tornà a metiju tal sac par 
lassáju ancjemo doi, tré dis in muel simpri inte aghe 
corinte par fáur pierdi dal dut il mar, in mát di gustaju 
cun plasé. 

La aghe de cuete che oltri a jessi tant mare e veve 
dentri ancje lis sostancis particolars e vignive 
domandade di un o di chel altri contadin. A jerin pronts 
par véle parcè che le dopravin par dale sù aes vacjis 
cuintri i pulgs e i pedoi: no jere pericolose pes bestiis 
ancje se si lecavin. 

Cumò che o sin distrats di mil golosets simpri a 
puartade di man, al pàr che i luvins no sedin cussì 
bogns di valé la pene di compraju! 





Tabain di ossetvatoris 
astronomics... 


di ce che si viót cui voi dal telescopi 
о aneje cun chei de imagjinazion 
di Gilberto Marcuzzi 


Al è biel e al a un alc di misteriòs tabaiá dai 
osservatoris astronomics. Cun svant si pues dî che chi in 
Friùl o'ndi vin une biele rapresentance: de zone di Triest 
fin in Val Celine, tra professionái e no, une desene, che nus 
permetin di studia la cube dal cil e scuvierzi une infinitat 
di presincis... Cuissa se mai si finira? Forsit mai, tant al e 
ver che il principi di dut si piert inta la gnot dai timps. Si 
an dome cognossincis par chel che al rivuarde lis primis 
scuviertis documentadis, ma sul imagjinari...? 

A mi come a mi, pero, plui di ce che si viót cjalant il 
firmament, mi stranee il significat che al ven di simpri dat 
a chel firmament imagjinari, la interpretazion dal 
imponderabil. O crót che il biel di chest concet al sedi che 
ducj o podin cjapá, disin in prestit, chel che un osservatori, 
in chest cas, ti met a disposizion cjalant il cil, e svolá... 
cence alis, di sigúr une biele emozion! Tantis voltis ancje 
cence bisugne dal telescopi, ce che no si podares mai vé o 
tocjà, la plui biele e lusinte stele, la lune, il firmament stes, 
tant cu la imagjinazion, o miòr cul insumiament, a son a 

puartade di man par dute la vite. O vin esemplis 
bielissims. Par prime forsit la stele comete de Nativitàt, po 
dopo intes vilotis, tes poesiis, tai scrits o tes pituris; di 
simpri l'artist, ma al pues sei ogni altri, si è ispiràt a cheste 
imagjinazion. Culì sot o ai volút zontá cualchi esempli, tra 
tancj, di come che si pues doprà ce che al è a disposizion 
te cube dal cil. Di sigúr alc di preseós e di esemplar il test 
di une poesie di Emilio Nardini, che al a cjapát dispès idee 
da la nature e dal cil, deventade po ancje une biele vilote 
musicade di Arturo Zardini. 


Ai preat la Biele Stele... 

Ma a'nd è ancje altris vilotis, di ir e di vué: 

O vuei regalati un tramont... 

Ce biele lune che e cuche tal nùl... 

Oh ce biel, oh ce biel lusòr di lune... 

A racuei ti voi lis stelis tal grant prat dal firmament... 
O cròt che visità un osservatori astronomic al sedi, 


par vèr, jentrà intune dimension spazi timp di sigùr 
infinide... ma... no isal biel ancje sossolàsi un pòc? 

Picdl glossari di astronomie - 


Archeoastronomie Studi dal Cil doprant i imprescj e i documents de 
storie e de archeologjie. 

A.S.C. Centri di ricercjis di Astrofisiche e Cosmologjie. 

Asterism Grop di stelis che a formin une figure gjeometriche, par 
esempli un triangul. 

Asteroit Picul cuarp celest, jenfri lis orbitis di Mart e Jupitar, cence 
forme sferiche. 

Astri Cuarp celest che al bute für 105 di so. 

Astrofil Amadór diletant passionát di astronomie, 

Astrologjie E studie la influence dai cuarps celescj sore la Tiere par fà 
1 oroscops. 

Astrometrie Sience che e cjape lis misuris dai cuarps celescj. 
Astronom Sienziat che al sta daùr ae astronomie. 

Astronomie Sience che e osserve e che e studie i cuarps celescj (origjins, 
svilup, e v.i.). 

CCD Sensòr di lùs che si dopre in astronomie par fotografà i cuarps 
celescj. 

Comete Picul cuarp celest fat di glace tant che une "bale di néf 
sporcje". 

Costelazion Porzion di sfere celeste che e ten dentri stelis e altris cuarps. 
A son 88 in Cil. 

Cuasár Cuasi stele che e met für segnái radio. 

E.S.O. Organizazion Europeane pe Ricercje Astronomiche tal emisferi 
austrál. 

Eclis Efiet di scuindon che al fàs un cuarp celest passant jenfri une 
stele e un planet. 

Eclitiche Il zîr ilusori che al fas intun an il Soreli tal Cil. 

Ecuinozi I doi dis dal an là che il Soreli al è parsore l'ecuatór e al rint 
il di tant lunc che la gnot. 

Flip mirror Imprest par centrà ben il sogjet cuant che si dopre il CCD 
par fotografà i cuarps celescj. 

Galassie Un bocon insiemi di stelis e altri cuarps tignùts adun de 
fuarce di gravitàt. 

Grum di stelis Un grop une vore peng di stelis nassudis insiemi de 
midiesime nebulose. 

LC.A.R.A. Congrès Nazionál Talian di Radioastronomie Amatoriál. 


Picul glossari di astronomie- 





MAGIC Il plui grant telescopi a rais gamma dal mont tes isulis 
Canariis. 

Meteore Toc di Comete o ben asteroit che jentrant te atmosfere de 
Tiere al devente une fusete. 

Mission Deep Impact Sonde spazial de NASA fate par studià cemùt 
che al è fat il nucli di une comete. 

N.A.S.A. Agjenzie civil americane che e gjestis i programs spaziài dai 
Stats Units de Americhe. 

N.E.O. Picul cuarp celest che al passe un póc masse dongje de Tiere e 
al pues jessi pericolós. 

Nebulose Nol di polvar jenfri lis stelis che al pues divigni la scune di 
gnovis stelis. 

Network News Transfert Protocol Un innomenát protocol american 
che al valute i sits web cun scansion simultanee di vot motòrs di 
ricercje par cjatà für il miór sit amatorial di astronomie tignint cont de 
cuantitàt e cualitàt di informazions e imagjins. 

Planet Cuarp celest di forme sferiche che al zire ator di une stele che 
i da il lusór. 

Planetari Implant di proiezion che al bute sul sofit di une cupule la 
vision noturne dal Cil. 

Precession dai ecuinozis Mot de Tiere che al fâs сатыа 
l'orientament dal so as su la cape dal Cil. 

R.A.S. Academie Nazionál Russe des Siencis. 

Radioastronomie Studi dai fenomens dal Cil par mieg des ondis radio 
metudis für dai cuarps celescj. 

Rifletòr Telescopi otic che al саре sù la lûs par mieg di un spieli 
parabolic. 

Rifratór Telescopi otic che al cjape sù il lusòr par mieg di lints doprant 
la rifrazion de 105. 

Satelit Cuarp celest, come la Lune, che al zire ator di un planet. 
Seeing Efiet de atmosfere de Tiere su la metude a fúc dai astris di 
osserva cul telescopi. 

Stele Cuarp celest che al prodùs e bute fúr lusór di so. 

Supergnove Stele bocone che e sclope a la fin de sò vite fasint un 
grant lusòr. 

Telescopi Imprest che al cjape sù la lùs dai cuarps celescj e ju fas viodi 
ingrandits. 

V.L.T. Telescopi bocon dal ESO placát tal osservatori dal Paranal in Cile 
(Sudameriche). 


Picul glossari di astronomie- 

